
IN  FAŢA  NOILOR  TULBURĂRI  BISERICEŞTI  DIN 

ROMÂNIA. 

Abia  s’au  liniştit  valurile  marilor  tulburări  din  biserica  orto¬ 
doxă  a  României,  şi  iată,  se  descarcă  o  nouă  furtună  asupra  ei. 
Doi  agenţi  ai  catolicismului  dd.  C.  Cerndianu  şi  preotul  caterisit 
St.  C.  Păunescu,  acuză  într’un  articol,  publicat  în  « România  Cre¬ 
ştină »  (30  Sept.  1913)  pe  episcopul  Nicodim  al  Huşilor  şi  pe 
arhimandritul  Iuliu.  Scribcin  de  erezie  pentru  publicarea  « Micei 
Biblii^.  Glasul  acestor  agenţi  ai  catolicismului  a  ajuns  la  urechea 
unor  duşmani  personali  ai  «ereticilor»  şi  urmarea  a  fost  că  un 
membru  al  Sf.  Sinod,  arhiereul  Evghenie  Piteşteanu ,  a  adus  chestia 
în  sf.  Sinod,  iar  acesta,  cu  majoritate  de  voturi,  a  decis  că  «Mica 
Biblie»  e  eretică  şi  că  alcătuitorii  ei  trebuiesc  destituiţi.  In  acest 
sens  sf.  Sinod  a  făcut  o  cerere  pozitivă  către  d.  ministru  al 
cultelor. 

Cine  cunoaşte  vieaţa  actuală  a  bisericii  din  România,  rămâne 
uluit  în  faţa  acestui  moment  neaşteptat. 

Cum  se  poate  să  fie  declaraţi  eretici  doi  dintre  cei  mai 
idealişti,  mai  luminaţi  şi  mai  harnici  membri  ai  clerului  superior 
din  România?  —  astfel  ne  întrebăm  noi,  cari  cunoaştem  orto¬ 
doxia  credinţei  acestor  oameni,  bogata  activitate  literară  şi  pasto¬ 
rală  a  lor  şi  pe  cari  i-am  socotit  printre  foarte  puţinii  reprezen¬ 
tanţi  adevăraţi  ai  vieţii  creştine  din  România? 

In  faţa  acestui  moment,  care  ne  tulbură  şi  ne  revoltă  adânc 
sufletele,  ne  simţim  datori  să  ne  spunem  şi  noi  cuvântul. 

Convingerea  noastră  e  că:  Nn  consideraţii  de  ordin  religios 
şi  teologic  an  provocat  acest  nou  « scandal  bisericesc »  ci,  ca  şi  cu 

prilejul  « scandalului  sinodal »  abia  încheiat  anul  trecui ,  motive 
personale,  izvorîte  din  ură  neîmpăcată ,  au  dat  naştere  şi  scanda¬ 
lului  din  jurul  «Micei  Biblii». 

Cunoaştem  şi  noi  «Mica  Biblie ».  Apariţia  ei  ne-a  produs  o 
vie  bucurie,  şi  noi  am  recomandat-o  tuturora,  ca  o  carte  folosi¬ 
toare  de  suflet. 

Cunoaştem  şi  critica  dlor  Cernăianu  şi  Păunescu,  dar  o  găsim 
neîntemeiată.  Cele  câteva  greşeli  ale  Micei  Biblii,  pe  cari  le  re¬ 
levă  recensia,  sunt  atât  de  neînsemnate,  încât  noi,  ca  teologi  cari 
judecăm  lucrurile  sfinte  fără  patimi  personale,  susţinem  cu  toată 
tăria,  că  ele  nu  alterează  întru  nimic  doctrina  bisericii  noastre  şi 
sunt  departe  de  a  constitui  o  erezie,  fiind  cele  mai  multe  «va¬ 
riante  de  text»,  de  felul  cărora  găsim  foarte  multe  în  diferite 
ediţii  ale  Bibliei. 

Critica  e  pornită  din  motive  de  ură  personală  şi  nu  dove¬ 
deşte  absolut  nimic  ceeace  nu  s’ar  putea  trece  în  contul  micilor 
greşeli,  pe  cari  le  are  orice  carte. 

Că  unele  citate  nu  se  găsesc  în  Biblie  la  locurile  indicate, 
această  învinuire  i  s’a  adus  şi  Bibliei  dela  Petersburg,  celei  dela 
Blaj  şi  celei  dela  Buzău  şi  încă  chiar  de  mitropolitul  Şaguna,  care,  ' 
la  edarea  Bibliei  de  Sibiiu,  a  comparat  textele  româneşti  de  până 
acî  cu  textele  nemţeşti,  greceşti  şi  slavone.1  Iar  că  mica  Biblie 
dă  şi  icoane  neorientale,  —  învinuirea  aceasta  i  se  poate  aduce 
cu  acelaş  drept  şi  Bibliei  lui  Şaguna,  care  cuprinde  şi  ea  icoane 
după  Dore,  ca  şi  Mica  Biblie. 

Oameni  serioşi  însă  n’au  ridicat  până  acum  acuzaţii  de  acest 
fel  şi  faptul,  că  ele  se  ridică  acum,  se  explică  numai  din  motive 
personale. 

Că  alcătuitorii  ar  fi  jignit  în  Prefaţă  pe  membrii  sf.  Sinod, 
e  o  acuzaţie,  care  ni  se  pare  tot  aşa  de  forţată,  ca  şi  toate  ce¬ 
lelalte  de  până  aci, 

1  «Eu  —  zice  Şaguna  —  începând  a  tipări  Biblia  română  după  cea  dela  Mos¬ 
cova  (Petersburg),  n'am  pregetat  a  o  asemăna  cu  cea  sloveană  şi  grecească,  şi  iată  am 
aflat,  că  în  mas  multe  locuri  nu  se  poliiveşte  cu  cea  sloveană.  care  în  loate  corespunde 
celei  greceşti.  Caută  numai  in  a  dona  carte  a  lui  Moisi  la  Eşire  cap.  36,  şi  asemeneazâ 
textul  slovean  cu  cel  românesc  şi  te  vei  convinge,  că  numai  până  la  al  8-lea  stih  se 
potriveşte  în  parte  cu  textul  slovean,  dar  apoi  celalalt  cuprins  nici  decum,  şi  că  dela 
al  8-lea  stih  nu  mai  sunt  stihuri  în  cel  slovean.  Capul  37  aşişderea  are  alt  cuprins  iu 
Biblia  sloveană,  decât  în  cea  română,  şi  asta  fără  stihuri.  Ş.  a.  m.  d.  Vezi  «Corespon¬ 
denţa  lui  Şaguna»  de  O.  Qhibu  în  Telegraful  Român»,  1905  pag.  527. 

Ne  miră  radicalismul  exagerat  al  sf.  Sinod  faţă  de  Mica  Biblie, 
mai  ales  că  sf.  Sinod  a  făcut  în  cărţile  sale  bisericeşti  greşeli  cu 
mult  mai  multe  şi  mai  mari.  Nu  putem  să  nu  relevăm  câteva  din 
aceste  greşeli,  cari  dovedesc,  dacă  nu  altceva,  cel  puţin,  că  sf. 
Sinod  n’are  dreptul  să  ridice  acuzaţii  împotriva  altora.  Iată  d.  e. 
câteva  specimene  din  ediţia  penultimă  a  Psaltirei  publicată  de 
sf.  Sinod  (1895):  «Iară  eu  am  zis  întru  prosperitatea  mea»  (Ps.  29), 
« Celebraţi  pe  Domnul  in  alăută»  (Ps.  32)  «Cel  ce  ai  mântuit  pe 
mişelul  şi  pe  mizerul  dela  impilatorul  său».  (34).  «Înrăutăţi  la 
cea  din  urmă  se  vor  extermină  (35),  «Judecă-mă  Doamne  şi 
sprijină  cauza  mea»  (42),  '  Fav oarele  acordate  de  Dumnezeu  Is- 
raelitenilor»  (  ),  « Fetele  împăraţilor  sunt  între  damele  laie  de 
onoare  Doamne »  (44). 

Tot  aşa  de  imposibil  e  redactat  şi  Evhologiul  sf.  Sinod,  cu 
a  replăsmui  (pg.  514),  a  dedică  o  biserică  sf.  X  (449),  acest 
stimat  templu  (539),  te  conjur  cu  numele  marelui  Dumnezeu  (430), 
ploi  binetimparezate  (556),  mizericorde  Doamne  (556),  camerele 
noastre  să  fie  abundând  de  provizii  (570),  teroarea  se  învestă  cu 
binecuvântarea  (454) 1  ş.  a. 

Cum  vine  acum  sf.  Sinod,  care  a  publicat  astfel  de  lucruri, 
să  declare  eretici  pe  doi  din  cei  mai  luminaţi  teologi,  pentru  o 
carte,  care  n'are  nici  pe  departe  atâtea  greşeli,  câte  au  publi¬ 
caţiile  oficiale  şi  obligate  ale  sf.  Sinod? 

Ni  se  pare  că  s’a  depăşit  cu  totul  terenul  creştinesc  al  dis¬ 
cuţiei,  trecându  se  pe  acela  al  patimelor  vulgare,  şi  ni  se  pare  că 
implacabilii  acuzatori  ai  Micei  Biblii,  nu  s’au  pătruns  de  nici  un 
cuvânt  al  acesteia  şi  că  nu  şi-au  dat  seamă  nici  de  următoarele 
cuvinte  ale  Apostolului  Pavel,  citate  la  pg.  352  a  acestei  cărţi, 
pe  care,  oricât  va  condamnâ-o  sf.  Sinod,  noi  o  vom  întrebuinţa 
cu  conştiinţa  liniştită  până  când  va  apărea  vre-una  mai  desăvâr¬ 
şită:  «lngăduiţi-vă  unul  pe  altul,  şi  de  are  cineva  a  se  jelui  asupra 
altuia  să-i  ierte.  Precum  Hristos  v’a  iertat  pe  voi,  aşa  iertaţi  şi 
voi.  Dar  mai  presus  de  toate,  îmbrăcaţi-vă  cu  dragostea,  care 
este  plinătatea  desăvârşirii,  şi  pacea  lui  Dumnezeu  să  domnească 
în  inimile  noastre,  lată  care  e  chiemarea  voastră.  Toate  câte  fa¬ 
ceţi,  fie  cu  cuvântul,  fie  cu  fapta,  spre  slava  şi  numele  Dom¬ 
nului  Isus  Hristos  să  le  faceţi».  (Către  Coloseni,  c.  III,  V.  13 — 17). 


Vezi  O.  Ghibu  Limba  noiloţ; 


nr  câr-ţL-hisericeşti».  Sibiiu  1905,  pg.  64  şi  unn. 

Nădăjduim  că  di  C.  Dissescu,  ministrul  cultelor,  va  găsi  mo¬ 
dalitatea  de  a  apăra  biserica  ortodoxă  română  de  o  nouă  neno¬ 
rocire  care  pe  noi,  cei  de  aici,  ne-ar  mâhni  adânc. 


Sibiiu,  în  5  (18)  Noemvrie 
Dr.  Nicolae  Bălan , 

profesor  de  teologia  dogmatică  şi  mo¬ 
rală  la  Seminarul  >  Andreiati  -.  Redactorul 
«Revistei  Teologice». 

Dr,  Aurel  Crăciunescu, 

profesor  de  studiul  biblic  al  vechiului  şi 
noului  Testament. 

Dr.  Silviu  Dragomir, 

profesor  de  istorie  bisericească. 


1913. 

Dr.  Onisifor  Gltibu, 

fost  profesor  la  seminarul  «Andreian  >,  in¬ 
spector  al  învăţământului  primar  din  ar- 
liidieceza  ort. -rom.  a  Transilvaniei. 

Dr.  Ioan  Lupaş. 

fost  profesor  la  seminarul  «Andreian», 
protopresbiter  al  Săliştei. 

Dr.  iheol  et.  phil .  Pavel  Roşea, 

profesor  la  seminarul  «Andreian». 


UT.  Thomas. 

CHESTIUNI  VITALE. 

Xi. 

Ce  crezi  tu  despre  Ilristos? 

Cehe  m'a  văzut  pe  mine,  a  văzut  pe  Tatăl. 

Nimeni  na  vine  la  Tatăl  decât  prin  mine. 

Isus  Hristos. 

La  prima  vedere  s’ar  părea  că  asupra  acestei  chestiuni  toţi 
trebuie  să  fie  de  acord:  Nu-i  oare  Hristos  figura  cea  mai  curată, 
cea  mai  dulce  şi  cea  mai  atrăgătoare,  care  a  existat  vre-odată  pe 
pământ,  —  fie  că,  adresându-se  mulţimilor  şi  plin  de  o  imensă 
compătimire  le  invită  să  vină  la  El  ca  la  păstorul  cel  bun  -- 
fie  că,  întâlnind  o  mulţime  de  bolnavi  nu  scăpă  ocazia  de  a-i 
vindecă?  Niciodată  inima  omenească  nu  va  vibra  mai  la  unison 
cu  alte  inimi.  Privirea,  vorbele,  gesturile,  tot  felul  său  de  a  fi, 
respiră  cea  mai  mişcătoare  simpatie.  Nu  poate  vedea  o  suferinţă, 
fără  s’o  simtă  imediat.  Înaintea  mormântului  lui  Lazăr,  plânge 
cu  Marta  şi  Maria.  Când  vede  cortegiul  funebru  al  fiului  văduvei 
din  Nain,  nu  poate  suportă  această  privelişte,  opreşte  convoiul 
şi  redă  sărmanei  mame  pe  fiul  ei  iubit.  Ce  iubire,  pe  de  altă  parte, 
când  vede  pe  micuţii  copii  venind  la  El,  şi  pe  care  discipolii 
caută  să-i  îndepărteze!  El  îi  iâ  pe  genunchi  şi-i  îmbrăţişează  cu 
inima  deschisă.  Nici  o  vorbă,  nici  o  acţiune,  nici  un  pas,  care 
să  nu  fie  inspirat  de  iubire.  Din  iubire  a  urcat  colina  din  Gol- 
gota,  spre  a  muri  pe  ea  pentru  noi. 

înţelegem,  prin  urmare,  cum  îndată  s’a  format  un  grup  de 
oameni  plini  de  admiraţie  pentru  Hristos  şi  hotărîţi  să-l  urineze. 
Apostolii  sau  simpli  discipoli,  toţi  salută  în  el  pe  Învăţătorul  ior 
iubit.  Ataşamentul  lor  merge  atât  de  departe,  încât  ei  sunt  gata 
să  renunţe  la  toate  pentru  el.  Şi  dacă  e  nevoie  să  meargă  la 
moarte  pentru  numele  lui,  nu  vor  ezită  de  a  o  face. 

De  atunci  se  numără  cu  miile,  apoi  cu  sutele  de  mii  şi  cu 
milioanele  chiar,  aceia  care  îl  iau  drept  Mântuitorul  lor  adorat; 
şi  asta  în  toate  clasele  societăţii :  săraci  sau  bogaţi,  ignoranţi  ori 
savanţi.  Putem  afirmă,  fără  teamă  de  a  fi  contrazişi,  că  pe  pă¬ 
mânt  nu  e  nume  mai  iubit  ca  al  lui  Isus  Hristos.  Petutindeni 
azi,  la  orice  latitudine  şi  în  toate  rasele,  El  numără  partizani  în¬ 
flăcăraţi.  Şi  dacă  i-aţi  întrebă:  Ce  credeţi  voi  despre  Hristos? 
v'ar  răspunde  fără  şovăire:  E  fiinţa  căreia  ii  dăm  totul,  fiindcă 
îi  datorăm  totul. 

Lucru  ciudat,  simpatia  aceasta  a  câştigat  chiar  pe  oameni 
cu  cele  mai  diferite  convingeri  religioase.  Dovadă  Congresul  re- 
ligiunilor  ţinut  ia  Cicago  acum  câţiva  ani.  Aci,  reprezentanţii  cei 
mai  distinşi  ai  tuturor  religiunilor  n’au  simţit  nici  o  greutate  în 
ascultarea  rugăciunii  domneşti  rostită  la  deschiderea  şi  închiderea 
Congresului.  Toţi  au  recunoscut  prin  asta  că  rugăciunea  aceasta 
e  cea  mai  desăvârşită  rugăciune  care  a  ieşit  din  gura  omului 
vre  odată. 

în  acelaş  congres,  un  mare  rabi  nu  s’a  temut  să  strige:  Ori 
cum,  în  numele  şi  în  persoana  aceasta  a  lui  Isus,  bine  înţeles, 
se  află  un  aşa  izvor  de  binecuvântări  şi  de  înălţare  morală,  încât 
nu  pot  pricepe  motivul,  care  împedecă  pe  Ebrei  de  a-1  recunoaşte 
ca  cel  mai  mare  şi  mai  iubit  dintre  învăţătorii  lor  iluştri  . 

Tot  în  adunarea  aceasta  mulţi  brahmani  au  declarat  că  Isus 
Hristos  e  adevăratul  unificator  al  omenirii. 

In  faţa  acestui  curent  simpatic  care  creşte  neîncetat,  cum  se 
face  oare  că  vedem  un  altul  diametralmente  opus,  care  şi  el  merge 
din  zi  îri  zi  crescând?  Cum  se  face  ca  Isus  Hristos,  dela  apa¬ 
riţia  lui,  a  stârnit  cea  mai  puternică  şi  mai  îndârjită  ură?  Căci 
ştim  cu  toţii  ce  opoziţie  înverşunată  s’a  ridicat  contra  lui,  chiar 
dela  primele  vorbe.  La  început  fu  o  opoziţie  surdă,  ascunsă;  ini¬ 
micii  începură  a-1  urmări  prin  obiecţiuni  sau  întinzându-i  curse. 
La  fiecare  val  de  iubire  din  partea  lui  Isus,  se  ridică  şi  un  val 
de  ură  din  partea  adversarilor  săi,  până  în  ziua  în  care  aceştia 
demascându-se,  aţâţară  poporul  să-i  ceară  moartea. 

La  cuvintele  pline  de  iubire  ale  lui,  ei  au  răspuns  furioşi  prin 
cuvmteie  pline  de  ură:  Ia-1!  ia-1!  Răstigneşte-1 !  Răstigneşte-] !  - 
Iar  când  fii  pironit  pe  cruce,  în  prada  suferinţelor  celor  mai  gro¬ 
zave,  mai  avură  şi  cruzimea  de  a  veni  să-l  insulte,  ridiculizându-i 

opera  de  iubire:  A  mântuit  pe  alţii  —  strigau  ei  —  să  se  mân¬ 
tuiască  acum  pe  sine  însuşi  şi  atunci  vom  crede! 

Murind  Hristos,  adversarii  lui  ar  fi  trebuit  să  se  liniştească; 
de  obiceiu  aşa  se  întâmplă  cu  duşmănia  omenească.  De  Ioc; 
ei  continuară  să-l  prigonească  şi  în  persoana  discipolilor.  Sub  pre¬ 
text  de  inconsecvenţe  şi  infidelităţi  constatate  la  aceştia  din 
urmă,  se  uniră  (deşi  uneori  plini  de  ură  unii  contra  altora),  dân- 
du-şi  toate  silinţele  spre  a  face  să  dispară  de  pe  pământ  acest 
nume  urît.  Pretutindeni  şi  în  toate  epocele  curentul  acesta  de 
împotrivire  s’a  arătat  când  în  chip  violent  şi  grosolan  când  sub 
forme  mai  mult  sau  mai  puţin  subtile;  căci  pretutindeni  Hristos 
trebuie  distrus,  fiindcă  numele  lui  umple  pe  om  acum  de  ură, 
după  cum  adineaori  îl  umplea  de  iubire.  In  privinţa  aceasta  a 
rămas  celebru  marele  Voltaire:  Să  sdrobim  pe  infamul,  zicea  el, 
vorbind  de  Isus  Hristos.  Se  ştie  câte  întruniri  se  ţin  şi  azi  chiar 
sub  diferite  pretexte,  contra  lui  Hristos  şi  operii  lui. 

Duceţi-vă  şi  întrebaţi  pe  aceşti  adversari,  ce  cred  ei  despre 
Hristos.  Numai  să  fie  sinceri  şi  să  se  cunoască  pe  ei  înşişi,  şi 
vă  vor  răspunde  energic:  Vrem  să-i  distrugem  numele,  deoarece 
ne  stânjeneşte! 

E  drept  că  între  aceste  două  categorii  de  oameni:  deoparte 
amicii  înflăcăraţi  şi  de  alta  inimicii  pasionaţi  ai  iui  Isus  Hristos, 
există  o  altă  clasă  de  persoane,  —  cea  mai  numeroasă  la  noi 
—  clasa  indiferenţilor.  Ei  nu  iau  pe  Isus  ca  învăţător  al  lor,  dar 
nici  nu-i  fac  vre-un  rău;  uneori  chiar  simt  faţă  de  el  o  vie  ad¬ 
miraţie.  Nu  sunt  mai  puţin  răi  însă  ca  adevăraţii  inimici.  E  ab¬ 
solut  imposibil  să  rămâi  indiferent  în  faţa  Iui  Hristos.  Fără  să-şi 
închipuie,  în  fond,  ei  îi  sunt  adevăraţi  adversari.  Lucrul  acesta 
se  va  arătă  îndată  ce  vor  avea  a  alege  între  interesul  lor  şi  al 
lui  Hristos,  sau  când  acesta,  prin  conştiinţa  for,  le  va  arătă  cu¬ 
tare  sau  cutare  greşală  săvârşită  de  ei.  Ca  şi  duşmanii,  cei  in¬ 
diferenţi,  sunt  gata  să  zică:  Nu  vrem  ca  acesta  să  domnească 
asupra  noastră!  Ce  credem  noi  despre  Hristos?!  vă  vor  răs¬ 
punde,  dacă-i  întrebaţi:  E  un  frumos  tip  de  om,  căruia  nu-i  re¬ 
fuzăm  admiraţia  noastră,  cu  condiţiune  însă  ca  să  ne  lase  în  pace! 

Nu,  nu,  cu  toate  aparenţele  contrare,  Hristos  aveâ  dreptate 
să  spună  că  va  fi  pentru  unii  un  liman  de  mântuire  şi  pentru 
alţii  o  piatră  de  scandal,  zdrobind  pe  toţi  aceia  pe  care  nu-i  va 
mântui.  El  a  împărţit  omenirea  în  două  curente,  care  nu  se  vor 
puteă  contopi  niciodată,  după  cum  nici  întunerecul  nu  se  poate 
uni  cu  lumina.  Şi  de  ce  asta?  Cauza  e  adâncă  şi  voiu  căută 
s’o  explic  cât  mai  lămurit  posibil.  In  faţa  lui  Hristos  e  în  joc 
Dumnezeu  însuş.  întrebând  pe  cineva:  Ce  crezi  tu  despre  Hristos? 
însemnează  a-1  întrebă:  Ce  crezi  despre  Dumnezeu  şi  ce  vrei  să 

fie  Ei  pentru  tine?  La  urma  urmei,  iubirea  sau  ura  aceasta  se 
adresează  nu  lui  Hristos,  ci  Iui  Dumnezeu  însuş.  Dincolo  de 
Hristos  ei  ating  pe  Dumnezeu.  O!  ştiu  că  sunt  şi  excepţiuni. 
Sunt  oameni  foarte  drepţi,  care  nu  cred  în  Hristos  şi  care  totuş 
cred  în  Dumnezeu,  care  alungă  pe  cel  dintâi  ca  Mântuitor,  dar 
sunt  hotărîţi  să  se  lase  conduşi  de  cel  din  urmă.  Şi  totuş  eu  am 
convingerea  intimă,  că  cei  cari  judecă  astfel  sunt  o  rară  excepţie; 
şi  mă  îndoesc  chiar  dacă,  cu  o  cunoştinţă  mai  exactă  despre  Hri 
stos,  ar  persistă  în  îndoelile  lor.  Această  cunoştinţă  cred  că  i-ar 
face  să  constate  că  autoritatea  lui  Hristos  e  în  perfect  acord  cu 
conştiinţa  lor.  Insă  aceasta  nu  e  alta  decât  autoritatea  lui  Dum¬ 
nezeu.  Şi  atunci  cum  să  nu  contopeşti  aceste  două  autorităţi  într’una 
singură  şi  să  proclami  în  Hristos  pe  Dumnezeu  întrupat? 

Marele  Vinet  a  exprimat  admirabil  ideia  aceasta  când  a  zis :  «Toţi 
sunteţi  încredinţaţi  că  în  persoana  lui  Adam  omenirea  a  săvârşit  un 
păcat,  pe  care  îl  repetă  fiecare  din  membrii  ei.  Şi  care  e  păcatul 
acesta?  E  păcatul  de  a  nega  pe  Dumnezeu.  Ce  zic?  mai  râu: 
Păcatul  acesta  constă  în  a  zice:  Există  Dumnezeu,  dar  mă  voiu 
purtă  ca  şi  cum  n’ar  există.  Păcatul  acesta  e  fundamental;  el 
este  izvorul  tuturor  păcatelor. 

«Dacă  Adam  şi  Eva  n'au  răstignit  pe  nimerii,  e  că  n’aveau 
pe  cine  răstigni;  însă  dacă  nu  cu  mâinile,  totuş  cu  inima  ei  au 
înfipt  din  momentul  acela  crucea,  pe  care  avea  să-şi  deâ  sufletul 
Fiul  lui  Dumnezeu!  Şi  dacă  nu  !-au  răstignit  pe  El,  au  răstignit 
adevărul  al  cărui  reprezentant  sfânt  e  din  eternitate.  Insă,  ade¬ 
vărul  sau  cuvântul  acesta  s’a  făcut  trup.  Dumnezeu  s’a  făcut  om.  Un 
om,  în  care  adevărul  se  sălăşiuiâ  în  toată  plenitudinea,  a  apărut 
între  oameni  şi  îndată  a  atras  şi  a  concentrat  asupra  lui  toată  ura, 
pe  care  o  poate  întimpinâ  adevărul,  adică  o  ură  de  moarte,  de¬ 
oarece  când  urăşti  adevărul,  nu-I  urăşti  numai  pe  jumătate.  Şi 
dacă  adevărul  a  fost  urît  de  nefericitul  nostru  strămoş,  când  îl 
obligă  doar  să-şi  recunoască  dependenţa,  cum  să  nu  fie  urit  de 
urmaşii  lui,  pe  care  îi  constrânge  şi  mai  mult  să-şi  recunoască 
căderea!  Apariţia  lui  aţâţă  orgoliul  omului,  partea  trupească 
a  lui  şi  toată  revolta  ascunsă  şi  permanentă  contra  drepturilor 
lui  Dumnezeu.  Câţi  duşmani  numără  adevărul,  tot  aţâţi  ucigaşi 
numără  şi  Hristos.  Ori  de  câteori  ar  apărea  din  nou  pe  pământ, 
indiferent  de  loc,  de  atâteaori  şi  pretutindeni  ar  fi  dat  morţii. 
In  faţa  lui  Isus  Hristos  e  vorba  dacă  eşti  sau  nu  al  lui,  dacă  te 
dai  lui  Dumnezeu  sau  te  păstrezi  pentru  tine  însuţi,  dacă  abzici 
sau  domneşti,  dacă  exişti  sau  nu. 

«Isus  e  soarele  lumii  spiritelor.  Fără  el  nu  e  lumină  în  vieaţa 
omenească,  ci  numai  întunerec  şi  desnădejde.  Nici  drum  pe  care 
să  mergi  la  Dumnezeu,  nici  o  cunoştinţă  despre  Dumnezeu,  nici 

o  mângâiere  trainică,  nici  o  speranţă;  iar  ca  unică  direcţiune  a 
vieţii:  întâmplarea,  fantazia  şi  imboldurile  cele  mai  contradictorii 
ale  instinctelor  celor  mai  opuse.  Oricine  vrea  să  stingă  soarele, 
e  duşman  omenirii,  şi  nu  ştiu  dacă  am  putea  avea  chiar  în  lumea 
aceasta  infernală,  unde  nu  mai  ştim  ce  să  urîm,  un  duşman  mai 
crud  şi  mai  nemilos  ca  acesta.  Principiul  răului,  în  dorinţa  lui 
ucigătoare  de  suflete  n’a  putut  dori  vre-odată  unei  creaturi  ceva 
mai  oribil  şi  mai  funest  de  cum  doreşte  omul  acesta  (dacă  numai 
unul)  oamenilor  şi  lui  însuş. 

«Cine  ştie  dacă  unii  duşmani  ai  lui  Hristos  nu-şi  mărturisesc 
în  taină  grozăvia  faptelor  lor  şi  dacă  Ia  înştiinţarea  lui  Gămăliei : 
«Băgaţi  de  seamă  să  nu  vă  răsboiţi  cu  Dumnezeu»,  —  n’ar  fi 
ispitiţi  să  răspundă:  «Taci,  nebunule!  Nu  vezi  că  tocmai  asta 
vrem  şi  noi?» 

Acest  citat,  cam  lung  poate,  ne  pune  pe  adevăratul  teren. 
Intr’adevăr  nu  numai  că  Hristos  ne  descopere  pe  deplin  pe  Dum¬ 
nezeu,  dar  îl  şi  apropie  atât  de  mult  de  noi,  încât  graţie  Iui  îl 
recăpătăm  şi-l  avem  din  nou,  pe  când  înainte  îl  pierdusem.  Hristos 
redă  omului  pe  Dumnezeu  din  trei  puncte  de  vedere:  Din  punct 
de  vedere  moral,  intelectual  şi  practic.  Înainte  de  el,  Dumnezeu 
eră  pentru  om  ca  un  vârf  inaccesibil,  de  care-1  despărţiau  pră¬ 
păstii  nepătrunse.  Hristos  umple  aceste  prăpăstii  şi  restabileşte 
relaţiunile  rupte  dintre  Creator  şi  Creatură. 

Mai  întâi  de  toate,  din  punct  de  vedere  moral:  Din  cauza 
păcatului,  Dumnezeu  devenise  inaccesibil  omului.  Acesta,  simţin- 
du-se  vinovat,  căută  mult  timp  să  fugă  de  Dumnezeu,  suspinând 
amar  după  el.  Spăimântal  de  un  Dumnezeu,  cătră  care  totuş  se 
simţiâ  atras,  căută  să  se  ascundă  dela  faţa  lui,  ca  Adam  după 
arborii  grădinii.  Neputând  izbuti,  încercă  să  uite  pe  Dumnezeu, 
lăsându-se  absorbit  de  alte  preocupări.  Dar  înzadar.  Atunci 
scoborî  pe  Dumnezeu  la  nivelul  lui,  punând  pasiunile  şi  defec¬ 
tele  lui  în  Dumnezeu,  crezând  că  în  chipul  acesla  va  astupă  prăpastia 
deschisă.  Şi  aci  sforţările  lui  rămaseră  inutile.  Dumnezeu  nu  de¬ 
venea  mai  accesibil.  Din  contră,  părea  că  fuge  mereu,  deoarece 
conştiinţa  omenească,  desgustată  de  aceste  divinităţi  inferioare, 
nu  se  putea  linişti.  Ea  continuă  să  turbure  pe  om,  arătându-i 
despărţirea  lui  de  Dumnezeu.  Atunci,  turburat  din  ce  în  ce  mai 
mult,  omul  încercă  să  astupe  prăpastia  umplând-o  cu  ofrande. 
Alese  tot  ce  avea  mai  preţios,  fructele  cele  mai  suculente,  ani¬ 
malele  cele  mai  grase,  apoi  pe  proprii  lui  copii,  până  la  fiul  întâiu 
născut.  Nu  făcu  nimic.  Prăpastia  eră  tot  adâncă,  imensă  şi  ne- 
pătrunsă.  Omul  se  simţiâ  mai  departe  de  Dumnezeu  ca  oricând. 
Şi  chiar  cu  cât  eră  mai  conştiincios  şi  mai  scrupulos,  cu  atât  mai 
inaccesibil  îi  apărea  şi  Dumnezeu;  căci  pata  creaturii  apărea  cu 

atât  mai  respingătoare,  cu  cât  sfinţenia  creatorului  se  arătă  mai 
mare  şi  mai  desăvârşita.  O!  cine  ar  putea  spune  suferinţele  omului 
în  căutarea  lui  Dumnezeu,  bâjbâind  în  toate  părţile  şi  negăsindu-i 
nicăeri?  Cine  ar  putea  povesti  neliniştea,  desnădejdea,  care  tur¬ 
bură  şi  azi  pe  toţi  aceia,  care  ar  vrea  să  intre  în  raport  cu  Dum¬ 
nezeu,  fără  să  izbutească,  din  cauza  vinovăţiei,  care  apasă  asupra 
lor?  Vârful  orbitor  rămâne  cu  toate  astea  ascuns  după  noi. 

Intriadevâr,  abisul  moral  aduce  un  altul:  abisul  intelectual. 
Despărţirea  morală  dintre  Dumnezeu  şi  om  l-a  adus  pe  acesta 
din  urmă  să-şi  facă  despre  Dumnezeu  idei  ciudate,  uneori  gro¬ 
solane  chiar  şi  fără  nici  un  raport  cu  realitatea.  Raţiunea,  neavând 
o  bază  morală,  se  lăsă  dusă  în  reverii,  pe  care  cu  greu  ni  le 
putem  închipui.  Odată  concepu  un  Dumnezeu  abstract,  necuprins 
ca  Dumnezeul  —  Idee  —  Idea  ideilor,  a  lui  Platon,  care  nu 
spune  nimic  inimii,  nici  mai  ales  conştiinţei;  altădată,  din  contră, 
asemenea  unei  paseri,  căreia  i-am  tăiat  aripile,  se  ţâri  pe  pământ, 
iar  divinitatea  îi  apăru  sub  forma  respingătoare  a  unui  obiect  de 
metal  sau  de  piatră.  Cu  cât  imaginea  eră  mai  urîtă  şi  mai  hi¬ 
doasă,  cu  atât  apărea  mai  sfântă,  căci  reprezenta  cu  atât  mai 
bine  imaginea  divină.  Adesea  omul  concepu  pe  Dumnezeu  ca 
o  fiinţă  crudă,  ca  un  adevărat  tiran,  a  cărui  fericire  constă  în  a 
face  pe  supuşi  să  sufere,  fără  a  se  îngriji  de  suspinurile  sau  de 
strigătele  lor  de  nelinişte.  Sau,  din  contră,  şi-l  reprezintă  ca  un 
Dumnezeu  bun,  faţă  de  care  poţi  face  ori  ce  ţi  place,  deoarece 
e  prea  bun  ca  să-şi  pedepsească  făpturile,  pe  cari  le  ştie  cât  sunt 
de  slabe  şi  incapabile  de  a  se  conduce. 

Trebuie  să  studiem,  în  privinţa  aceasta,  istoria  religiunilor, 
spre  a  ne  convinge  până  la  ce  punct  se  poate  înşelă  omul, 
dacă  e  lăsat  în  propriile  lui  forţe,  când  e  vorba  de  concepţiuniie 
lui  despre  Dumnezeu.  Istoria  aceasta  e  o  lungă  înşirare  de  erori 
mai  mult  sau  mai  puţin  caraghioase,  iar  câte  odată  te  întrebi  cum 
o  fiinţă  inteligentă  ca  omul  a  putut  inventă  asemenea  absurdităţi 
cu  privire  la  un  subiect  aşa  de  serios.  E  adevărat  că  multe  din 
aceste  concepţiuni  conţin  o  parte  de  adevăr  şi  reprezintă  o  parte 
din  divinitate.  Ele  sunt  însă  dovada  vizibilă  a  abisului  intelec¬ 
tual,  care  desparte  pe  om  de  Dumnezeu.  Să  tot  facă  omul  şi  să 
tot  spună  el,  despărţirea  morală  de  Dumnezeu  îl  împiedecă  în 
mod  absolut  de  a  concepe  în  chip  desăvârşit  pe  acesta  din  urmă. 
Ochiul  interior,  conştiinţa,  e  întunecat,  a  devenit  orb,  tot  corpul 
e  învăluit  în  negură  şi  e  obligat  să  meargă  pe  dibuite. 

Marele  muzicant  Saint-Saens  scria,  nu  de  mult,  într’o  lucrare, 
care  a  făcut  mult  sgomot:  -Oricât  de  departe  ar  putea  merge 
ştiinţa,  ea  tot  va  trebui  să  recunoască  o  limită,  unde  lumina  ei 
nu  va  mai  pătrunde.  Atunci  se  zice:  iată  Dumnezeu!  Dar  în 

fiecare  zi  lumina  ştiinţei  pătrunde  din  ce  în  ce  mai  mult  in  ne¬ 
cunoscut  şi  s’a  ajuns  la  ceva  înspăimântător:  Pe  măsură  ce  ştiinţa 
înaintează,  Dumnezeu  se  îndepărtează.  Acum  El  e  în  inima  in¬ 
finitului,  inatingibil  şi  inaccesibil,  afară  de  atingerile  raţiunii  im¬ 
prudente,  ceeace  însemnează  că  ştiinţa,  continuând  să  înainteze, 
Dumnezeu  va  continuă  să  se  îndepărteze  şi  va  sfârşi  prin  a  pieri». 

Fraze  într’adevăr  pline  de  superficialitate,  deoarece  arată  până 
la  ce  punct,  chiar  un  spirit  luminat  dela  sfârşitul  veacului  XIX-lcu 
se  poate  înşelă  asupra  lui  Dumnezeu,  când  pretinde  a  se  lipsi 
de  Hristos.  Cine  ar  îndrăzni,  dar,  să  tăgăduiască  existenţa  Iui 
Dumnezeu,  sub  pretext  că  nu  poate  fi  cuprins  de  simţuri?  Sunt 
atâtea  lucruri  în  lumea  materială,  pe  care  ie  ştim  că  există,  fără 
să  le  fi  văzut  vre  odată.  Cum  se  poate  negă  deci  existenţa  lui 
Dumnezeu,  pe  motiv  ca  n’a  apărut  niciodată  la  vârful  lunetei 
unui  astronom?  Nu  ştie  oare  spiritualul  scriitor  francez,  că  Dum¬ 
nezeu  nu  e  ceva  material  şi  n’are  corp  ?  Până  şi  cel  din  urmă 
elev  din  şcoalele  noastre  i-ar  putea  ţinea  o  lecţie  în  privinţa  aceasta. 

Dumnezeu  e  inaccesibil  conştiinţei  şi  raţiunii  omului,  dacă 
sunt  lăsate  în  propriile  lor  puteri.  Nu-i  de  mirat  deci  că  nu 
e  accesibil  nici  inimii.  La  abisul  moral  şi  intelectual'  se  adaugă 
un  al  treilea,  ca  urmare  al  ceior  două  dintâi:  Dumnezeu  în  vieaţa 
practică,  în  realitatea  de  toate  zilele,  apare  nespus  de  departe  de 
om.  In  loc  să  simţâ  pe  Dumnezeu  foarte  aproape  de  sine,  în- 
călzindu-i  inima  şi  luminându-i  vieaţa,  omul  şi-l  reprezintă  ca 
fiind  cu  totul  depărtat,  iar  vieaţa  i  se  pare  tristă  şi  singuratică. 
Când  suferă,  n’are  pe  nimeni  căruia  să-i  încredinţeze  chinul  lui; 
când  e  vesel,  nimeni  nu  vine  să  se  bucure  cu  el;  când  îşi  ridică 
ochii  în  sus,  ochi  plini  de  îndoială  şi  nelinişte,  nu  întâlneşte  nici 
o  privire  prietenească,  ci  vederea  i  se  izbeşte  de  o  boltă  de  aramă, 
care  pare  că-1  sdrobeşte.  Spaţiul  infinit,  care  se  întinde  deasupra 
capului  său,  e  gol,  grozav  de  gol;  iar  dacă  se  concentrează  în 
sine  însuş  —  ceeace  evită  cât  mai  mult  posibil  —  observă  un 
gol  şi  mai  spăimântător,  dinaintea  căruia  se  întoarce  îngrozit. 

Poate  că  şi  tu  eşti  in  starea  asta,  iubite  cetitor!  In  cazul 
acesta,  vei  înţelege  uşor  valoarea  infinită  a  operîi  lui  Isus  Hri¬ 
stos,  dacă-ţi  spun  că  scopul  lui  venind  pe  pământ,  a  fost  să  astupe 
succesiv  aceste  abisuri,  apropiind  pe  Dumnezeu  de  om,  sau  mai 
de  grabă  —  căci  în  realitate  Dumnezeu  nu  e  departe,  ci  aproape 
foarte  aproape  de  noi  —  rupând  legătura  care-1  împiedecă  de  a 
vedeâ  pe  Dumnezeu,  spre  a  i-1  arătă  foarte  aproape  de  el.  Şi 
asta  a  putut-o  face  numai  el  şi  în  modul  cel  mai  desăvârşit.  Prima 
lui  lucrare,  într’adevăr  a  fost  de-a  astupă  abisul  moral,  făcând  pe 
orn  să  se  împace  cu  Dumnezeu.  Moartea  lui  pe  cruce  n’a  avut 
alt  scop  decât  de-a  expiâ  păcatul  omului,  de  a-i  luă  prin  urmare 

vinovăţia,  care  apăsă  asupra  Iui  şi  a-I  aruncă  în  braţele  lui  Dum¬ 
nezeu.  A  făcut-o  însă  fără  să  aducă  nici  cea  mai  mică  vătămare 
conştiinţei,  deoarece  în  moartea  lui  pe ţcruce,  păcatul  a  fost  lovit 
în  chipul  cel  mai  aspru.  Dumnezeu  nu  s’a  învoit  cu  răul;  din 
contră,  l-a  condamnat  cu  ultima  rigoare  spre  a  l  desvelî  în  toată 
gravitatea  lui. 

Tot  aşa  în  Qolgota,  Dumnezeu  n’apare  ca  o  fiinţă  slabă, 
care-şi  închide  ochii  şf  uită  ofensa  adusă  lui.  Hristos  n’a  venit 
să  înlăture  teama  oamenilor,  descoperindu-le  un  Dumnezeu  in¬ 
dulgent,  care  se  fereşte  să-şi  înspăimânte  făpturile,  ca  şi  cum 
teama  aceasta  ar  fi  o  superstiţie  păgână.  Din  contră,  ne-a  făcut 
să  recunoaştem  un  Dumnezeu  sfânt,  ai  cărui  ochi  sunt  foarte  lim¬ 
pezi  spre  a  vedea  răul,  de  care  omul  are  dreptate  să  se  teamă, 
cât  timp  nu  e  împăcat  cu  el.  Şi,  fie  zis  în  treacăt,  acest  Dum¬ 
nezeu  e  cu  mult  mai  demn  de  respectul,  iubirea  şi  adorarea  noastră. 

In  acelaş  timp,  graţie  sacrificiului  expiator,  Hristos  dă  ier¬ 
tare  din  partea  lui  Dumnezeu  oricui  vrea  s’o  ceară  şi  s’o  pri¬ 
mească:  căci,  dacă  Dumnezeu  loveşte  păcatul  aşa  de  tare,  iartă 
pe  păcătosul  penitent,  pe  care-1  iubeşte  cu  o  iubire  nesfârşită. 

Insă,  cine  zice  împăcare,  zice  apropiere,  lmpăcându-ne  cu 
Dumnezeu,  Hristos  ne  apropie  de  el,  ne  deschide  întrarea  spre 
tronul  dumnezeesc,  dă  păcătosului  o  astfel  de  pace,  o  aşa  sigu¬ 
ranţă  în  Dumnezeu,  încât  chiar  conştiinţele  cele  mai  scrupuloase 
şi  mai  luminate  se  pot  linişti,  şi  asta  în  mod  desăvârşit  înaintea 
Sfântului-  Sfinţilor.  Chiar  acei  care  se  cunosc  mai  bine  şi  care 
îşi  pot  constată  mai  bine  vinovăţia  faţă  de  cerinţele  legii  dum- 
nezeeşti,  au  dreptul  să  se  apropie  fără  teamă  de  Dumnezeu,  şi 
încă  cu  cea  mai  veselă  încredere,  căci  au  întâlnit  privirea  plină 
de  blândeţe  şi  de  iubire'  a  Aceluia,  care  le-a  iertat  totul. 

Dar,  odată  astupat  primul  abis,  se  astupă  şi  al  doilea:  abisul 
intelectual.  Nu  că  discipolii  lui  Isus  Hristos  îşi  pot  da  seama 
perfect  de  bine  de  natura  şi  atributele  lui  Dumnezeu,  deoarece  aci 
e  un  mister,  care  va  subsistâ  în  tot  timpul  şederii  lor  pe  acest 
pământ.  Dar  întrebări  ca  acestea:  Unde  e  Dumnezeu?  Ce  e 
Dumnezeu?  Ce  face  Dumnezeu?  Cum  a  putut  există  Dumnezeu? 
din  eternitate?  şi  atâtea  altele,  pentru  ei  nu  se  mai  pun.  Ei  nu¬ 
mesc  pe  Dumnezeu  cu  un  nume,  care  i  mulţămeşte  în  totul,  Dum¬ 
nezeu  e  Tatăl  lor  —  li-i  deajuns  atât  —  căci  numele  acesta  răs¬ 
punde  la  toate  întrebările  pe  care  şi  le  puneau  altădată. 

El  e  Tatăl  lor,  un  tată  a  cărui  iubire  o  cunosc  şi  în  ser¬ 
viciul  căruia  simt  o  puternică  bucurie.  Un  Tată  iubit  şi  sfânt, 
un  Tată  Atotputernic:  iată  ce  le-a  descoperit  Hristos.  Cum  să 
nu  se  bucure,  învăţând  să  cunoască  o  asemenea  Fiinţă,  care  de 
sigur  ni  se  va  arătă  într’o  zi  în  chip  şi  mai  desăvârşit  şi  va  po¬ 
toli  toate  însetările  legitime  care  ne  turbură  inima! 

Nimic  mai  ciudat  decât  să  vezi  cum  după  cunoştinţa  morală 
a  iui  Dumnezeu,  urmează  îndată  cunoştinţa  intelectuală.  In  che¬ 
stiunile  acestea  cc  ştiinţa  e  ochiul  inteligenţei.  Cuprinzând  pe 
Dumnezeu  moralmente,  însemnează  a-î  cuprinde  totdeodată  şi 
intelectualmente. 

De  asemenea,  se  poate  spune  că  foarte  adesea  —  de  obiceiu, 
aş  zice  --  îndoielile  intelectuale  au  o  cauză  morală  şi  provin  din 
îndoieli  morale. 

Dar  n’am  terminat  Redându-ne  pe  Dumnezeu  moralmente 
şi  intelectualmente,  Isus  Hristos  ni-1  redă  în  mod  practic  şi  în 
chipul  cel  mai  însemnat.  Acest  Dumnezeu,  care  eră  imposibil  de 
cunoscut;  acest  Dumnezeu  necuprins,  care  eră  atât  de  depărtat 
înainte,  apare  prin  răscumpărarea  lui  Isus  Hristos,  ca  un  Dum¬ 
nezeu  foarte  aproape  de  om.  Natura,  spaţiul  înîinit,  cari  îi  păreau 
altădată  goale  şi  tăcute,  se  umplu  de  prezenţa  lui.  Omul  îi  poate 
vorbi  chiar  cu  blândeţe,  iar  Dumnezeu  îl  ascultă.  Poate  să-i  spună 
totul,  să-i  povestească  totul,  să  se  descarce  asupra  lui,  să-!  facă 
părtaş  vieţii  lui,  şi  o  face  cu  bucurie. 

Această  prezenţă  a  lui  Dumnezeu  îi  devine  chiar  aşa  de  dulce, 
aşa  de  necesară,  încât  ar  muri  fără  ea.  Deasemenea,  când  vre-o 
grcşală  ni- 1  acopere  pentru  un  moment,  observă  îndată  şi  face 
tot  posibilul  spre  a-1  regăsi. 

Altădată  conştiinţa  îi  era  o  voce  străină,  exterioară,  imper¬ 
sonala,  care  i  se  adresă  de  sus,  dela  distanţă.  Nu  vedeă  în  ea  o  voce 
plăcută  şi  cunoscută.  Acum,  din  contră,  această  voce  a  luat  un 
caracter  personal,  direct,  cu  totul  altul.  E  o  voce  cunoscută,  care 
porneşte  din  ascunzişurile  fiinţei  lui,  e  însăşi  vocea  părintelui  iubit, 
de  care  ascultă  cu  bucurie,  căci  poruncile  lui  sunt  porunci  de 
iubire;  voinţa  iui,  de  acum  înainte,  pentru  el  totdeauna  e  bună, 
plăcută  şi  desăvârşită. 

înainte  de  a  cunoaşte  pe  Isus  Hristos,  Dumnezeu  eră  pentru 
om  ca  soarele  de  iarnă,  care  străluceşte  în  unele  momente,  dar 
pare  departe  prin  faptul  că  razele  fiind  oblice,  dau  puţină  lumină, 
fără  căldură,  şi  nu  pot  topi  gheţarii  din  timpul  iernii.  Natura  pare 
moartă,  paserile  tac  şi  se  ascund  după  arborii  desfrunziţi  sau  aco¬ 
periţi  de  zăpadă.  Iată  însă  că  deodată  se  produce  o  transfor¬ 
mare  :  natura  îşi  reia  vieaţa,  zăpada  se  topeşte,  paserile  încep  să 
ciripească  vesele.  Livezile  înverzesc  şi  se  acoper  cu  flori,  arborii 
par’ că  se  renasc;  iar  această  transformare  s'a  produs,  fiindcă  soarele 
îşi  trimite  razele  direct  pe  pământ. 

Dumnezeul,  pe  care  Hristos  îl  dă  omului,  e  un  Dumnezeu 
de  aproape,  e  soarele  de  vară,  care  luminează,  încălzeşte  şi  în¬ 
veseleşte  totul.  Altădată  eră  frig,  eră  întunerec  în  suflet,  acum  e 
cald  şi  lumina  luminează  de  sus. 

Altădată  eră  noapte,  acum  e  ziuă.  Altădată  moarte;  acum, 
vieaţă.  Asta-i  experienţa  pe  care  o  fac  toţi,  care  au  întâlnit  în- 
tr’adevăr  pe  Hristos.  Acesta  le-a  transformat  vieaţa,  pătrunzându  o 
cu  însuş  Dumnezeu. 

Dacă-i  aşa,  înţelegeţi  acum  de  ce  mulţi  oameni  resping  pe 
Hristos  şi  încearcă  chiar  lucruri  imposibile,  spre  a-1  alungă  din 
orizontul  vederilor  lor.  îşi  dau  perfect  de  bine  seamă  că,  intro¬ 
ducând  pe  Isus  în  vieaţa  lor,  introduc  pe  Dumnezeu  şi-l  iau  ca 
stăpân.  Lucrul  acesta  nul  vor  de  loc;  mai  bine  să  moară,  decât 
să  consimtă  la  asta,  deoarece  ei  pretind  că-s  liberi  şi  trăiesc  cum 
le  place.  Intr’adevăr  starea  lor  naturală  e  păcatul  şi  în  ea  le 
place  să  fie.  Cum  să  primească  un  Dumnezeu,  care  declară  răs- 
boiu  păcatului?  Dumnezeu  i-ar  împiedecă  prea  mult  în  vieaţa 
lor  culpabilă.  Ideea  unui  martor  al  faptelor  şi  gândurilor  lor 
celor  mai  ascunse,  le  e  urîtă.  De  aci  răsboiul,  pe  care-1  fac  lui 
hristos,  iar  prin  el,  lui  Dumnezeu  însuş. 

Ce  crezi  tu  despre  Hristos?  Aceasta  e  întrebarea,  pe  care 
îmi  permit  să  ţi-o  pun  azi,  iubite  cititor!  După  răspunsul,  pe 
care-1  vei  dă,  vei  învăţă  a  te  cunoaşte  pe  tine  însuţi  direct,  vei 
decide  de  soarta  ta,  vei  alege  lumina  veşnică,  care  e  Dumnezeu, 
sau  noapte  veşnică,  care  e  părăsirea  definitivă  a  lui  Dumnezeu. 

Acum  19  veacuri,  vorbind  de  venirea  sa  pe  pământ,  Isus  a 
zis:  «Judecata  lui  Dumnezeu  e  că  lumina  a  venit  în  lume  şi 
oamenii  au  iubit  întunerecut  mai  mult  decât  lumina,  deoarece 
faptele  lor  erau  rele.  Căci  tot  celce  face  rele,  ureşte  lumina  şi 
nu  vine  la  lumină,  ca  să  nu  se  vădească  faptele  lui.  Iar  celce 
face  adevărul  vine  la  lumină,  ca  să  arete  lucrurile  lui,  că  sunt  lucrate 
în  Dumnezeu.»  Dini.  I.  Cornilescu. 

PROPAGANDA  UNAŢIEI. 

(Sfârşit). 

b)  La  Românii  din  Partium. 

Sub  < Partium  <  înţelegem  aci  acele  părţi  din  Ungă»  ia,  cari 
se  extind  dela  Carpaţii  bihoreni  până  spre  Tissa  şi  dela  Marmaţia 
până  la  Murăş.  Aceste  ţinuturi  căpătară  această  numire,  decând 
dominaţiunea  principilor  ardeleni  se  extindeâ  şi  peste  aceste 
locuri. 

Fiind  aceste  ţinuturi  locuite  cu  prevalenţă  de  Români,  cari 
stau  în  imediata  vecinătate  şi  legătură  cu  Românii  ardei -ni,  — 
istoria  lor  bisericească  —  naturalmente  —  e  strâns  legată  de  cea 
ardeleană.  Deci  —  cele  ce  le-am  arătat  acolo  —  în  rubrica  pre¬ 
cedentă,  —  în  cea  mai  mare  parte  —  sunt  aplicabile  şi  la  -oartea 
bisericească  din  părţile  ungurene  —  din  Partium. 

1.  Episcopia  din  Oradea-mare. 

Din  timpurile  cele  mai  vechi  Românii  din  aceste  părţi  au 
stat  sub  mitropolia  ortodoxă  de  Aiba-Iulia.  Ortodoxia  acestor 
locuitori  poate  să  ajungă  până  la  Menumorut  (900),  carele  (după 
Notarul  Anonim  XX)  răspunse  lui  Arpad,  că  ţeara  sa  o  ţine  din 
graţia  imperatorului  constantinopolitan  încă  dela  protopărinţii  săi, 
—  prin  urmare  el  şi  în  privinţa  bisericească  a  trebuit  să  atârne 
dela  Patriarhia  bizantină. 

Ohtum  (1000 — 1038)  botezat  la  episcopia  din  Vidin  a  ridicat 
în  oraşul  Mareşiana  din  dreapta  Murăşuiui  (Csanâd)  o  mănăstire 
ortodoxă  a  Stuiui  Ioan  şi  alta  a  Stului  Georgie. 

La  1391  Baliţia  (Balcu)  Vodă  şi  Drag-Meşter  fundează  şi 
dotează  cu  mai  multe  domeniuri  mănăstirea  ortodoxă  a  Stului 
Mihail  în  Marmaţia,  confirmată  de  Antoniu  patriarhul  din  Con- 
stantinopole,  —  şi  întărită  de  Vladislav  II  Ia  a.  1494  şi  1498,  — 
ca  supusă  Arhiepiscopului  din  Ardeal.  Se  înţelege  de  sine,  că 
după  obiceiul  ortodox  în  atari  mănăstiri  avute  —  cum  eră  şi  a 
Stului  Mihail  din  Marmaţia,  —  Priorii  de  multeori  erau  Arhiereii 
sfinţiţi,  cari  în  cazuri  extraordinare  săvârşeau  şi  funcţiuni  epis¬ 
copale.  De  aci  găsim  urme  de  episcopi  ortodocşi  prin  Marmaţia 
încă  din  timpurile  vechi. 

Dr,  I.  Ardelean  în  Ist.  Diecezei  oradane  (I  94 — 95)  demustră, 
că  între  şapte  episcopii  ortodoxe  ce  au  existat  înaintea  Ungu¬ 
rilor  în  aceste  locuri  şi  în  Bihor,  a  fost  episcopat’- de  ritul  ori¬ 
ental  (foarte  probabil). 

Dar  biserica  ortodoxă  din  aceste  părţi  (—  ca  şi  în  Ardeal  — ) 
a  fost  persecutată  mult  din  partea  episcopului  catolic  din  Oradea- 
mare.  Această  episcopie  catolică  erâ,dotatâ>  cu  domenuri,  ce  cu¬ 
prindeau  mai  multe  sute  de  sate  locuite  mai  peste  tot  de  Ro¬ 
mâni  ortodocşi,  peste  cari,  episcopul  catolic  fiind  totdeodată  =  şi 
domn  pământesc  şi  şi  şef  politic  al  comitatului  (FSispân),  exerciâ 
nu  numai  jurisdicţiune  politică  şi  dominală  peste  locuitorii  acelor 
comune,  dară  făcea  şi  presiune  fizică  (cu  bătăi,  închisori  etc.) 
asupra  bieţii  or  creştini  să  treacă  la  catolicism. 

N’avern  loc  destul  aci  d’a  descrie  toate  nevoile  ce  au  păţit 
creştinii  noştri  pe  timpurile  acelea  dela  proselitismul  catolic,  ci 
aflu  potrivit  a  îndrumă  la  descrierea  lor  în  Istoria  bisericească 
gr.-cat.  a  Orăzii  mari  de  Dr.  1.  Ardeleanu,  din  carea  vedem  în 
specia!  şi  aceea,  cum  o  seamă  de  voivozi  şi  cnezi  români  (ca 
şi  în  Banat)  au  trebuit  să  treacă  Ia  catolicism,  şi  numai  poporul 
a  rămas  credincios  bisericei  avitice. 

Dar  n’a  fost  destul  —  şi  peste  cap  —  cu  persecuţiunile  ca¬ 
tolice:  a  trebuit  să  cadă  peste  credincioşii  noştri  şi  ispitele  re- 
formaţiunei. 

Principii  ardeleni  extinşi  cu  dominaţiunea  lor  şi  peste  Par- 
tium,  au  întins  —  presiunile  lor  —  de  reformaţiune  şi  asupra 
ortodocşilor  ca  şi  asupra  catolicilor  cari  au  fost  lipsiţi  până  şi 
de  episcopatul  lor  din  Oradea-mare. 

Nici  aci  nu  mai  repet  durerile  creştinilor  noştri  îndurate  din 
partea  reformaţilor,  pentrucâ  le-am  descris  —  pe  cât  am  putut 
în  capitolul  Reformaţiunei.  Iar  dacă  mai  e  ceva  de  observat,  este 
că  în  Partium  au  concurs  cu  proselitismul  lor  şi  Reformaţii  din 
Ungaria  superioară,  şi  n’au  încetat  cu  urgia  lor  asupra  Româ¬ 
nilor,  până  când  armele  victorioase  ale  împăratului  Leopold  I 
n’au  slăbit  influenţa  Reformaţilor. 

Ei  dar  acum  veni  altă  nevoie  asupra  Românilor  —  în  loc 
de  reformaţiune  —  Unaţia. 

Acţiunea  unaţiei  în  Partium  ca  şi  în  Ardeal  —  sub  auspi¬ 
ciile  cardinalului  Collonich  —  se  începu  cu  restaurarea  episco¬ 
patului  catolic  din  Oradea-mare,  de  unde  episcopii  catolici  ţineau 
la  lozinca:  <  jugul  ce  l-am  suferit  noi  dela  Reformaţi  —  purtaţi-1 
acum  voi  —  Românii  —  dela  noi»! 

Dupăce  Rutenii  sucumbaseră  unaţiei,  episcopul  unit  de 
Munkacs,  losif  de  Camillis,  căpătă  dela  episcopul  catolic  din  Oradea- 
mare  Aug.  Benkovics  la  a.  1693  de  trei  ori  provocare,  ca  să  vină 
la  Orade,  să-i  ajute  d’a  converti  pe  Românii  din  dieceza  sa  la 
biserica  catolică. 

Camiliis  acesta  mărturisi,  că  venind  la  sine  călugărul  admi¬ 
nistrator  din  Dobricin,  anume  Isaia,  însoţit  de  un  alt  preot  român, 
ca  să  supună  pe  Românii  bihoreni  jurisdicţiunii  sale,  —  a  de¬ 
numit  pe  numitul  Isaia  1694  —  de  vicar  peste  Românii  bihoreni. 

La  a.  1695  sosind  Camillis  la  Orade,  a  ţinut  adunare  de 
preoţi,  cu  cari  a  încheiat  unaţia  sub  episcopia  de  Munkacs.  Tot  aşa 
făcură  şi  cei  dela  Sătmar!  Ei!  dară  episcopul  catolic  dela  Orade 
sub  pretext,  că  aceşti  Români  cad  în  dieceza  sa,  pretinde  dela 
ei  decime. 

Asta  a  fost  apoi  apă  rece  peste  focul  proselitismului  catolic. 

Episcopii  sârbeşti  dela  Arad,  folosindu-se  între  altele  şi  de 
sarcina  decimelor  ce  pretindea  episcopul  catolic,  au  desmântat 
pe  Români  dela  unaţie,  —  readucându-i  mai  pe  toţi  earâ  la 
ortodoxie. 

Deochindu-se  aşadară  unaţia  din  cauza  decimelor,  curtea  impe¬ 
rială  —  ca  să  scape  unaţia  —  la  a.  1737  opri  pe  episcopii  catolici 
de  a  mai  luă  decime  dela  Românii  uniţi. 

Stând  această  oorelişte,  episcopii  catolici  Nicolau  Chaki  şi 
Paul  Forgacs  —  nu  mai  aveau  interes  de  a  mai  supune  pe  Ro¬ 
mâni  jurisdicţiunii  sale  de-a  dreptul,  —  ci  se  învoiră,  ca  Românii 
să  aibă  episcop  de  ritul  oriental  din  sinul  lor  —  dar  numai  ca 
vicari  ai  episcopatului  catolic. 

Deci  la  a.  1748  se  denumi  de  episcop  unit  Meletie  Kovacs1 * * * 5 
dar  numai  ca  sufragan  celui  romano-catolic  din  Orade  —  cu  congrua 
de  1500  fi.  din  venitele  episcopatului  catolic.  El  fu  consacrat  prin 
episcopul  Muncaciului  --  Olasovski  după  ritul  oriental  la  a.  1750. 
Dar  poziţiunea  lui  cea  ermafrodită  dintre  episcopul  catolic  şi  cre¬ 
dincioşii  săi  de  ritul  oriental,  —  apoi  împrejurarea,  că  episcopii 
catolici,  în  calitatea  lor  şi  de  domni  pământeşti,  nu  încetau  dela 
extorsiunile  poporului,  carele  pe  la  a.  1751  se  întoarse  iară  la 
ortodoxie  —  încât  chiar  după  conscripţiunea  oficioasă  ■ —  nu  ră¬ 
maseră  decât  opt  parohii  unite,  —  trebuiră  să  provoace  preten- 
siunea  independenţii  episcopului  unit  de  cel  romano-catolic. 

După  moartea  lui  Meletie,  întâmplată  Ia  a.  1 770,  îi  succese  noului 
episcop  Moise  Dragoşi  a  câştigă  dela  Maria  Theresia  la  a.  1776 
episcopia  unită  independentă  de  cea  romano-catolică. 

O  serie  de  episcopi  uniţi  dela  Orade,  tot  bărbaţi  erudiţi  şi 
devotaţi  atât  bisericei  lor,  cât  şi  naţiunii  române,  au  ridicat  această 
episcopie  la  un  nivou  demn  de  emulaţiune. 

Moise  Dragosy  1775—1787. 

Moise  Dragosy  2  din  Turda,  a  fost  preot  în  Orade,  devenind 
după  moartea  lui  Meletie  vicar  -  la  cinci  ani  de  vacanţă  fii  la 
a.  1775  denumit  de  episcop,  —  consacrat  de  Or.  Maior.  El  câ¬ 
ştigând  domeniul  Belenyes  Beiuş  cu  un  venit  de  22,000  fl.  (astăzi 
mai  adaugă  o  nulă  =  220,000  fl.)  din  cari  sistemizâ  un  capitlu  de 
cinci  canonici  (Aaron,  Simon,  Horvath,  Farkas  şi  Beregi  —  tot 
nume  maghiare,  se  vede,  că  şi  pe  atunci  existau  Reuniuni  de 
maghiarizare),  dotă  preoţii  cu  câte  50 — 150  fl.  şi  restaura  reşe¬ 
dinţa,  ce  există  şi  astăzi.  Ei  ridică  parohiile  unite  la  56  cu  20, 
465  suflete,  şi  muri  Ia  a.  1787. 

Ignatie  Darabant  1788—1805. 

Ignatie  Darabant,  născut  din  Sălagiu  (poate  din  familia  no-  - 
bilă  Darabant  de  Kâplony  et  Tur),  a  fost  vicar  al  diecezei  Fă¬ 
găraşului  sub  Rednic,  Maior  şi  Bobb,  şi  fu  denumit  de  episcop 
al  diecezei  oradane  la  a.  1788  în  contra  concurentului  rutean 
Szavnicki,  consacrat  fiind  prin  episcopul  Bobb.  El  regulă  sala- 
rele  şi  quartirele  canonicilor,  restaură  seminarul  şi  edifică  bise¬ 
rica  catedrală,  apoi  îmbunătăţi  şi  salarele  preoţilor,  ridicându-le 
peste  tot  la  150  fl. 


1  Meletie  Kovacs  se  zice  a  fi  de  origine  macedo-română.  Se  poate,  că  pe  atunci 

erau  în  Orade  mulţi  neguţători  macedo-români,  cari  au  şi  edificat  biserica  cea  pom¬ 

poasă  ortodoxă  de  acolo.  Poate  că  la  ehiernat  Faur,  din  care  familie  a  fost  şi  un  fun¬ 

dator  pentru  stipendii.  Meletie  Kovacs  a  fost  preot  în  Orade. 

5  Trage-se  acest  Dragosy  din  familia  nobilă  Dragosi  de  Toplitza?  nu  se  ştie, 
—  pentrucă  istoricii  bisericeşti  uniţi  nu-!  notează  cu  predicat,  —  cu  toate  că  mai  toţi 
următorii  lui  Dragosy  au  fosl  nobili. 

La  moartea  lui  întâmplată  la  31  Oct.  1805  parohiile  unite 
erau  la  număru  68.  Seria  canonicilor  în  timpul  său  ne  arată  ur¬ 
mătoarele  nume:  Godsa,  Vulcan,  losif  şi  Zaharia  Szilâgyi,  Ma- 
gyari,  Pocsi,  Radnolhi,  Bran  şi  Cornelii. 

S amuil  Vulcan  1807 — 1839). 

Urmă  apoi  Samuil  Vulcan  denumit  în  7  Iunie  1807  şi  con¬ 
sacrat  prin  episcopul  Bobb.  El  eră  născut  în  Blaj,  —  dar  se  zice 
că  se  trage  din  familia  boeronală  Vulcan  de  Sinea.  El  făcu  stu¬ 
diile  teologice  la  st.  Barbara  în  Viena,  şi  ajunse  vicar  general 
al  lui  Darabant.  Prima  lui  grije  a  fost  ridicarea  salarelor  preo¬ 
ţeşti  până  la  360 — 600  fl.  ceeace  nu  puţin  contribui  la  înmulţirea 
parohiilor  unite.  El  a  înfiinţat  gimnaziul  din  Beiuş  cu  o  funda- 
ţiune  de  75,000  fl.,  provăzând  pe  studenţii  de  acolo  cu  pâne. 
A  fost  mare  protector  al  bărbaţilor  literaţi  români  (Şincai,  Clain, 
Maior,  Cicăndeal  etc).  a  căror  scripte  parte  mare  le-a  adunat  în 
biblioteca  sa,  unde  se  află  până  acum.  Dieceza  se  mări  cu  72 
comune  române  desmembrate  din  dieceza  ruteană  a  Muncaciului, 
prin  ce  numărul  total  se  sui  la  179  parohii  cu  122,000  suflete. 
El  muri  în  etate  de  81  ani  la  25  Dec.  1839. 

Vasilie  Baron  Erdelyi  1842—1862. 

La  2  August  1842  se  denumi  de  episcop  al  diecezei  oradane 
Vasilie  Erdelyi 1  consacrat  prin  episcopul  Lemenyi.  El  a  reparat 
biserica  catedrală,  ce  arsese,  şi  luă  parte  activă  la  cererile  Ro¬ 
mânilor  pentru  egala  îndreptăţire,  în  care  privinţă  excelează  cu 
petiţiunea  din  Ianuarie  1850  cătră  domnitor,  în  care  cere  a  se 
numi  Împăratul  şi  Regele  totdeodată  şi  Mare-Duce  a!  Românilor. 
El  fu  ridicat  la  rangul  de  baron  şi  muri  la  27  Martie  1862. 

losif  Popp  Szilâgyi  1862 — 1873. 

După  Erdelyi  urmă  ca  episcop  al  Oradei  losif  Pop  Szilâgyi 
de  lllesfalva,  denumit  la  12  Noemvrie  1862  şi  consacrat  de  me- 
tropolitul  Şulutz  la  3  Maiu  1863.  El  repară  turnul  catedralei,  şi 
excelă  prin  hiperzelul  său  pentru  unaţie,  ceeace  se  vede  mai  cu 
seamă  din  Istoria  sa  despre  credinţa  Românilor,  Blaj  1845.“  El 
muri  la  5  August  1873. 

Io  an  Oltean  1874—1877. 

In  locul  lui  Pap-Szilagyi  veni  ca  episcop  la  Orade,  Ioan  Ol - 
tean,  transmutat  fiind  aci  dela  episcopia  Lugojului,  dară  la  a. 
1877  muri  de  idropie  în  etate  numai  de  38  de  ani,  lăsând  de- 
soluţiune  mare  în  averea  diecezană. 

*  Exista  mai  multe  familii  nobile  Erdelyi  cu  predicatele  de  Keresztur,  Kolozsvâr, 
Somkerek  etc. 

2  Să  cităm  aci  numai  un  pasagiu  (pag.  88):  ^Groaznică  cu  adevărat  va  fi  jude¬ 
cata  acelora  înaintea  lui  D-zeu,  cari  sau  au  inceput  neunirea,  sau  o  apără  pe  aceea. 
Cari  aşa  sunt  de  neobraznici  (sic!)  şi  fără  ruşine,  cât  împotriva  pravilei,  împotriva  căr¬ 
ţilor  bisericeşti  zic:  cumcă  nu  ei  s’au  despărţit  dela  Roma,  fără  Roma  dela  ei  etc.» 

Mihail.  Pavel  1872 — 

In  locul  risipitorului  Olteanu  veni  cruţătorul  Mihail  Pavel 
nobil  de  Peterite,  carele-şi  făcuse  studiile  la  S.  Barbara,  şi  ajunse 
vicar  al  Marmaţiei,  apoi  episcop  la  Gherla,  de  unde  la  23  Dec. 
1872  fii  transmutat  la  Oradea  mare.  El  aci  nu  numai  repară  de¬ 
ficitele  antecesorului  său  —  dar  prin  o  economie  raţională  în¬ 
mulţi  şi  venitele  episcopale,  din  cari  apoi  făcu  institute  şi  fon¬ 
duri  pentru  cultură  în  valoare  aproape  de  o  jumătate  milion  floreni. 

Meritele  lui,  cari  se  vor  înmulţi  şi  de  aci  înainte  până  mai 
trăiesc,  le  va  glorifică  posteritatea. 

2.  Episcopia  de  Gherla. 

Mai  înainte  de  a  încheia  capitlul  acesta,  să  revenim  la  înfi¬ 
inţarea  şi  instalarea  metropoliei  unite  de  Alba-lulia  şi  Făgăraş  Ia 
a.  1855,  în  urma  căreia  pe  lângă  episcopia  de  Oradea-mare  se 
mai  înfiinţară  două  episcopii  sufragane  la  Gherla  şi  la  Lugoj.  La 
episcopia  Gherlei  se  incorporară  comunele  române  din  dieceza 
Muncaciului,  o  parte  din  dieceza  Ardealului  şi  din  dieceza  Orăzii 
—  peste  tot  638  parohii  cu  410,000  suflete. 

Primul  episcop  la  Gherla  a  fost  loati  Alexi  (1855 — 1863), 
apoi  loati  Vancea  (1865—1872)  ales  metropolit  la  Blaj;  după 
aceea  Mihail  Pavel  (1873—1879)  carele  trecu  la  dieceza  Orăzii- 
mari  şi  în  fine  dela  a.  1879  Dr.  loan  Szabo,  carele  guvernează 
dieceza  şi  în  prezent.1 

Episcopii  din  Gherla  fiind  mai  puţin  dotaţi  —  n’au  putut 
■să  se  înalţe  la  crearea  de  instituţiuni  mai  însemnate,  ci  au  avut 
destulă  grije  cu  instituirea  celor  mai  de  lipsă  organe,  precum  a 
capitlului,  a  Seminarului,  a  îmbunătăţirei  venitelor  preoţeşti  etc. 

Despre  episcopia  Lugojului  vom  tractâ  în  capitlul  următor: 

c)  La  Românii  din  Bănat. 

Ungurii  la  venirea  lor  au  atacat  pe  Glad  alias  Vlad  ducele 
Românilor,  carele  învins  fiind  a  promis  lui  Arpad  (895)  supunere 
şi  credinţă,  şi  aşa  a  rămas  stăpân  peste  ţinutul  dintre  Murăş  şi 
Dunăre,  dela  Tisa  până  la  Orşova. 

Un  descendente  al  său  Ochtum,  carele  stăpâniâ  dela  Criş 
până  la  Dunăre  şi  dela  Tisa  până  la  Vidin,  îşi  aveâ  reşedinţa  sa 
în  Maroşiana  din  ripa  dreaptă  a  Murăşului  cu  o  mănăstire  or¬ 
todoxă  închinată  sfântului  loan,  ce  depindea  de  metropolia  din 
Vidin,  —  la  a.  1021  fii  atacată  de  armata  Regelui  Ştefan  — pen- 
trucă  —  cum  zice  Anonimul  Notar  —  (c  9.  etc.,)  pururea  s’a 
împotrivit  regelui,  —  sau  după  cum  credem  noi,  pentrucă  n’a 

1  Inşirarea  evenimentelor  ajunge  numai  până  la  timpul  când  a  scris  autorul  acest 
studiu,  de  acolo  încoace  le  pot  completă  cetitorii.  N.  R. 

trecut  la  religiunea  catolică,  Ia  carea  trecuse  regele.  —  El  în 
urma  trădării  lui  Sunad  (sau  Csanad)  învins  fiind,  fu  omorît,  iară 
muierea,  averea  şi  cetatea  trecură  în  posesiunea  lui  Sunad,  dela 
care  şi  cetatea  Maroşiana  se  numi  Csanad,  unde  se  înfiinţă  epis¬ 
copia  Catolică  a  Csanadului  —  astăzi  cu  reşedinţa  în  Timişoara. 

Banatul  Timişoarei  —  însă  —  se  administra  ab  antiquo  prin 
Knezi,  cari  aveau  universitatea  lor  în  Caransebeş,  unde  eră  şi 
episcopia  lor  ortodoxă,  ce  mai  înainte  depindea  de  metropolia 
din  Vidin,  iară  mai  târziu  de  cea  ardeleană  din  Alba-Iulia. 
Drepturile  autonome  ale  Knezilor  din  opt  districte  bănăţene  se 
subsumă  în  privilegiul  lor  dela  a.  1457. 

Cu  înfiinţarea  imperiului  bulgaro-român  (1185)  ţările  valahe 
din  stânga  Dunării  deveniră  măr  de  ceartă  între  domnitorii  bul¬ 
garo  valahi  şi  între  regii  Ungariei  —  înteţiţi  de  papii  dela  Roma 
să  le  ocupe  pentru  catolizare.  —  Dar  toate  încercările  acestea 
rămaseră  fără  rezultate  stabile. 

Pentru  guvernarea  Banatului  Regii  denumiau  Bani,  cari  la 
început  se  numiau  ai  Severinului,  mai  pe  urmă  ai  Timişoarei. 
Aceşti  Bani  —  fiind  mai  cu  seamă  din  tagma  clericală  catolică, 
fireşte  propagau  catolicismul  între  locuitori,  cu  preferinţă  între 
Cnezi.  Li-a  şi  succes  a  converti  o  samă  dintre  ei  mai  cu  samă 
pe  cei  mai  poţiori,  precum  au  fost:  Bizere,  Heem,  Fiat,  Talian, 
Macskasi,  Muthnoki,  Gerliczi,  Iosika  ş.  a.  —  dar  mulţimea  cne- 
zilor  şi  poporul  rămaseră  credincioşi  ortodoxiei  pe  lângă  epis¬ 
copii  lor  din  Caransebeş,  Timişoara,  Lipova  şi  din  mănăstirile 
cele  multe  ascunse  prin  munţii  Banatului,  —  până  ce  dădură 
Turcii  peste  ei  făcându  şi  din  instituţiunile  cneziale  —  fabula  rasă! 

Eroul  Ioan  Corvinul  înfruntă  pe  Turci  mai  cu  samă  cu  cnezii 
Banatului  şi  ai  Haţegului,  etc.  —  dar  nice  el  —  crescut  la  curtea 
regească  —  nu  eră  scutit  de  spiritul  proselitismului,  ceeace  se 
vede  şi  din  diploma  sa  dina.  1456  dată  Vladicăi  loann  de  Kapha 
dela  Şoimuş,  Deva  şi  Hunedoara.  —  (vezi  Piă.  Abst.  der  Ru- 
mânen  p.  220). 

Sub  loan  Corvinul  episcopul  Matheiu  dela  Sebeş  (?)  con¬ 
verti  30,000  suflete  Ia  catolicism  (vezi  Cipariu,  Acte  şi  fragm. 
pag.  XVI.) 1 

După  curăţirea  ţării  de  Turci,  Banatul  depopulat  se  coloniza 
prin  Nemţi,  Francezi,  Italiani  şi  alţi  catolici,  iară  moşiile  odi¬ 
nioară  cneziale  devenite  în  administraţiunea  fiscală,  se  vândură  pe 
preţuri  bagatele  la  Unguri,  Armeni,  Nemţi,  Sârbi  şi  Macedo-români 
înavuţiţi  prin  liferările  la  armatele  beligerante,  acum  magnaţi  un- 


1  Pe  la  a.  1594  Vlădica  Todor  a  fost  conducătorul  unei  oaste  de  4500  armaţi 
pentru  alungarea  Turcilor  din  Bănat  (Schwicker  Temescher  Banat.  p.  190)  Todor  acesta 
să  fi  purtat  titlul  de  episcop  al  lenopolei,  (Hunfalvy). 

guri.  —  Mai  trecură  încă  de  mainainte  —  şi  Sârbii  din  Basca 
în  Bănat,  iară  Românii  rămaseră  mai  cu  samă  în  părţile  muntene. 

Prin  coloniştii  nemţi,  francezi  şi  bulgari  catolici  se  înrădă- 
cină  —  în  Bănat  —  catolicismul,  ca  şi  în  Ardeal  prin  coloniştii  saşi. 
—  Sie  vos  non  vobis.  —  Excepţiune  se  făcu  cu  militarizarea,  care 
a  mântuit  o  parte  bună  din  Bănat  pentru  autochtonii  români. 
Graniţa  militară  în  Bănat  se  înfiinţă  deodată  cu  a  Slavilor  me¬ 
ridionali,  pe  cari  îi  apărau  privilegiile  lor  de  proselitismul  catolic, 
de  care  apoi  şi  grănicerii  bănăţeni  români  au  rămas  nebântuiţi. 

Unaţia  cea  adevărată  în  Bănat  s’a  introdus  numai  prin  mi¬ 
sionarii  episcopiei  unite  din  Oradea-mare  pe  nesimţite.  Intre  aceşti 
misionari  a  excelat  unul  (nomina  sunt  odiosa),  carele  pe  la  anul 
1846 — 1847  cutrierâ  Banatul  cu  proselitismul  sau,  încât  episcopii 
sârbeşti,  cari  ocupaseră  şi  ierarhia  română  din  Bănat,  de  frică  că 
pierd  pe  toţi  ortodocşii  români  din  Bănat,  câştigară  pe  acei  mi¬ 
sionari  cu  vre-o  câteva  mii  de  floreni  (din  cari  el  pretindea  un 
rest  şi  după  1848),  când  apoi  trecând  la  neuniţi  lucră  în  misiune 
inversă.  —  Pe  timpul  foametei  dela  anii  1863 — 4  ţăranii  lipsiţi 
din  mai  multe  comune  căpătară  un  împrumut  dela  stat  ce  se  fo¬ 
losi  de-a  face  presiune  să  treacă  la  unaţiă,  —  uniţii  câştigând  mai 
multe  comune  din  Caras,  când  se  luară  dela  neuniţi  mai  multe 
biserici  şi  moşii  bisericeşti.  —  In  urma  reclamărilor  neunite  mi¬ 
nisterul  ungar  —  pe  lângă  o  interpretare  îngustă  a  §-ului  7  din 
legea  XX  a  anului  1848,  restitui  bisericile  neuniţilor,  iară  în  pri¬ 
vinţa  moşiilor  ocupate,  se  îndreptară  pe  calea  procesului  civil  — 
dar  fără  efect. 

La  a.  1855  cu  ridicarea  metropoliei  unite  —  se  institui  şi 
episcopatul  sufragan  în  Lugoj,  la  care  pe  lângă  Banatul  temeşan 
se  adause  şi  comitatul  Hunedoarei  în  extensiunea  de  astăzi,  — 
peste  tot  dieceza  aceasta  are  159  parohii  cu  92,175  suflete  (vezi 
Şematismul  din  a.  1891). 

Primul  episcop  al  acestei  dieceze  a  fost  Alexandru  Dobra. 
carele  murind  la  a.  1870  testă  toată  averea  sa  de  circa  80,000  fl, 
diecezei  sale.  Lui  îi  urmă  loan  Oltean  în  a.  1870,  care  fu  mutat 
la  Orade  în  a.  1873;  i-a  urmat  în  a.  1874  Victor  Mihâlyi  de 
Apsa  —  şi  dupăce  acesta  fu  ales  de  metropolit  la  Blaj,  în  locul 
său  veni  actualul  episcop  Dr.  Demetriu  Radu. 

Concluziune  la  Unaţiă. 

Lăsând  la  o  parte  discuţiile  dogmatice  peste  tot  şi  îndeosebi 
cele  ce  ne  despart  pe  noi  de  uniţi,  —  precum  sunt:  Primatul  — 
asima  —  purgatorul  şi  purcederea,  —  să  ne  restrângem  numai  la  în¬ 
trebarea,  —  că  în  celelalte —  ce  foloase  şi  pagube  ne-a  adus  Unaţia? 

Dintre  toţi  literaţii  uniţi,  pe  cari  i-am  cetit,  aflu,  ca  Dr.  A. 
Graînma,  în  Istoria  bisericei  române  unite  (Blaj  1884  pag.  94) 
mai  potrivit  a  subsumat  urmările  folositoare  ale  Unaţiei  —  se 
înţelege  din  punctul  său  de  vedere  cel  mai  optimistic.  —  Din 
expunerile  lui  extragem  momentele,  cele  mai  însemnate : 

1.  Că  biserica  Română  s'a  eliberat  de  juqul  Calvinilor. 

2.  Că  prin  contactul  cu  Roma  s’a  desvoltat  literatura  na¬ 
ţională. 

3.  Foloasele  materiale. 

Să  vedem  acuma  ce  zice  în  privinţa  aceasta  şi  istoricul  Hur- 
rnuzaki,  fireşte  şi  el  din  punctul  său  pesimistic. 

Pe  scurt  luat  el  (în  Geschichte  der  Rumănen  II.  pag.  221) 
e  de  părere:  «că  Uniunea  cu  biserica  Romei  a  despicat  naţiunea 
română  în  două  tabere  şie-şi  duşmănoase,  şi  abătându-o  dela 
gravitaţiunea  naturală  —  erezită  din  vechime  —  spre  orient,  i-a 
dat  o  direcţiune  aversă  —  şi  străină  de  tradiţiunile  sale.  —  Pen- 
trucâ  —  pe  când  uniţii  căzură  în  absolutismul  papal  —  acesta 
împiedecă  multă  vreme  şi  pe  neuniţi  dela  exerciarea  drepturilor 
legate  cu  constituţiunea  sinodală  a  bisericii  orientale,  —  devenind 
pradă  persecuţiunilor  nu  numai  străine,  dar  chiar  şi  a  fraţilor  săi 
uniţi.  —  Unaţia  înfiptă  ca  un  ic  în  corpul  naţiunii  române,  a 
fost  binevenită  numai  celor  trei  naţiuni  politice  ale  Ardealului, 
a  căror  ligă  nu  o  a  putut  altera  nici  Unaţia  —  pânăce  princi¬ 
piile  liberale  din  a.  1848  nu  trecură  şi  peste  unaţiă  la  ordinea 
zilei  etc.»  1 

Poate  că  aici  exagerează  şi  unii  şi  alţii,  —  iară  combinând 
daunele  şi  foloasele  —  vom  află  adevărul  undeva  la  mijloc. 

Aşadară  să  nu  mai  încriminăm  trecutul  —  carele  n’a  stat 
nici  în  voia  nici  în  puterea  noastră.  —  Ci  să  luăm  prezentul  — 
cum  e,  —  şi  să  căutăm  a  trage  din  el  şi  pentru  viitor  foloa¬ 
sele  cele  mai  raţionale  —  şi  unii  şi  alţii  şi  ia  un  loc  cu  toţii. 

Avem  două  metropolii  —  una  unită  cu  aproape  un  milion 
de  suflete  şi  cu  trei  episcopii,  şi  una  ortodoxă  cu  peste  un  mi¬ 
lion  şi  jumătate  suflete  şi  cu  două  episcopii.  Avem  în  fruntea 
lor  arhierei  culţi  şi  devotaţi  nu  numai  pentru  biserica  lor,  dar  şi 
pentru  naţiunea  română  peste  tot,  —  ceeace  ne  mângâie  şi  pentru 
tristul  trecut.  Ernulaţiunea  nobilă  între  ambele  confesiuni  ne  în- 
demnizează  unitatea  pierdută.  Unitatea  religioasă  —  între  împre- 


1  Cu  mult  mai  aspru  caracterizează  unaţia  chiar  autorităţile  literare  unite,  precum: 
Samuil  Clain  (Ist.  bis.),  Sincai  (Chron.  1699  şi  1701),  Lauriattu  (Magaz.  ist.),  Bărnuţiu 
(Discursul  din  15  Maiu  în  Blaj),  Papiu  Ilarianţi  (Ist.  Românilor)  s.  a. 

Dar  nici  uniţii  n’au  să  se  supere,  că  cea  mai  mare  parte  a  Românilor  a  rămas 
în  ortodoxia,  pentrucâ  numai  ortodoxismul  român  le  dă  şi  lor  un  sprijin  puternic  de 
a-şi  conservă  ritul  oriental,  şi  chiar  şi  naţionalitatea  română  în  nobila  rivalitate. 

jurările  de  astăzi  —  nu  mai  e  posibilă;  —  tocmai  pentru  aceea 
orice  încercare  de  reunire  cade  în  sfera  chimerică. 

Mai  sunt  şi  alte  naţiuni  —  chiar  maghiarii  —  împărţiţi  în 
patru  confesiuni  —  dar  aceasta  nu-i  împiedecă  de-a  pune  umăr  ia 
umăr,  când  e  vorba  de  naţionalitatea  lor. 

Deci  tot  ce  ne  trebuie  nouă  este,  ca  fiecare  din  cele  două 
confesiuni  române  să-şi  vadă  de  trebile  sale  interni  fără  jignirea 
celeilalte;  —  iară  când  se  lucră  de  interesele  comune  naţionale 
—  să  încete  scisiunea.  Amin  1  f  loan  cav.  de  Puşcariu. 

PROBLEMA  NOASTRĂ  RELIGIOASĂ  ÎN  AMERICA. 

De  un  an  de  zile  primesc  necontenit  scrisori  dela  fraţi  preoţi, 
cerându-mi  informaţiuni  despre  parohiile  şi  poporul  nostru  din 
America.  Sunt  patru  ani  decând  am  venit  din  America  şi  în  acest 
răstimp  s’au  petrecut  mari  schimbări  şi  îmbunătăţiri  în  situaţia 
noastră  de  acolo.  Urmăresc  cu  viu  interes  celece  se  petrec  acolo, 
pentru  lucrurile  bune  experiate  la  alte  biserici  şi  pentru  complicata 
problemă  de  muncă,  ce  avem  să  o  săvârşim  noi.  Vremurile  de 
restrişte  din  Europa  au  produs  o  poticnire  în  lumea  industrială 
europeană,  pe  care  Americanii  au  ştiut-o  exploata  în  piaţa  uni¬ 
versală.  Muncitorimea  are  de  lucru  şi  are  câştig.  Legislaţia  eu¬ 
ropeană  a  căutat  să  împiedece  emigrarea,  dar  pe  ceice  se  găsesc 
acolo  îi  opăceşte  pe  loc  şi-i  înduplecă  sâ  se  încetăţenească.  Ge¬ 
neraţia,  care  s’a  născut  şi  creşte  acolo  nu  se  va  mai  abate  pe  Ia 
căminurile  părinteşti. 

Stăm  de  fapt  în  faţa  unui  dezastru  naţional,  de  care  nu 
suntem  cruţaţi  nici  noi,  ca  şi  toţi  ceilalţi.  Alte  neamuri  şi-au 
trimis  de  mult  reprezentanţi  la  locul  pentru  alcătuirea  unei  rase 
noue.  Noi  vom  fi  printre  elementele  destinate  a  fi  înghiţiţi  de 
colos.  Impresia  şi  convingerea  mea  este  că  emigrarea  la  America 
e  pornită  de  un  instinct  natural.  Pioneni  progresului  şi  ai  civili¬ 
zaţiei  au  trecut  din  Egipetul  piramidelor  milenare  în  Azia,  de 
acolo  în  Europa  şi  iată-i  în  drum  spre  o  nouă  arenă.  Omenimea 
va  descoperi  acolo  nouă  principii  de  vieaţă,  şi  noţiunile:  libertate 
şi  progres  vor  dobândi  o  interpretare  deosebită  de  a  noastră, 
îmbogăţind  astfel  adâncul  sufletului  omenesc. 

Vor  mai  stăpâni  în  Europa  prejudiţiiie  de  clasă  socială,  de 
limbă  şi  peceţile  de  foc  ale  testamentului  revoluţiei  franceze 

nu  vor  fi  rupte  definitiv,  dincolo  de  Ocean  vieaţa  individuală 
şi  colectivă  îşi  va  croi  însă  alte  idealuri  şi  poate  mai  vrednice 
şi  mai  sincere  decât  ale  noastre. 

Avem  şi  noi  reprezentanţii  noştri,  din  acea  pătură  a  nea¬ 
mului,  prin  care  am  biruit  toate  primejdiile  vieţii  milenare  sbu- 
ciumate.  Din  sânul  ţărănimei,  păstrătoarea  sufletului  etnic,  s’au 
recrutat  trimişii  neamului  nostru. 

Şi  tot  colţul  şi  toată  laturea  e  reprezentată.  Ardeleanul,  Bă¬ 
năţeanul,  Bucovineanul,  şi  încercatul  Macedonean. 

Vraja  aceluiaş  graiu  şi  acelaş  semn  al  sfintei  Cruci  i-ar  în¬ 
chegă  într’o  simţire.  Dar  ei  sunt  răsleţi,  pierduţi  printre  neamurile 
cu  sute  de  închinări. 

Biserica  e  chiemată  a-i  strânge  la  un  loc  pe  ceice  acasă  din 
vitregitatea  vremii  sunt  risipiţi.  Şi  preoţii  în  cari  să  fie  activă  şi 
vie  conştiinţa  românească  şi  a  întregii  Evanghelii  alui  Hristos, 
să  strângă  în  jurul  lor  pe  toţi  bunii  şi  slabii  creştini,  cari  îi  are 
neamul  nostru  acolo,  ca  să  nu-i  mai  poată  ademeni  nici  prose- 
litismul  viclean,  nici  desgustul  sufletesc. 

Sectarismul  ucigaş  nu  va  găsi  nicăiri  un  material  mai  preţios 
de  exploatat  ca  în  zecile  de  mii  de  credincioşi  de  ai  noştri  îm- 
prăştieţi  în  America.  Problema  religioasă  din  America  n’are  să 
intereseze  numai  Sibiiul  şi  Blajui  şi  laşul.  Acestea  n’au  la  înde¬ 
mână  tot  ceeace  e  de  lipsă:  Oameni  şi  mijloace.  Oamenii,  cei 
mai  distinşi  să  îndeplinească  măreţul  apostolat  de-acolo.  Mijloace, 
ca  din  când  în  când  să  exmită  fruntaşi  de-ai  clerului  şi  bisericii 
să  viziteze  poporul  şi  parohiile  noastre. 

In  America  sunt  condiţii  deosebite  pentru  înflorirea  biseri¬ 
cilor.  Statul  priveşte  cu  indiferenţă  bisericile.  Avântul  lor  e  re¬ 
zultatul  hărniciei  şi  devotamentului  preoţilor.  Rolul  clerului  re¬ 
prezintă  o  înaltă  forţă  morală,  de  care  noi  nu  ne  putem  da  seamă. 

Biserica  anglicană  numără  în  America  abia  un  milion  de 
suflete.  Taxele  benevole  cari  incurg  Bisericii  sunt  peste  40  mii. 
dolari,  ceeace  pentru  o  persoană  e  40  dolari  pe  an.  Aşa  sunt 
Americanii,  altfel  e  însă  poporul  nostru.  O  parte  destul  de  ne¬ 
însemnată  nu  se  fereşte  de  preoţi  şi  contribue  la  cheltuelile  zidirii 
de  biserici  şi  ale  susţinerii  preoţilor.  Cei  mai  mulţi  însă  cheltuesc 
pentru  alte  lucruri  banii  prisositori,  iar  la  cazuri  de  trebuinţă  se 
mulţâmesc  cu  serviciile  oricărei  biserici  şi  oricăror  preoţi.  Vână- 

toarea  de  suflete  româneşti  este  începută  de  mult  şi  în  atâtea 
locuri  preoţii  noştri  cu  mare  greutate  vor  mai  putea  întoarce  în 
staulul  nostru  pe  cei  înstrăinaţi. 

Intre  multele  greutăţi,  ce  au  să  întimpine  preoţii  noştri  în 
America  e  şi  studiarea  doctrinelor  diferitelor  confesiuni  şi  secte 
religioase  cari  sunt  o  veşnică  ispită  pentru  sufletul  poporului 
nostru  lipsit  de  o  cultură  religioasă  temeinică.  Preoţii  au  dato- 
rinţa  a-i  învăţă  de  ce  să  se  ferească  şi  să  le  inspire  dragoste 
faţă  de  adevărurile  Bisericii  noastre.  Acolo  spiritul  religios  e  vărsat 
în  atâtea  aşezăminte  sociale,  pentru  că  religia  e  călăuza  vieţii  şi 
nu  numai  o  formă  de  închinare  sau  o  definiţie  de  credinţă,  şi 
acele  aplicaţii  ale  principiilor  religioase  şi  evanghelice  sunt  lesne 
seducătoare.  Dintre  toate  bisericile  din  America,  singură  Biserica 
anglicană  recunoaşte  şi  respectă  Biserica  ortodoxă.  în  Europa 
această  Biserică  a  iniţiat  curentul  unirii  Bisericilor  anglicane  şi 
ortodoxe,  în  America  oferă  ortodocşilor  sprijin  în  organizarea 
lor  bisericească. 

Când  va  sosi  timpul  să  facem  în  America  un  apostolat  re¬ 
ligios,  sprijinul  şi  bunăvoinţa  acestei  biserici  anglicane  ne  va  fi 
bine  venit  şi  indispensabil.  Pretutindenea  ni  se  vor  pune  la  dis¬ 
poziţie  bisericile  anglicane,  unde  lipsesc  bisericile  noastre,  vom 
fi  ajutaţi  ia  susţinerea  unui  corp  închegat  de  preoţi,  la  înfiinţarea 
unui  episcopat  acolo,  la  zidirea  bisericilor  etc.  Şi  paralel  cu  sta¬ 
bilirea  unui  raport  de  intimitate  cu  Biserica  anglicană  se  va  face 
şi  închegarea  legăturilor  cu  ceilalţi  ortodocşi  organizaţi  mai  nainte: 
Ruşi,  Greci,  Sârbi  etc. 

Biserica  ortodoxă,  care  e  continuarea  Bisericii  antice,  nu 
poate  să  fie  condamnată  ia  lipsă  de  energie  şi  manifestare  printre 
bisericile  înfloritoare  de  acolo. 

Ci,  uzând  de  aplicaţiile  practice  ale  pastoralei  moderne  ex¬ 
primate  în  atâtea  aşezăminte  religioase,  menirea  ei  în  America 
este  a  reîntinerî,  dându-ne  o  pildă  strălucită  de  ce  e  capabilă 
cultura  de  azi  datorită  Evangheliei  lui  Hristos,  iar  biserica  de 
aici  să-i  inspire  păstrarea  cu  scumpătate  a  virtuţii  conservatis¬ 
mului,  titlul  de  glorie  şi  de  recunoştinţă  al  bisericii  ortodoxe. 

Cred  că  de  aceste  consideraţii  sunt  călăuzite  autorităţile 
noastre  bisericeşti  în  faţa  rezolvirei  cu  conştienţiozitate  a  pro¬ 
blemei  religioase  din  America.  Tr.  Scorobeţiu, 

_  fost  preot  în  America. 

HOTĂRIRI  IMPORTANTE.  ) 

(Din  memoriile  unui  duhovnic). 

Ca  şi  altarul,  propagă  amvonul  cuvântul  divin.  Este  deci 
amvonul  un  loc  sfânt,  cum  sfânt  e  altarul.  Nu  s’a  pomenit,  cel 
puţin  eu  nu  am  cunoştinţă,  că  cui  îi  place  a  stă  lângă  altar,  să 
fie  contra  amvonului.  După  obiceiul,  de  secoli  consacrat,  predica 
de  regulă  se  ascultă  cu  liniştea  ce  se  ascultă  ruga  dinaintea  alta¬ 
rului.  Evlavia  adevărată  nici  poate  admite  manifestaţiuni  zgomo¬ 
toase:  de  plăcere  ori  neplăcere.  La  teatru,  dinaintea  tribunelor 

pot  avea  loc  exclamări  ca  aceste:  Vivat _  pereat;  în  biserică 

însă,  fiindcă  împiedecă  contemplaţiunile  religioase,  —  apar  de 
tot  bizare. 

Chiar  de  aceea  m’au  atins  pe  mine  dureros  strigătele:  Ba- 
tă-se  popa  cu  păreţii,  certe-se  cu  icoanele —  pe  noi  să  nu  ne 
blameze!  Demonstraţia  stranie  şi  cu  totului  necunoscută  până 
aci  (Ce  mai  ştii?  Poate  să  fie  şi  ea  o  acviziţie  a  cutturei  mo¬ 
derne,  căreia  îi  plac  înoiriie;  poate  să  fie  preludiu  scenelor  ce 
în  viitor  îşi  vor  cuceri  loc  şi  în  biserică!)  neîndoielnic  îmi  do¬ 
vedea,  că  poporul  sau  este  prost  —  fără  simţ  de  bunacuviinţă, 
sau  rob  al  patimilor  şi  biruit  cu  totului  de  satana.  Oricare  eră 
îndemnul,  îndoială  nu  încape,  a  fost  îndemn  prea  păcătos. 

Pe  mine  demonstraţia  cu  totului  m’a  deprimat  sufleteşte 
înafară  am  dat  pe  cât  s’a  putut  pe  omul  rece,  care  nu  bagă  în 
seamă  toate  nimicurile.  Mă  arătam  calm.  In  intern  însă  clocotea 
sângele:  eră  să  crep,  nu  altă,  de  supărare. 

Şi  poate  fi  mirare?  Să  te  lupţi  tu  preoate  cu  utopiile  oame¬ 
nilor,  să  te  frămânţi  cum  se  frământă  stuparul,  ce  bate  câmpii 
după  roiul  răsleţ,  căruia  decât  cojniţa  îi  mai  convine  petrecerea 
în  loc  liber,  împrejmuit  de  dujmani  şi  tempestăţi  nemiloase,  — 
îndoială  nu  mai  încape  —  este  stare  mai  mult  ca  chinuitoare. 
Torturile  preotului  ce  aşa  frământări  are  cu  oamenii,  se  poate  zice, 
întrec  închipuirile,  sunt  torturi  tantalice.  Clipele  i  se  par  execu- 
ţiuni  de  moarte,  şi  cu  cât  se  înmulţesc  clipele,  i  se  duplifică  şi 
triplică  durerile. 

Aceste  se  petreceau  în  sufletul  meu. 

*)  Continuare  la  Nr.  67  «R  Teol.»  a.  19)3. 

Nimic,  absolut  nimic  nu  e  mai  preţios  în  lume  ca  ecvilibrul 
sufletesc.  De-am  fi  Cesari,  de  am  dispune  de  averile  Iui  Croesus 
—  lipsindu-ne  liniştea  sufletească,  o  ducem  ca  robul  zăvorit,  că¬ 
ruia  fiecare  mişcare  din  afară  par’că-i  aduce  călăul,  iar  având 
liniştea  ne  ţinem,  că  suntem  în  raiu,  deşi  poate  nici  cămaşă  nu 
avem.  Fiind  echilibrul  sufletesc  peatra  unghiulară  a  fericitei,  cu 
ardoare  îl  căutam  în  strâmtoarea  mea.  Trudeam  cu  orice  preţ  să 
scap  de  torturile  ce-mi  scurtau  anii. 

In  primele  momente  mă  ispitea  gândul  comodităţii.  E  gând 
măestatic  pentru  suflete’e  mici.  A  nu  face  nimic  e  cel  mai  comod 
lucru :  nu  conturbi  pe  nime,  nu  te  conturbă  nime.  Poţi  duce  lume  albă» 
ales  dacă  nici  ideal  nu  ai,  ci  te  restrângi  la  vieaţa  curat  animalică.  Mo¬ 
tive  pro  aveam,  nu-i  vorbă,  de  ochii  lumii:  Am  încercat,  nu  mi-a 
succes.  N’am  ce  mai  face.  Cu  oamenii  îndărătnici  nu  mă  pot  bate.  Mai 
curând  mă  toacă  ei  în  cap,  decât  eu  îi  pot  stăpâni.  De  turma 
răsleaţă  nu  pot  fi  făcut  răspunzător.  Hristos  a  zis  doar’  că  din 
patru  seminţe  bune  (Luca,  8,  5—8)  numai  una,  care  a  căzut  în 
pământ  bun,  a  adus  roadă.  Cu  alte  cuvinte,  Hristos  a  admis,  că 
nu  toţi  oamenii  pot  fi  traşi  la  calea  adevărului.  Nu  că  nu  pot  fi 
traşi  toţi,  dar  (exemplul  ne  arată)  numai  partea  mică  a  oamenilor 
e  bună.  Ai  mei  apoi  în  total  sunt  răi.  Deci  le  pot  aplică  pe 
dreptul  sentinţa  biblică:  să-ţi  fie  ţie  ca  un  păgân  şi  vameş.  (Mat. 
18,  17). 

Cu  droaia  puteam  produce  scuzele.  Felul  acesta  de  a  rezona 
este  însă  propriu  laşilor,  celor  pe  cari  Mântuitorul  ia  caracterizat 
cu  cuvintele:  Vede  lupul  venind  şi  Iasă  oile  şi  fuge,  şi  lupul  le 
răpeşte  pe  ele  şi  risipeşte  oile  (loan  10,  12).  Decât  păstor  laş, 
deci  trântorul  poporului,  mai  bine  să  acăţ  o  peatră  de  moară  de 
gât  şi  să  mă  arunc  cu  ea  cu  tot  în  mare.  Nu  e  vieaţă  (cel  puţin 
pentru  păstorul  ca  mine  ce  are  conştiinţă  de  sine),  ba  dinpotrivă 
e  chin  a  trece  neobservat,  ba  timbrat,  prin  lumea  aceasta,  cum 
timbrat  a  trecut  bogatul  din  Evangelie,  cărui  zi  de  zi  maxima  îi 
era:  Odihneşte-te,  mancă,  bea  şi  te  veseleşte  suflete  (Luca  12,  19). 

Preoţii  laşi  sunt  trestia  mlădioasă  ce  la  fiecare  adiere  de 
vântuleţ  face  mişcări  de-avalma,  că  nici  nu  mai  ştie  nime  mersul 
vântului  de  pe  mişcările  ei.  Prin  păşirea  nesigură  degradează  ei 
autoritatea  adevăraţilor  ostaşi  ai  lui  Hristos  —  adevăraţilor  preoţi. 
Din  contră,  preoţii  de  caracter,  preoţii  râvnitori  la  ideale  sunt 

măestoşi,  căci  sunt  ca  copacii  ce  nu  se  supun  crivăţului,  şi  mai 
bucuros  sufer  a  li  se  răpi  decorul  coroanei,  ba  cad  frânţi  şi 
smulşi  din  rădăcină,  dar  nu  se  îndoaie. 

Şi-a  mea  dorinţă  aceasta  eră,  să  fiu  eu  pentru  turmă,  nu 
turma  pentru  mine.  Am  râvnit  la  onoarea  servitorilor  din  Evan- 
gelie  cari  au  înmulţit  talanţii  stăpânului,  nu  la  ocara  netrebnicului 
care  a  fost  pedepsit,  fiindcă  a  îngropat  talantul  în  pământ  şi  nu 
a  dat  cu  el  câştig  stăpânului  (Luca  19,  12-24).  Mi-am  zis:  Decât 
uscătură  de  preot,  care  nici  când  nu  înseamnă  nimic,  decât  trântor 
al  comunităţii  a  cărei  soarte  în  mânile  mele  e  depusă,  decât  ru¬ 
şinea  tagmei  —  mai  bine  să  crape  sub  mine  pământul  şi  să-mi 
aflu  pieirea  în  abizl...  Am  ales  prin  urmare  calea,  care  prin 
spini,  adevărat,  dar  cu  siguranţă  duce  la  Eliseu. 

Munca!  Munca!  Şi  iarăş  munca!  —  eră  deviza  mea.  «Spre 
aceasta  am  venit  la  oamenii  aceştia!»  mi-am  zis  cu  Hristos,  adu- 
cându-mi  aminte  şi  de  vraja  ce  o  au  cuvintele :  Cel  ce  mă  va  măr¬ 
turisi  pre  mine  înaintea  oamenilor ,  mărturisi-l-voi  şi  eu  pre  el 
înaintea  Tatălui  meu  carele  este  în  ceruri ,  iară  celce  se  va  lăpăda 
de  mine  înaintea  oamenilor  şi  eu  nu  mă  voi  lăpădă  de  el  înaintea 
Tatălui  meu  carele  este  în  ceruri.  (Mat.  10,  32—33). 

Cum  să-mi  fie  munca?  cum  să  grupez  în  jurul  meu  mulţimea 
ce  în  mine  nu  pe  păstorul  adevărat  îl  cunoaşte,  ci  scandela  de 
care  se  poticneşte?... 

întrebărilor  am  putut  da  răspuns  meritorie  numai  după  ce  am 
examinat  temeinic  motorul  pornirilor  vrăjmaşe  din  biserică.  De 
ce  anume  s’a  lăsat  răpiţi  oamenii  până  la  nebunia  eşirei  din  bi¬ 
serică  şi  exclamărilor  de  blasfemie?  Ceva  bagatel  de  tot  înaintea 
mea,  dar  de  importanţă  capitală  pentru  pietatea  poporului !.. .  lată 
cazul:  Dumineca  dintâiu  sau  ziua  primă  după  primirea  cârjei 
mele  de  păstor  am  pontificat  în  regulă.  Întâi  s’a  celebrat  utrenia, 
a  urmat  liturgia,  care  şi  ea  a  decurs  după  tipic.  La  priceasnă, 
apoi,  când  se  cuminecă  preotul,  mă  pomenesc  cu  cantorul,  că 
începe  în  Ioc  de  cântare,  recitarea  rugăciunilor  din  bucoavnă.  Le 
macină  fără  răsuflu  pe  toate,  dar  cu  aşa  pronunţare,  că  nu  pu¬ 
teai  de  loc  alege  unde  este  comă,  unde  punct.  Dânsul  le  ştia 
bine  şi,  pesemne,  nu-i  păsa  că  alţii  mai  înţeleg  ceva  ori  nu.  N’a 
fost  destul  atâta.  După  rugăciuni  ia  la  rând  cazania  (scrisă  bine, 
—  în  duh  bătrânesc)  şi  ceteşte  —  ceteşte.  Eu  că  eram  priceput 

în  ale  scripturei,  şi  n’am  înţeles  aproape  nimic.  Oamenii  au  în¬ 
ţeles  cu  atât  mai  puţin.  Şi  ce  s’ar  fi  putut  înţelege,  nu  era  cu 
putinţă  a  mistui,  căci  accentele  şi  oratoria  (întonarea  cât  de  cât 
sentimentală)  lipseau  cetitorului  total. 

Preot  tinăr  şi  aprins,  umblat  prin  lume,  dedat  a  deosebi 
accentele  plăcute  de  cacofonii,  m’au  alterat  —  cum  de  sine  se 
înţelege  —  barbarismele.  Am  rămas  totuşi  liniştit  până  la  sfâr¬ 
şitul  slujbei,  când  am  vestit  oamenilor,  ca  rugăciunile  se  învaţă 
în  şcoală,  iar  cazaniile  le  voiu  spune  de  aci  încolo  însumi  eu. 
Ergo:  praxa  are  să  înceteze  cu  totului,  nu  o  mai  sufer. ..  Rugă¬ 
ciunile  din  acest  moment  s’au  omis,  predicele  le-am  modernizat 
şi  rostit  însumi.  Rezultatul  --  se  ştie.  Un  timp  oarecare  a  fost 
linişte  —  se  vede  până  s'a  strâns  materia  exploziei.  Mi  se  im¬ 
pută  că  în  Ioc  de  cetitul  cărţilor  sfinte,  îndop  oamenii  cu  pa¬ 
lavre,  poveşti  (Predicile  le  spuneam  fără  carte  şi  ţeseam  la  lo¬ 
curi  potrivite  povestiri  din  vieaţa  de  toate  zilele),  şi  în  loc  a-i 
învăţă  a  se  rugă  -  opresc  a  zice  şi  ce-au  ştiut,  pângărind  ca 
necredincios  biserica  şi  datinile  bune  din  ea. 

Păcatul  meu  ce!  grav,  cum  şi  din  aceste  scurte  expuneri 
reese,  culmina  în  zelul  meu  de  a  introduce  înoiri  forţate  în  de¬ 
prinderile  religioase. 

Poporul  dela  sate,  se  ştie,  are  foarte  multe  obiceiuri,  unele 
de  înaltă  poezie  şi  umanitate,  ce  întrec  toate  secăturile  modei 
Ia  cazul  căreia  binişor  trage  clasa  noastră  inteligentă.  Datinile 
sunt  mângâierea  poporului  în  «lumea  înşelătoare»,  cum  zice  el 
modernismului.  Şi  ţine  ţăranul  ca  la  lumina  ochilor  la  obiceiuri, 
pentrucă  ele  alcătuesc  sufletul  său.  Orice  schimbare,  fie  şi  mică, 
o  consideră  de  sacrilegiu,  şi  celce  face  schimbarea  trece  de 
apostat  înaintea  mulţimei.  E  simţitor  ţăranul,  căci  atingându-1  în 
datini  îl  atingi  în  eul  propriu.  In  ochii  săi  treceam  de  apostat, 
stricător  de  lege.  De  aci  iritaţia  sa. 

Cât  de  simţitor  este  poporul  în  materie  de  datini,  o  pot  do¬ 
vedi  şi  cu  alt  caz.  E  acesta:  Un  preot  contimporan  (din  fericire 
nu  eu)  luase  pe  suflet  cele  ce  se  scriu  în  gazete  despre  pome¬ 
nite  poporului».  Sunt  gazetarii  adecă  foarte  vigilenţi.  Pomenile 
le  strică  somnul  şi  cauzează  nelinişti,  că  nu  corespund  spiritului 
timpului,  că  aduc  simţitoare  pagube  economice,  ba  ruină  chiar, 
etc.  etc.  Concluzia:  Delendas  esse.  Preotul  din  vorbă,  identifi- 

cându-se  cum  zic  cu  curentul  din  clasa  de  sus,  cea  diriguitoare 
de  popor,  s’a  pus  pe  punctul  de  vedere  al  totalei  eliminări  a  «po- 
menilor».  A  predicat,  cât  a  putut,  a  îndemnat  oamenii  să  nu-şi 
facă  sărăcie  cu  voia.  Vorba,  vorbă  a  rămas.  Oamenii  vedeau  în 
pomeni  faptele  milei  creştine  şi  împlinirea  parabolelor  cu  ospăţul 
şi  cu  cina;  deci  au  continuat  cu  pomenile.  Preotul,  se  înţelege, 
şi-a  pierdut  răbdarea.  A  trecut  la  faptă,  dacă  vorba  nu  a  prins. 
N’a  mai  participat  la  nici  o  masă  a  poporului,  unde  se  mânca  şi 
bea.  De  câte  ori  se  întindeau  mese  şi  eră  îmbiat  să  stea  barem 
de  faţă  —  se  depărta.  Ce  au  făcut  oamenii?  I-a  urmat  cineva? 
Nu!  L-au  lăsat  să  meargă  singur,  ba  după  depărtarea  preotului 
mai  altfel  s’au  pus  pe  mâncate  şi  beute.  A  noastră  trudă  o 
mâncăm...  îşi  ziceau.  Efectul  a  fost  chiar  opus  celui  sperat. 

In  baza  acestor  experienţe  mi-a  venit  în  minte  asemănarea 
dintre  preot  şi  păstorul  oilor.  Oile  cari  au  parte  de  păstor  căruia  nu-i 
place  a  stâ  lăngă  ele  şi  a  merge  alăturea  de  ele,  nicicând  de  lupi  şi  de 
călbează  nu  scapă,  pentrucă  până  ce  aşa  păstor  prinde  vestea 
lupului,  lupul  a  decimat  turma,  şi  până  ce  vede  că  turma  a  apucat 
plaiurile  căibezite  —  turma  s’a  inficiat  deja  întreagă.  Nu  mi-a 
fost  deci  greu  a  ajunge  la  concluziunea  prarafrazată  la  sfârşitul 
capitlului  premergător  şi  care  din  cuvânt  în  cuvânt  este  aceasta: 
«De  aci  încolo  am  fost  mai  alegător  de  mijloace,  mai  circum¬ 
spect  şi  nu  m’am  mai  lăsat  a  fi  răpit  de  devize  mari,  de  fraze 
în  conducerea  poporului,  ci  am  procedat  cu  totului  conform  ne- 
cezităţilor  practice,  ţinând  seamă  de  suptibilităţile  personale  ale 
oamenilor  care  în  pastorală  joacă  foarte  mare  rob. 

Adoptat  odată  acest  punct  de  vedere,  munca  mea  viitoare 
nu  o  mai  puteam  săvârşi  dela  distanţă:  trebuiă  să  mă  cobor  la 
popor ,  să  iau  manifestaţiile  lui  sociale  şi  religioase ,  ca  să  simtă  şi 
să  vadă  că  nu  sunt  corp  strein  în  organismul  său,  trebuia  cu 
alte  cuvinte  să  mă  asimilez. 

Cine  s’a  învârtit  cât  de  cât  printre  oameni  şi  cunoaşte  cât 
de  cât  poporul,  nu  mai  poate  fi  străin  de  ideea  asimilărei.  In 
toate  timpurile  s’au  câştigat  luptele  prin  comandanţii  ce  au  ştiut 
intră  în  sufletul  ostaşilor  şi  au  fost  populari.  Asta  ne  învaţă  şi 
istoria  religioasă  a  sătenilor  noştri.  Preoţimea  eră  concrescută  cu 
ei  —  de  acî  influinţa  cea  mare  Ia  popor  a  preoţimii  bătrâne. 
Am  avut  preoţi  cu  învăţătură  de  bucoavnă  numai,  au  fost  oa- 

meni  năcăjiţi  şi  săraci  şi  ei  cu  poporul  pe  care  îi  cârmuiau ;  po¬ 
porul  însă  i-a  cinstit  ca  feţe  sacrate  şi  i-a  urmat,  pentrucă  vedea 
întrupate  aspiraţiunile  sale  în  persoana  preoţilor.  De  nu  ar  fi  mai 
înalt  idealul  de  concepţia  fetişizmului,  câtă  vreme  ideal  este, 
orice  suflet  ţine  la  el.  Preoţii  bătrâni  au  ţinut  la  idealul  popo¬ 
rului  şi  s’au  impus  nu  prin  cultura  lor  înaltă,  ci  prin  sufletul  care 
concretiza  sufletul  poporului.  Ideea  asimilării  este,  cum  se  vede, 
idee  măreaţă  pentru  orice  conducător  de  popor. 

Asimilarea  o  pretindea  dela  mine  —  irelevant  de  alte  con¬ 
sideraţii  —  interesul  meu  personal.  Unde  s’a  văzut  să  poată  re¬ 
zistă  unul  mulţimei?  Când  un  singur  glas  a  putut  amuţi  glasul 
poporului?  Atât  de  nepriceput  n’am  fost,  să  mi  fac  iluzie,  că  voiu 
răsbî  cu  puterea.  Puterea  naşte  putere  şi  rezistenţa,  rezistenţă.  In- 
căpăţinarea  mea,  în  loc  să  reducă  cerbicia  poporului,  ar  fi  po¬ 
tenţat-o.  Am  văzut  că  stau  în  faţa  mulţimei,  care  întocmai  ca  po- 
voiul  pornit  la  vale,  nu  o  mai  poţi  opri.  Precum  deci  câmpiile 
ameninţate  de  povoiu,  proprietarii  prevăzători  le  pot  mântui 
numai  făcând  de  cu  bunăvreme  zăgazuri  puternice  şi  căutând  a 
da  altă  direcţiune  potopului  de  apă,  aşa  a  fost  necesar  şi  pentru 
mine  a-mi  schimbă  tactica:  a  mă  desbrăca  de  orice  forţă,  nu- 
mească-se  aceea  oricum,  a  părăsi  vigoarea  severei  oficialităţi  şi 
luând  firea  meiului,  a  căută  să  întru  ca  buna  la  sufletul  po¬ 
porului. 

Tactica,  cum  se  înţelege  prea  bine,  se  bază  pe  ordinul  Mân¬ 
tuitorului:  Fi- ţi  înţelepţi  ca  şerpii ,  blânzi  ca  porumbii.  (Mat.  10,  16). 
Porumbul  nu  se  împotriveşte  la  nimic,  şarpele  prin  mişcările 
isteţe  ale  capului  evitează  loviturile  omorîtorului  şi  scapă  dinaintea 
lui.  Mai  minunată  conduită  nu  poate  fi  pentru  un  preot  ca 
aceasta.  Se  împlineşte  deoparte  graiul  Apostolului  ce  prescrie: 
Slugii  Domnului  nu  i  se  cade  să  se  sfădească,  ci  blând,  să  fie 
cătră  toţi  ascultător,  suferitor.  (II.  Timot.  2,  24),  de  alta  preotul  isteţ , 
fiindcă  pricepe  cum  totdeauna  se  acomodează  împrejurărilor  date 
şi  nu  vine,  nici  poate  veni  nicicând  in  conflict  cu  fii  sufleteşti. 

In  ţinuta  aceasta  —  pe  lângă  valoarea  morală  ce  o  repre- 
zentă  —  rezidă  secretul  popularităţii;  ţinuta  aceasta  asigură  in¬ 
timitatea  păstorului  cu  turma,  deci  şi  criteriul  succeselor  pasto¬ 
rale.  Câţi  preoţi,  ales  dintre  cei  mai  tineri,  cari  nu-şi  ştiu  da  la 
timp  seama  de  trebuinţa  de  a  se  acomoda,  o  pat  ca  şi  mine! 

Şi  pentru  câţi  cariera  de  preot  este  disgust,  blăstămându-şi  ceasul 
şi  norocul!... 

Spinoasă  adevărat  şi  ingrată  carieră,  căci  cere  prea  multă 
lăpădare  de  sine ,  dela  preot,  dar  spinii  numai  caracterele  îndun- 
gate  şi  foarte  colţuroase  le  vulnerează.  Cei  înţelepţi  —  cari  au 
darul  a  se  şti  afla  în  toate  situaţiunile  priincioase  şi  nepriincioase 
penetrează  cu  deplină  uşurinţă  printre  Scylla  şi  Carybdis,  ba  re¬ 
coltează  abundant  seceriş  pastoral. 

Cetitorul  neîndemânatic  va  află  îndemn  la  făţărie  în  scrisul 
meu  şi-mi  va  ripostă:  Nu  preamări  pe  făţarnici  cari  sunt  plaga 
societăţii!  Vai  poporului  condus  de  ipocriţi  şi  crescut  în  spiritul 
ipocrizei!  —  Se  înţelege,  că  ipocritul  e  detestabilă  fiinţă  —  re¬ 
plic  şi  eu.  De  câteori  am  cetit  ca  preot  osânda  lui  Isus  asupra 
fariseilor,  numindu-i  morminte  spoite  pe  dinafară  (Mat.  23,  27), 
s'a  tulburat  în  mine  sufletul.  N’am  dispreţuit  şi  nu  dispreţuesc 
nimic  mai  mult  ca  făţăria.  Intrigile  ei  aduc  zizaniile  între  oameni. 
Făţăria  o  consider  de  începutul  păcatului.  (Prin  amăgirea  şer- 
pelui  au  greşit  strămoşii  în  raiu).  De  aceea  tuturor  celor  ce  află 
indemn  la  făţărie  în  scrisul  meu  Ie  răspund  scurt  şi  îndesat: 
Greşiţi  foarte  mult...  nu  ştiţi  explică  scrisul! 

Care  este  confusiunea  mea?  Să  fie  blând ,  răbdător  preotul; 
să  tracteze  urban  cu  oamenii ,  şi  întâmplându-se  a-l  amărî  aceia , 
răul  lor  să  nud  răsplătească  cu  rău ,  căci  mai  mult  seceriş  are , 
dacă  dă  pâne  celor  ce  aruncă  cu  petrii  în  el  (Mat.  7,  9).  Este  făţărie  în 
confuziunea  aceasta  a  mea?  Nime  cu  căpătâiu  la  cap  nu  va  zice 
da.  Dimpotrivă  toată  lumea  recunoaşte,  că  blândeţea,  îndelungă 
răbdarea,  urbanitatea  preotului  sunt  firele  ce  atrag  şi  grupează 
mulţimea  în  jurul  dânsului,  cum  aşchiile  de  fer  sar  şi  ţin  împrej¬ 
muit  magnetul. 

Am  zis,  da,  să  aibă  preotul  isteţime.  A  fi  isteţ  nu  e  tot  una 
cu  a  fi  înşelător.  Adevărat,  că  în  zilele  noastre,  când  toată  cul¬ 
tivarea  omului  constă  în  agerirea  minţii  negligând  total  inima, 
terminul  isteţime  a  primit  şi  înţelesul  rău  şi  pare  a  fi  egal  cu  în¬ 
şelătoria,  însă  trebuie  să  premit,  că  acest  înţeles  îl  dau  terminului 
numai  ceice  vreau  să-şi  întemeieze  argumentele  pe  tragerile  de 
păr  ale  lupului  care  cu  orice  preţ  voia  a  înghiţi  mielul.  Biserica 
stă  departe  de  a  pregăti  lupi  pentru  turmă.  Preoţii  trebuie  deci 
să  fie  isteţi  în  înţelesul  eufemistic  al  cuvântului.... 

Punctele  principale  ale  programului  sau  planului  de  acţiune 
în  situaţia  excepţională  în  care  mă  aflam,  primise  acum  carne  şi 
oase.  Acum  puteam  procede  la  realizarea  acelora,  adecă  la  resta¬ 
bilirea  legăturilor  fireşti  între  mine  şi  păstoriţii  mei.  Numai  ceva 
mai  lipsea.  Acel  ceva  eră  însă  foarte  important  pentru  reputaţia 
mea ,  care  cu  tot  preţul  ţineam  a  nu  mă  compromite  înaintea  oa¬ 
menilor.  întrebarea  eră:  De  unde  să  încep f  —  Coborându-mă 
simplu  la  oameni  şi  cerându-mi  scuze  de  vătămări,  oricine  va  în¬ 
ţelege,  ca  —  mai  ales  că  se  aflau  şi  profeţi  mincinoşi  prin  popor 
—  scuza  mea  va  fi  luată  drept  laşitate,  frică,  lipsă  de  caracter 
şi  mai  ştie  Dumnezeu  ce;  în  acest  caz  în  loc  să  se  aproprie 
poporul  de  mine  mai  vîrtos  mă  dispreţuia.  Schimbând  faţa  fără 
nici  o  trecere,  să  se  pomenească  numai  oamenii  că  sunt  altul, 
nici  aceea  nu  ducea  la  scop,  cel  puţin  pentru  timp  apropiat  — 
nu.  Impresiile  prime  sunt  totdeauna  cele  mai  puternice.  O  gene¬ 
raţie  —  două  de  oameni  cunoaşte  pe  preot  tot  după  impresiile 
ce  le-a  lăsat  în  sufletul  lor  primele  Iui  prezentări  intre  oameni. 
Dacă  impresiile  acestea  sunt  rele,  cum  era  cazul  meu,  zeci  de 
ani  le  ţine  minte  poporul.  Şi  orice  dirige  preotul,  reflexul  ste¬ 
reotip  e:  Lasă,  că  ştim  noi  cine  e!  Şi  oamenii  din  nou  şi  din 
nou  încep  povestea  dela  capăt.  De  ispravă  te-a  ferit  Dumnezeu. 

Sfatul  şoarecilor  a  fost  bun,  înţelegerea  unanimă  până  la 
momentul:  cine  să  puie  clopotul  pe  pisică.  A  mea  stare  devenea 
critică  în  momentul  noii  acţiuni.  Am  creat  totuşi  puntea  de  tre¬ 
cere.  M’am  decis  să  încep  acţiunea,  dar  cu  oarecare  incunjur,  ca 
mulţimea  să  nu  bănue  înainte,  fără  să  se  trezească  că  sunt  ar¬ 
tera  prin  care  se  strecoară  tot  sucul  ei  de  vieaţă,  şi  deci  ea  să 
vină  şi  să  pretindă  ea  dela  mine,  a-i  stă  ca  conducător  în  frunte. 

Vasile  Gan,  protopop. 

Eu  m’am  convins  că  elementul  esenţial  al  desvoltării  popoarelor  eu¬ 
ropene  şi  sufletul  întregii  culturi  moderne  î!  formează  creştinismul.  Priviţi 
popoarele  şi  vieaţa  lor  şi  Vă  veţi  convinge,  că  cele  mai  viguroase  şi  mai 
sănătoase,  poartă  în  sufletul  lor  credinţa  creştină...  Eu  nu  consider  creşti¬ 
nismul  ca  pom  uscat,  care  ş’ar  fi  îndeplinit  rostul  şi  acum  ar  trebui  tăiat. 
Eu  cred,  că  el  are  o  mare  putere  de  vieaţă  şi  acum.  Eu  cred  că  el  are 
îndeosebi  şi  acea  putere,  ca  să  vindece  boalele  de  cari  pătimeşte  un 
popor,  să  vindece  răul  şi  stricăciunea  morală  care  s’a  încuibat  în  sânul 
unui  popor.  Joh.  Casp.  Bluntschli,  jurist  german  t  1881. 

BOGOMILISMUL  ŞI  ROMÂNII. 

—  Părerile  dlui  I.  leşianu.  — 

Când  în  articolul  precedent  am  recapitulat  ipoteza  despre 
influinţa  bogomilismului  printre  Români,  nu  cunoşteam  cartea 
dlui  Isidor  leşanu.1 

In  opul  acesta,  voluminos  de  altfel  (are  835  pagini  mari), 
autorul  are  pretenţia  de  a  se  fi  ocupat  de  chestiunea  bogomilis¬ 
mului  românesc,  mai  mult  decât  oricine  altul  de  până  aci  dintre 
Români. 

In  acest  articol  care  n’are  şi  tendenţa  de  a  cerne ,  vom  căuta 
să  onorăm  silinţa  dlui  J.  I.,  reproducându-i  părerile.  Deci,  con¬ 
secvent  cu  autorul,  vom  întrebuinţa  numirea  de  «patereni»  sau 
de  «paulicieni»,  rezervându-ne  ca,  în  cele  viitoare,  să  revenim  la 
numirea  de  «bogomili»,  împământenită  deja  în  istoria  literaturei 
româneşti. 

I. 

Dl  Îs.  leşianu  caută  originea  ereziei  din  chestiune  în  Mace¬ 
donia ,  cu  abatere  dela  părerea  slavistului  C.  Iirecek  ş.  a.,  cari, 
cum  am  văzut  în  articolul  precedent,  ţin  bogomilismul  a  fi  de 
origine  bulgară.  Vatra  eresului  paulician  a  fost  Macedonia ,  — 
zice  autorul  (pag.  681,  provocându-se  la  G.  Cedrenos). 

Secta  paterenă  şi-a  luat  avânt  în  Macedonia ,  dela  Românii 
din  Pind,  ca  o  amplificare  a  doctrinei  manicheiior  aziatici  (680). 

Secta  aceasta  s’a  lăţit  repede  printre  Românii  din  Tracia  şi 
Macedonia.  Aceştia  sunt  deci  ceice  mai  întâiu  au  primit  doctrina 
manicheiior.  Ei  au  desvoltat-o  şi  au  lăţit-o  mai  departe  prin  scrieri 
româneşti  şi  slave ,  şi  se  numiau  între  olaltă  « oameni  buni »  (682). 

Naşterea ,  lăţirea  şi  culmea 2  de  desvoltare  a  paterenismului  cade 
cam  împreună  cu  era  invaziunei  maghiare,  sau,  putem  zice,  cu  in¬ 
troducerea  creştinismului  la  Slavii  din  Balcani  (675). 

In  Macedonia  şi  Tracîa  muntoasă,  între  munţii  Balcani  şi 
Rodoze,  dar  mai  ales  în  Pind,  posedau  sectarii  români  (pauli- 
cienii)  locurile  cele  mai  apte  pentru  propaganda  lor  şi  pentru  re¬ 
fugiu ;  d.  ex.  oraşui  românesc  Seres  şi  Meglena  (762). 

Toată  Tracia ,  dar  mai  ales  oraşele  Filipopol,  Adrianopol, 
Melnic,  Seres,  apoi  în  Macedonia  oraşele  Drama,  Salonic,  Bitolia, 
Castoria,  Scoplje  etc.  erau  în  veacul  al  zecelea  pline  de  sectari 
români  ( paulicieni )  (763). 

1  Secta  Paterenă  în  Balcani  şi  în  Dacia-Traiană,  împreună  cu  istoria  Balcanuiui 
până  la  ocuparea  lui  definitivă  prin  Osmani.  Bucureşti,  Institutul  de  arte  grafice  C. 
Sfetea,  1912.  Preţul  10  lei.  Editura  autorului. 

s  Ne  îndoim,  dacă  şi  culmea... 

In  curs  de  168  ani  de  domnie  bizantină,  luase  doctrina  pau- 
liciană  un  avânt  extraordinar.  In  curând  aflară  ei  intrare  şi  la 
Greci  (763). 

In  contra  paulicienilor  se  puseseră  la  cale  persecuţiuni  sub 
împărăteasa  Teodora  (842 — 56),  care  omorî  peste  100,000  de  pau- 
liciani  români ,  şi  sub  Vasile  Machedon  (867-886)  (763). 

Erezia  pauliciană  s’a  lăţit,  din  Macedonia,  şi  peste  ţările  în¬ 
vecinate,  parte  în  urma  persecuţiilor,  parte  prin  stimulul  de  pro¬ 
pagandă  religioasă  a  ereticilor. 

Secta  pauliciană  se  lăţi  tot  mai  mult,  încât  deveni  pericu¬ 
loasă.  Paulicienii  români  pun  la  cale  răscoale  contra  bizantinilor 
ca:  cea  dela  1040  de  sub  Alusian  şi  Petru  Deleanul;  cea  dela 
1078  de  sub  paulicianul  Luca  din  Filipopol  şi  cea  dela  1086  din 
Belotava,  de  sub  alt  paulician  (763).  Scopul  sectarilor  români 
era  în  veacul  XI—  XII  să-i  alunge  pe  Greci  din  Balcani  şi  să  le 
nimicească  imperiul  (766). 

La  a.  1086  Românii  sectari  din  Tracia  şi  din  Bulgaria1  se 
aliară  cu  Românii  din  stânga  Dunării,  cunoscuţi  sub  numirea  de 
cumani,  şi  prădară  toată  Tracia  grecească,  ocupând  Silistra  şi 
tot  şesul  Dunărean  (766) 

E  numai  de  înţeles,  deci,  dacă  împăratul  Alexiu  Comnen  (1081  — 
1118)  îi  persecută  pe  paulicieni  cu  foc  şi  sabie,  iar  episcopul  pau¬ 
lician  Vasile  e  prins  şi  ars  pe  rug  în  Constantinopole  la  1111  (764/ 

La  răscoala  din  1186  a  lui  Asan,  Petru  şi  loniţă,  paulicianii 
români  au  dat  contingentul  principal  De  aceea  dânşii  îi  şi  favo¬ 
rizează  şi  se  crede,  că  şi  ei  ar  fi  aparţinut  (?)  paulicianismului  (767). 

Sub  Asan  II  imperiul  româno-bulgar  eră  covârşit  de  sectari 
(767).  Asaneştii  îi  lăsau  în  pace.  pentrucă  erau  mai  mult  sau 
mai  puţin  adepţii  lor  şi-şi  puneau  toată  baza  domniei  lor  pe  aceşti 
credincioşi  sectari  români  (767). 

Teritoriile  cu  cei  mai  mulţi  sectari  în  Balcani  au  fost  tocmai 
teritoriile  populate  de  Români  (771). 

II. 

Să  vedem  acum  ce  ne  spune  d.  I.  despre  lăţirea  acestei  erezii. 

Prea  firesc  lucru  eră,  ca  această  erezie  să  se  lăţească,  nu 
numai  pe  urma  stimulului  său  de  propagandă,  ci  şi  din  pricina  per¬ 
secuţiilor  politice-religioase,  la  care,  cum  văzurăm  eră  expusă. 

Mai  sus  văzurăm,  în  treacăt,  că  paulicianismul  s’a  furişat  şi 
la  greci,  încă  de  timpuriu,  chiar  sub  domnia  bizantină  (763). 


1  La  pagina  682  susţinuse  autorul,  că  «în  Bulgaria  au  îost  aduşi  aceşti  sectari 
abia  prin  fraţii  Petru,  Asan  ’ şi  Icnită,  cu  ocazia  luptelor  grandioase  de  eliberare-,  cari 
e  ştiut,  s'au  petrecut  în  veacul  al  Xlll-lea! 

Să  vedem  acum,  cum  fixează  d.  Ieşianu  direcţiile  de  plecare, 
a  paulicienilor  săi,  din  Macedonia  —  «Vatra»  acestei  erezii. 

După  lovitura  teribilă,  suferită  de  paulicieni  dela  Alexiu  Corn- 
nen,  unii  din  ei  merseră  spre  nord ,  trecând  Dunărea,  în  teri- 
torul  Daciei-Traiane,  pe  la  Români ,  pe  la  Ruşi ;  alţii  merseră 
spre  vest,  spre:  Bosnia,  Herţegovina,  Dalmaţia,  Croaţia;  alţii  în 
Italia  de  nord,  în  Spania,  în  Franţa  de  sud  etc.  (679 — 80), 

Doctrina  sectară,  pornită  din  Macedonia ,  a  trecut  în  Sârbia 
şi  d’aici  peste  Dunăre,  prin  ţările  Româneşti.  (771).  Fixăm  aci 
calea,  crezută  de  d.  Ieşianu  din  Macedonia,  peste  Sârbia  la  Ro¬ 
mâni.  Când  s’a  întâmplat  aceasta,  d.  Ieşianu  nu  ni-u  spune  mai 
deaproape. 

Tot  din  Macedonia  a  trecut  această  doctrină  în  Bosnia  şi 
Herţegovina  de  azi.  Venirea  aceasta  a  sectarilor  în  Bosnia  e  pusă 
pe  veacurile  X— XI  (771).  Aci  cel  puţin  avem  o  indicare  mai 
deaproape,  decât  cea  privitoare  la  noi,  Românii  din  stânga  Du¬ 
nării.  Dl  Ieşianu  mai  are  un  amănunt:  Primii  bogomili,  veniţi  în 
Bosnia  erau  patereni  români,  sosiţi  acolo  din  Macedonia  (şi  Sârbia : 
adauge  dânsul)  (701—702). 

In  Bulgaria  au  fost  aduşi  aceşti  sectari  abia  prin  fraţii  Petru, 
Asan  şi  Ioniţă,  cu  ocazia  luptelor  grandioase  de  eliberare  (682), 
cari  au  avut  loc  în  veacul  al  XlII-lea.1 

In  veacul  al  XlII-lea  se  lăţeşte  aceasta  erezie,  din  Bosnia, 
peste:  Croaţia,  Slavonia,  Dalmaţia  şi  Albania  (103). 

In  acelaş  veac  a  trecut  doctrina  pauliciană  şi  peste  Save 
(după  Palacki),  Una  în  Slavonia,  Sirmiu  şi  de  aci  desigur  (?)  şi  în 
Ungaria.2  Chiar  şi  în  Moravia  şi  Boemia  apăruse  sporadic  această 
doctrină,  dar  nu  se  ştie  precis:  din  care  parte  a  sosit  ea  aici  — 
din  sud,  din  Balcani,  ori  din  nord,  din  Ţările-Rinului  (774). 

Sub  Asaneşti  ajunge  paulicianismul  român  din  Balcani  la 
culmea  desvoltării  sale  în  întinderea  cea  mai  mare;  dela  Marea- 
Adriatică  până  la  Marea  Neagră  (768). 

Ceva  şi  mai  mult:  Pe  Ia  începutul  veacului  XIV  eră  toată 
Europa  de  sud,  dela  Pirenei  şi  dela  Ocean  până  la  Bosfor  şi 
Olimp,  legată  ca  cu  un  lanţ  neîntrerupt  de  colonii  sectare  (768). 


1  Totuş  mai  sus  văzurăm,  că  dl  Ieşianu  ştie  (pag  766),  că  în  Bulgaria  erau  ro¬ 
mâni  sectari  deja  la  1036.  Ba  ne  spune  şi  aceia,  că,  deja  în  veacul  IX,  când  fluctua 
Boris  între  Roma  şi  Bizanţ,  terenul  eră  foarte  favorabil  pentru  lăţirea  paulicienilor  (693). 

2  Ne  este  greu  să-l  credem  pe  dl  Ieşianu,  tocmai  din  considerare  Ia  alte  afir¬ 
maţii  ale  sale,  cari  ofer  mai  mult  credit  istoric.  « Biserica  papală»...  (care  eră  omnipo¬ 
tentă  şi  în  Ungaria)  «şi  Ungaria  nrau  voit  sâ-i  sufere  pe  patereni»  (671).  «Poporul 
(bosniac,  care  eră  pateren)  avea  mare  groază  de  domnia  ungară»  (792),  care-i  năpăs¬ 
tuia  tot  mereu  şi  la  ei  acasă,  in  Bosnia.  « Bogomilii  văd  în  regele  ungar  pe  cel  mai  mare 
duşman  al  lor »  (128).  —  Cu  greu  s’ar  putea  admite,  deci,  lăţirea  paterenilor  în  Ungaria. 
Vezi  dealtfel  şi  «Rev.  Teol.»  din  a.  c.  pag.  286. 

Sectarii  din  şesurile  lombardine  şi  în  (sic !)  Franţa  de  sud  susţi¬ 
nură  o  comunicaţie  foarte  vie  cu  coreligionarii  lor  din  Balcani, 
adecă  cu  cei  din  Macedonia,  Bosnia,  Sârbia,  Bulgaria,  chiar  şi 
cu  cei  din  stânga  Dunării,  din  Dacia-Traiană 1  (767). 

111. 

Cum  văzurăm,  dl  leşianu  pune  ivirea  paulicianismului  bal¬ 
canic  sau  a  bogomilismuiui  în  cea  mai  apropiată  legătură  cu  te¬ 
ritorii  româneşti,  locuite  de  Români.  Ba  afirmă  cu  hotărîre,  că 
Românii  sunt  chiar  conducătorii  si  propagatorii  bogomilismuiui 
(79-80). 

Cu  aceasta,  mult-puţin,  se  poate  socoti  de  decisă  chestiunea 
caracterului  cultural  al  acestei  erezii:  am  avea  a  face,  deci,  cu  o 
erezie,  care  în  preponderanţă  ar  fi  a  românilor. 

Totuş  dl  leşianu  stă  în  cumpănă  să  declare,  ori  ba,  de  na- 
ţională-românească  aceasta  erezie:  Ori  de  au  (sic!)  posedat  re¬ 
ligia  paterenilor  un  caracter  curat  naţional,  ori  nu,  nu  s’a  putut 
constată  până  azi ;  noi  suntem  de  părere,  că  nu  2  (704). 

Totuş  dl  leşianu  ajunge  până  să  apoteozeze  bogomilismul 3 
ca  « gloria  românismului  întreg »  (408),  care  «a  provocat  procesul 
evoluţiunei  în  senz  moral  şi  spiritual  (?)  cel  puţin  în  o  parte  mică 
a  Europei  sbuciumate  de  boala  popismului»  (673 — 4). 

Pentru  chestiunea,  ce  ne  preocupă  este  mai  de  interes  să 
vedem  părerile  dlui  leşianu,  privitoare  la  existenţa  unui  paulicia- 
nism  curat  românesc  şi  la  chestiunea  literaturii  bogomilice. 

IV. 

Existenţa  bogomilismuiui  printre  Români  au  afirmat-o  şi  alţii, 
înainte  de  dl  leşianu.  «  Dovezile»  despre  aceasta  le-am  reazumat 
deja  de  mai  înainte. 4 

Dl  leşianu  primeşte  —  fără  de  nici  o  critică  —  de  bune 
toate  mărturiile  de  până  aci  pentru  existenţa  bogomilismuiui  prin¬ 
tre  Români.  Atâta  numai  face,  că,  cătră  afirmativele  < dovezi»  de 
până  aci,  mai  aduce  şi  dânsul  câteva. 

Să  le  spicuim,  pe  cât  le-am  putut  găsi,  în  ordinea  conse¬ 
cutivă  a  paginilor  dlui  leşianu. 


1  Păcat  câ  dl  leşianu  nu  ni-a  arătat-o  aceasta  mai  de  aproape,  cu  dovezi,  în 
cuprinsul  celor  835  pagini  ale  lucrării  sale. 

2  Totuşi  dl  leşianu  nu  e  sigur  nici  de  această  convingere  a  sa.  Vezi  „Rev.  Teol». 
din  anul  curent  pag.  435. 

3  O  serie  întreagă  de  exagerări,  chiar  şi  erezii,  de-aie  dlui  leşianu  în  favorul 
doctrinei  bogomilice,  le-am  cules  în  «Rev.  Teol.«  a.  c.  pag.  427-439. 

4  Vezi  articolul  «Bogomilismul  şi  Românii-  în  <  Rev.  Teol.»  1913  pag.  283  şi  urm. 

In  Buzău  se  află  şi  azi  încă  numiri  pauliciene  1  (829).  In  anul 
1236  nişte  Dominicani  umblau  prin  Banatul  Severinului  (astăzi 
Oltenia)  şi  tot  teritorul  Dunării,  ca  să  nimicească  doctrina  sec- 
tară-pauliciană  ce  eră  lăţită  p’acolo,  şi  făcea  o  propagandă  foarte 
mare  între  Românii  din  acele  părţi  (829).  Adauge  apoi  a  ne  spune, 
că  în  Ţara-Românească,  Moise-Vodă  eră  un  sectar  paulician  (829). 
Aceste  —  cu  provocare  la  Istoria;  Românilor  (în  nemţeşte)  de 
dl  Iorga. 

Dl  leşan  ajunge  cât  pe  aci  să  constate  o  influinţă  oarecare 
sectară  pauliciană  în  împrejurarea,  că  diaconul  «Corezi»  citează 
cu  preferinţă  cuvintele  apostolului  Pavel  despre  preferirea  în  bi¬ 
serică  a  limbii  înţelese  (830);  ba  riscă  şi  afirmaţia,  că  cărţile  bi¬ 
sericeşti,  tipărite  de  «Corezi»  sunt  «în  principiu  pauliciane»  (825). 
Intre  acestea  pune  dl  Ieşianu  şi  —  «Crezul»  şi  «Molitvelnicul»... 
cu  cari  mai  ales  bogomilii  nu  aveau  nimic  a  face. 

Credinţa  de  astăzi,  atât  de  răspândită,  în  draci  sau  în  sa¬ 
tana,  « nise  pate »  (!)  a  fi  tot  reminiscenţe  vechi  pauliciene.  îna¬ 
inte  de  pauliciani  satana  eră  aproape  necunoscut  în  bisericile 
creştine,  cel  puţin  nu  în  măsură  ca  azi  (817). 

De  asemenea  toate  legendele  despre'  satana  şi  diavolul  provin 
«numai»  (?)  dela  sectarii  paulicieni  (817). 

Dl  Ieşianu  ştie  şi  despre  «un  fel  de  serviciu  religios,  extern, 
deşi  nu  curat  eretic,  totuşi  nici  curat  creştin»,  care  stă  din  aşa 
numitele  datini  şi  obiceiuri  la  diferite  sărbători  de  peste  an:  co¬ 
linde,  cântece  de  stea  şi  de  Irozi;  —  tot  astfel:  poveşti  despre 
voinici,  viteji,  înţelepţi,  cântece  de  bucurie,  de  jale  (bocete),  sfa¬ 
turi  înţelepte,  poveţe,  descântece,  vrăji,  leacuri...  chiar  şi  unele 
cântece  bătrâneşti  (821).  In  scurt:  Şi  ce  constitue  vieaţa  sufle¬ 
tească  a  poporului  nostru  vrea  dl  Ieşianu  să  pună  în  legătură 
de  cauză  cu  ereticii  săi. 

Sectarii  paulicieni  români  din  Tracia  şi  Macedonia  se  numiau 
între  olaltă  « oameni  buni »  (682).  Numirea  slavică  «babun  nu  e 
altceva  decât  o  derivaţie  slavă  stricată  din  «oameni  buni». 

In  Dacia-Traiană  sectarii  aceştia  se  numiau  «oameni  buni» 
şi  «pauliciani»  (691). 

Episcopii  sectarilor  se  numiau  la  români  «bătrâni»  sau 
«moşi»  (705). 

Caracteristica  sectarilor  din  Carpaţi,  cari  erau  Românii,  a  fost 
că  aceştia  respingeau  liturgia ,  cultul  sfinţilor ;  rugăciunile  bise- 

’  D!  ieşianu  putea  să  jertfească  afirmaţiei  acestei  mai  mult,  decât  ce  a  jertfit: 
nu  are  nici  un  întreg  rând  de  tipar,  dela  care  ne  trimite  la  izvorul  informaţiei  sale : 
Studie  şi  documente  v.  p.  tractate  din  Lipia  (?) 

riceşti;  ţineau  în  mare  cinste  pe  apostolul  Favel,  condamnau,  ca 
paulicienii  din  Macedonia,  orice  plăcere  sexuală;  pretindeau  chiar 
«castitate  sinceră  şi  onestă»  dela  «perfecţi»  adecă  sectarii  desă¬ 
vârşiţi.  Sectarii  români  posteau  Lunia,  Miercurea  şi  Vinerea.  (828) 
Ziua  de  Vinerea  juca  un  rol  însemnat  în  cultul  sectar  (829). 

In  Ţările-Româneşti  peste  Dunăre  în  Bănat,  Transilvania, 
Muntenia,  Moldova,  aveau  Paterenii  biserici ,  însă  de  lemn 1  fără 
clopote.  Bisericile  lor  erau  fără  altar ,  fără  amvon,  fără  icoane , 
fără  scaune  de  şezut  şi  de  aici  e  şi  asămănarea  frapantă  a  cul¬ 
turii  şi  a  bisericii  paterenilor  din  Macedonia  şi  cu  Bosnia,  cu 
bisericile  din  ţările  româneşti,  mai  ales  cu  acelea  din  Bucovina. 
De  aci  se  poate  încă  (sic)  constata  (?)  comunicaţiunea  vie  religi¬ 
oasă  chiar  şi  intelectuală  între  Paterenii  români  de  pe  amândouă 
maluri  ale  Dunării  (719 — 720). 


V. 

Sectarilor  paulicieni  sau  bogomili  le  atribue  dl  Ieşianu  şi  o 
manifestaţie  culturală  de  invidiat,  pe  care,  iarăş,  o  pune  în  cea 
mai  apropiată  legătură  tocmai  cu  elementul  românesc.  Să-l  ur¬ 
mărim  pe  dl  Ieşianu  în  aceasta  direcţiune. 

La  poporul  român  din  Macedonia  şi  la  tot  poporul  român 
din  Balcani  se  formase  o  literatură  proprie  română  (paterenă) 
pauliciană  (705). 

Toată  literatura  pauliciană  originală  a  ieşit  numai  din  Ma¬ 
cedonia,  din  părţile  oraşelor  româneşti,  ca:  Tesaionia  (?),  Me- 
glena,  Castoria,  Ohrida,  Scoplja,  Bitolia  etc.  şi  e  scrisă  (sic)  în 
mare  parte  (!)  numai  de  cătră  aceşti  sectari  români  (765). 

Pe  timpul  regelui-româno  bulgar  Simeon  (892 — 927)  şi  chiar 
în  prima  parte  a  domniei  succesorului  său  Petru  (927 — 969)  era 
în  tot  imperiul  româno-bulgar  şi  mai  ales  în  Macedonia  o  mare 
activitate  culturală  religioasă;  literatura  bulgară-slavonă  luase  un 
avânt  puternic  prin  concursul  Românilor,  cari  scriau  în  limba 
paleo-slavonă  (sic!).  O  mulţime  de  cărţi  fură  traduse  cu  aceasta 
ocaziune  din  greceşte  în  aceasta  limbă  slavă  de  cătră  Români  (805). 
Da  <■  pentrucă  numai  (?)  ei  (românii)  făceau  în  acel  timp  toată  (?) 
literatura  slavă;  pentrucă  nici  slavii  nu  dominau  limba  slavonă 
şi  mai  ales  scrisul  slav  în  mod  atât  de  perfect  şi  atât  de  artistic, 
ca  tocmai  călugării  români»  (813). 

1  Nota  subliniară  a  d/ui  Ieşianu:  Acest  obicei»,  de  a  avea  biserici  de  lemn  fără 
turnuri  şi  fără  clopote,  respective  clopotniţele  sunt  făcute  de-oparte  de  biserică,  s’au  (sic; 
păstrat  până  în  ziua  de  astăzi  la  poporul’  român  din  Bucovina  şi  la  Rutenii  gr.-catolici 
din  Oaliţia,  cari  până  în  secolul  al  XVll-iea  erau  încă  gr.-orientaii.  Aceasta  îmi  pare 
(!)  a  fi  o  urmă  (rămăşiţă)  vădită  de  pe  timpul  Paterenilor  şi  îmi  pare  a  dovedi,  că  şi 
pe  aici  au  (sic)  fost  Bogotnilismul  foarte  răspândit  (pag.  719—720). 

Care  va  să  zică:  românii  au  făcut  literatura  slavică,  din  Bal¬ 
cani  şi  tot  ei  şi  literatura  paulician a.  românească. 

Literatura  pauliciană-românească  avea,  după  d.  I.  mai  multe 
ramificaţii. 

Paulicienii  români  din  Macedonia  au  avut  şi  o  traducere  a 
sfintei  Scripturi  şi  în  limba  română ,  scrisă  cu  caractere  greceşti, 
dar  nu  după  vulgata,  ci  după  textul  grecesc  (809). 

Adevărat,  că  paulicienii  respingeau  sf.  Scriptură  a  Testamen¬ 
tului  vechiu,  ceeace  admite  şi  dl  leşan  (708).  Totuşi  d-sa  ştie  şi 
ni-o  spune,  că  sectarii  aceştia  din  Albania  aveau,  chiar  din  Test. 
vechiu,  cărţile:  Iov,  Sirah  şi  Proverbele  lui  Solomon.  Dar  gră¬ 
beşte  a  adăugă,  că  în  aceste  cărţi  ieşise  la  iveală  la  unii  sectari, 
dar  mai  ales  la  cei  români,  tendenţa  vădită  de  a  se  apropia 1  tot 
mai  mult  de  creştinism ,  spre  a  câştigă  în  modul  acesta  tot  mai 
mulţi  aderenţi  între  ceiaialţi  creştini  (809). 

Pe  lângă  literatura  religioasă  2  a  fost  cultivată  la  paulicieni 
şi  o  literatură  poetică  populară  tot  în  limba  poporului.  Literatura 
medievală  bizantină  ale  (sic !)  legendelor,  ale  (sic!!)  mitelor  (?)  eră 
lăţită  peste  tot  Balcanii].  Negreşit  (?!),  această  literatură  a  trebuit3 
să  între  prin  mijlocirea  sectarilor  români  paulicieni  din  Macedouia 
şi  în  literatura  bogomilică  bosniacă  (804). 

Literatura  poporală  română  eră  în  timpul  medieval  foarte 
lăţită  prin  tot  Balconul  şi  în  toată  Bosnia ,  şi  anume  propagat 
(-  propagată)  de  Paulicianii  români  din  Macedonia  (804). 

Ba  şi  mai  mult:  în  literatura  bogomilă,  lăţită  în  Bosnia,  se 
află  multe  poveşti,  legende,  naraţiuni,  în  cari  se  vede  de  tot  clar 
originea  română,  ale  căror  urme  se  află  chiar  şi  în  poezia  po¬ 
pulară  bosniacă.  Aşa  —  povestea  lui  Traian  şi  legenda  lui  Alexandru 
Machedon ; 1  legenda  Ştefanit  şi  Ichmilit»  ;  legenda  lui  « Akir»  adecă 
alui  «Argliir  şi  Elena»  (803 — 4). 

Scrierile  aşanumite  aprocrife, 4  cari  erau  lăţite  de  cătră  sec¬ 
tarii  români  din  Macedonia  şi  scrise  în  limba  poporului,  erau 
acomodate  atât  împrejurărilor  timpului  de  atunci,  cât  şi  firei  poe- 

1  Unde  ei  erau  puţini,  cercetau  biserica  ortodoxă,  deoarece  nu  se  rupseserâ  direct 
şi  public  de  comunitatea  bisericii  generale  (707)  şi  chiar  se  apropiau  de  creştinismul 
ortodox  (707,1. 

5  Dl  1.  o  indică  mai  deaproape,  astfel:  Imediat  după  creştinarea  Slavilor  se  is- 
casc  o  întreagă  literatul ă  de  pseudo-evanghelii,  apocrife,  Testamente  şi  legende,  în  tot 
imperiul  bizantin  (p.  809),  pe  cari,  «foarte probabil*  le  vor  fi  cetit  toţi  sectarii  (809  -  810). 

3  Mai  sus:  numai  «probabil;  cetită,  şi  totuşi,  acum,  "negreşit;  a  trebuit  să  între 
prin  mijlocirea  sectarilor...  cu  toate  că  «ele  inundară  toată  Europa  şi  erau  traduse  în 
toate  limbile  Europei-  (810)  --  oare.  numai  priu  sectari  se  putea  asta? 

4  Fe  aceasta  —  după  d.  1  -  s’o  fi  tradus  şi  prelucrat  mai  întâi  Românii  din 

Macedonia,  din  greceşte  in  româneşte,  şi  din  Macedonia  a  trecut  ea  ca  şi  In  Bosnia,  în 
formă  românească  (803). 

4  Le  văzurăm  mai  sus,  ca:  pseudo-evanghelii,  testamente,  legende  din  imperiu) 
bizantin. 

tice  şi  mitelor  a  (sic)  poporului  român  cât  şi  a  popoarelor  bal¬ 
canice  de  curând  invadate  (801).  Cu  această  împrejurare  vrea  dl 
1.  să  motiveze  lăţirea  atâtor  producte  literare. 

Din  Macedonia  s’au  lăţit  aceste  apocrife  spre  Bosnia,  Serbia , 
Bulgaria ,  de  aici  trecură  apoi  şi  peste  Dunăre  în  ţările  româ¬ 
neşti,  până  în  Rusia.  Tot  din  Macedonia  erau  duse  aceste  cărţi 
de  cătră  Români,  şi  în  sudul  Balconului ,  spre  Tesalia  până  în  Pe- 
loponez.  Ba  în  Tesalonic  aveau  sectarii  români  o  centrală,1  de 
unde  se  expediau  (!)  aceste  apocrife  spre  Italia,  Spania  şi  Franţa  (810). 

Dl  I.  mai  are,  cătră  productele  literare  paterene  arătate  mai 
sus,  încă  o  serie  de  scrieri ,  pe  cari  le  atribue  paterenilor  (bogomi- 
lilor).  Astfel:  Şase  cărţi,  pe  cari  să  le  fi  compilat  însuşi  apostolul 
bogomililor,  leremie,  traducându-le  din  greceşte  în  limba  bulgaro- 
slavonă.  Cuvântarea  lui  «Despre  lemnul  crucii»  conţine  istoria  celor 
3  copaci  dela  Moise  până  la  Hristos.  Tractatele  celelalte  istorisesc 
1.  «Despre  12  fiice  ale  Iui  Irod».  2.  «Afurisenia  spiritelor  rele». 
3.  Cum  devine  Hr.  popă».  4.  «Cum  Hr.  a  arat».  5.  «Cum  l-a 
numit  împ.  roman  Probus  de  amicul  său»  şi  0.  «Din  câte  părţi 
fu  Adam  creiat»  ?  (811). 

In  aceeaş  categorie  de  literatură  eretică  sunt  puse  şi:  în¬ 
trebările  lui  loan  teologul  cătră  Hr.  pe  muntele  Tabor»  (811), 
apoi:  «întrebările  lui  Adam  şi  Avraam  pe  muntele  olivilor» ;  cu¬ 
vântarea  «Despre  moartea  Maicii  Domnului»;  «Viziunea  lui  Isaia» 
(812),  care  eră  cunoscută  deja  gnosticilor  şi  maniheilor  anteriori  pau- 
licianismului ;  «Călătoria  Maicii  Domnului  Ia  iad»;  «întrebările  şi 
răspunsurile  celor  3  sfinţi:  loan  Gură-de-aur  Grigorie  teologul 
şi  Vasile-cel-mare  «Descrierea  chipului  lui  Hristos  şi  a  Maicii 
Domnului» ;  «Istoria  acelei  creştine,  care  a  convertit  pe  bărbatul 
său  păgân»;  «Cartea  Iui  Metodie  din  Patara  despre  Adam»;  «Is¬ 
toria  lui  Daniil  şi  Samson»;  «Istoria  celor  12  Vineri»;  «Despre 
copilăria  lui  Hr. ;  «Despre  femeile  cele  rele»  etc.  etc.2  (812). 

Dl  1.  adauge  imediat:  Multe  dm  aceste  apocrife  de  pe  timpul 
evului  mediu  al  sectarilor  români  din  Balcani  (Macedonia)  se  află 
primite  şi  cultivate  şi  azi  pretutindenea  în  literatura  poporală  ro¬ 
mână  (812).  Apoi  dl  I.  se  mulţumeşte,  mai  jos  (825),  a  ne  in¬ 
dică,  prin  câteva  simple  provocări  de  pagini  din  Dr.  M.  Gaster: 
Literatura  popor,  română,  «un  registru  întreg  de  subiecte  cu  un 
conţinut  curat  sectar-paulician»,  cum  sunt :  Alexandria,  Varlaam  şi 
losafat,  Sindipa,  Archir  şi  Anadam,  Uiodor,  Dracul  şi  femeia,  Floarea 


1  Vorba  sună  toarte  «comercial»  şi  «modern».  Paguba,  ci  dl  1.  nu  ne  di  indi¬ 
caţii  mai  deaproape  în  materie. 

1  Am  reprodus  această  serie,  deşi  asupra  piezelor  de  sub  întrebare,  în  Partea 
absolut  covârşitoare  încape  discuţie  din  punctul  de  vedere,  că  ele  au  fost  nişte  pro¬ 
ducte  literare  apocrife-creştine  din'  cari  unele  se  ceteau  şi  prin  biserici  cu  credinţă  de  o 
puritate  necontestată,  încă  înainte  de  bogomili! 

darurilor,  Leonat  şi  Dorofata.  Mai  departe  afirmă  dl  Ieşianu,  că  se 
află  sugete  (nu  sujete?)  sectare  în  piezele  de  literatură  religioasă: 
Zidirea  lumii;  Adam  şi  Eva;  Pentru  draci;  Legenda  despre  lemnul 
Crucii;  Cain  şi  Avei;  Lameh  împreună  cu  legendele  despre 
moartea  lui  Cain;  Moartea  iui  Avraam;  Moise  şi  Solomon;  Dă¬ 
râmarea  Ierusalimului  şi  Legenda  prorocului  leremie;1  Hristos 
şi  Pilat;  Apocalipsul  apostolului  Pavel ;  Epistola  Maicii  Dom¬ 
nului;  Călătoria  Maicii  Domnului  prin  Iad;  Visul  Maicii  Dom¬ 
nului;  Legenda  Vinerii;  Legenda  Duminecii;  învăţătură  pe  12 
Vineri;  Minunile  Maicii  Domnului;  Minunile  sftului  Sisoe;  Cele 
72  nume;  Vasilie  cel  Nou;  Judecata  cea  de  pe  urmă;  Desco¬ 
perirea  sftei  Liturghii;  Irozii.  —  Apoi:  Astrologie;  Gromovnic; 
Prorociri  de  zile,  Prognosticon ;  Trepetnic;  Zodiile;  Roata  lui 
Solomon;  Fiziognomie;  Oglinda  norocului;  Bilete  de  plăcinte; 
Cărţi  de  visuri  etc. 

Această  literatură  poporală  —  adauge  imediat  dl  Ieşianu  — 
ne  dă  cea  mai  bună  (?)  dovadă,  că  poporul  român  a  gustat  odată 
foarte  mult  din  fructele  seducătoare  ale  Paulicianismului-sectar 
(825—826). 

Se  pare,  că  literatura  sectară  luase  avânt  după  mutarea  re¬ 
şedinţei  patriarhiei  româno-bulgare  dela  Târnova  la  Ipec  şi  de-acolo 
la  Ohrida  (808). 

Biserica  creştina  urmărise  şi  nimicise  numai  scriptele  evident 
heretice-sectare;  cărţile  însă,  în  cari  fiinţa  s.  scripturi  eră  numai 
infrumseţată,  le  lăsară  în  pace  (811). 

Astfel  literatura  paterenă  sau  bogomilică  a  trebuit  să  piară 
deodată  cu  însăşi  peirea  confesiunei  paterene,  adecă  când  nu  se 
mai  află  nimeni  cine  s’o  păstreze  şi  desvoalte,  mai  ales  fiindcă 
trei  mari  factori  îşi  dăduseră  toata  silinţa  s’o  nimicească:  moha- 
medanismul,  biserica  orientală  şi  cea  Romană  (803). 

Am  fixat  aceste  păreri  ale  dlui  Ieşianu  în  socotinţa,  că  ele 
pot  fi,  cel  puţin  în  parte,  de  folos  celor  ce  eventual  s’ar  ocupă 
de  chestiunea  bogomilismului  românesc  şi  cari  n’ar  aveă  posi¬ 
bilitatea,  poate  nici  răbdarea,  să  cetească  întreagă  cartea  dlui  le- 
şanu,  care  este  până  azi,  cel  mai  fervent  apologet  al  bogomilis¬ 
mului.2  Dr.  G.  C. 


1  Băgaţi  de  samă,  că  loate  aceste  «sugete»  aparţin  —  afară  de  cel  despre  draci 
şi  despre  legenda  Crucii  (pe  care  o  perhorescau  bogomilii!)  -  toate  testamentului 
vechiu,  perhorescat  şi  el  de  bogomili. 

2  Alte  reflexii  asupra  scrisului  dlui  Ieşianu  le  vom  face  numai  incidental,  în  cursul 
studiului  ce  am  proiectat  pe  tema  bogomilismului  românesc. 

PREDICĂ 

(rostită  ia  instalarea  mea  de  preot.) 

Primesc  astăzi,  iubiţi  creştini,  din  mâna  păr.  protopop,  ca  trimis  al 
preasfinţintului  mitropolit,  capul  bisericii  noastre,  st.  evanghelie,  sf.  cruce  şi 
cheile  acestei  sf.  biserici  şi  prin  ele  slujba  de  preot  al  celei  mai  mari 
parohii  din  acest  colţ  de  ţară,  şi  sarcina  de  a  fi  învăţătorul  şi  purtătorul 
durerilor  şi  al  bucuriilor  poporului  de  aici.  Şi  acum,  când  viu  să  iau  în 
mod  sărbătoresc  această  demnitate,  mă  simt  dator  să  mulţămesc  mai 
întâi  lui  Dumnezeu,  pentrucă  m’a  învrednicit  să  ajung  la  această  frumoasă 
treaptă  a  preoţiei,  alegându-mă  şi  pe  mine  de  slujitor  la  altarul  său.  îmi 
aduc  apoi  cu  recunoştinţă  aminte  de  Inaltpreasfinţitul  arhiereu  al  meu, 
care  prin  punerea  mânilor  a  binevoit  a  chiemâ  darul  dumnezeiesc  şi 
asupra  capului  meu  şi-a  mă  înzestra  cu  marea  taină  a  preoţiei  şi  a 
duhovniciei. 

Mulţumesc  părintelui  protopop,  care  în  urma  siujbei  sale  a  ostenit 

astăzi  pentru  a  mă  aşeză  în  slujba  mea,  şi  care  atât  de  luminos  mi-a 

arătat  calea  ce  trebuie  să  o  urmez  în  activitatea  mea  de  preot;  mulţumesc 
prietinilor,  cari  n’au  pregetat  a  se  înfăţişa  astăzi  aici  şi  a  înălţă  prin  pre¬ 
zenţa  lor  sărbătoarea  de  astăzi;  dar  mai  mult  şi  mai  ales  mă  simt  dator 
a-mi  arătă  mulţămita  şi  recunoştinţa  mea  credincioşilor  din  această  pa¬ 
rohie,  cari  fără  să  mă  cunoască,  ci  numai  la  sfatul  şi  îndemnul  frunta¬ 
şilor  şi  binevoitorilor  mei  şi  ai  lor  de  aici  şi  din  jur  m’au  ales  pe  mine 
de  paroh  al  Acidului  şi  astăzi  înfruntând  urgia  vremii  mi-au  ieşit  cu  mic 
cu  mare  întru  întâmpinare. 

Iubiţi  creştini! 

Un  om  oarecare  dobândise  o  moşie  întinsă.  Şi  venind  mai  marele 

său  i-a  dat-o  în  grije  zicând:  lată  ce  avere  mare  ţi  s’a  dat  spre  chiverni- 

sire;  îngrijeşte-o,  cultivă-o,  inmulţeşte-i  rodurile  şi  o  apără  căci  ai  să-ţi  dai 
samă  despre  ea. 

Omul  acela  a  simţit  mai  întâi  o  mare  bucurie  în  sufletul  său.  S’a 
bucurat  că  iată  se  învredniceşte  acum  să-şi  întrebuinţeze  puterile  minţii 
şi  ale  sufletului  său  şi  s’a  bucurat  pentru  încrederea  ce  o  pune  mai 
marele  său  in  el.  Dar  văzând  întinderea  moşiei  sale  şi  mulţimea  lucrului 
său  o  îngrijorare  mare  l-a  cuprins.  Căci  ce  moşie  întinsă,  câtă  pălămidă 
pe  răzoare  şi  câţi  duşmani  lacomi! 

Fi-va  el  în  stare  să  le  împlinească  toate  după  cuviinţă? 

In  situaţia  acestui  om  mă  aflu  eu,  iubiţi  creştini,  şi  între  aceste  2  sim¬ 
ţăminte  se  cumpăneşte  acum  sufletul  meu. 

Astăzi  când  viu  între  D-voastrâ  ca  preotul,  conducătorul  şi  părintele 
acestei  parohii  simt  o  mare  bucurie.  Părăsind  băncile  şcolii  intrasem  în 
şivoiul  vieţii  ca  învăţător.  Mi  se  daseră  spre  luminare  şi  creştere  suflete 
plăpânde  uşor  de  stăpânit.  Astăzi  mi-se  dă  însă  o  însărcinare  mai  mare, 
o  slujbă  mai  onorifică,  slujba  de  a  fi  povăţuitorul  oamenilor  mari.  Deci 
şi  bucuria  mea  este  mai  mare. 

Mă  bucur,  că  voiu  avea  prilejul  să-mi  folosesc  puterile  sufleteşti  cu 
cari  m’a  înzestrat  Dumnezeu,  învăţătura  ce  mi-am  strâns-o  in  şcoală  şi 
experienţa  ce  mi-am  câştigat-o  în  alergătura  de  până  acum  prin  iume. 

Alături  cu  această  bucurie  simt  şi  o  deosebită  îngrijorare. 

Căci  inie  mi-se  pare  deosebit  de  grea  şi  plină  de  răspundere  îna¬ 
intea  lui  Dumnezeu  şi  a  oamenilor  slujba  aceasta  a  preoţiei. 

Eu  nu  pot  înţelege,  iubiţi  creştini,  pe  cei  ce-mi  spun  că  slujba  pre¬ 
oţiei  e  o  slujbă  uşoară.  Am  cercetat  scriptura  şi  am  văzut  că  preotul  prin 
faptele,  gândurile  şi  purtarea  sa  trebuie  să  fie  ales  printre  aleşi  şi  să  se 
asemene  mai  mult  îngerilor  decât  oamenilor;  am  întrebat  vremurile  de 
azi  şi  am  aflat  că  în  mâna  preoţilor  şi  a  învăţătorilor  e  aşezată  soartea 
neamului  nostru;  dela  o  muncă  înţeleaptă  şi  stăruitoare  a  lor  în  toate 
direcţiile  atârnă  înaintarea  şi  mântuirea  sufletului  românesc  de  pe  aceste 
plaiuri. 

Şi  eu  cred,  că  nu  este  puţin  lucru  această  chiemare. 

Mi  se  pare  deci  îndreptăţită  teama  şi  îngrijorarea,  ce  m’a  cuprins 
azi,  când  stau  in  pragul  vieţii.  Şi  eu  nu  mă  voiu  ruşinâ  să  o  mărturisesc, 
când  alţii,  cu  cari  eu  nu  mă  pot  asemăna,  au  mărturisit- o. 

Căci  cetirn  în  Istoria  bisericii  că  Sfântul  loan  Gură  de  aur,  dupăce 
sfârşise  şcolile  cele  mai  înalte  de  pe  vremea  aceea  şi  dupăce  pusese  în 
uimire  pe  dascălii  săi  prin  învăţătura,  iscusinţa  şi  darul  său  de  vorbire,  a 
voit  să  se  facă  advocat.  Erau  atunci  vremuri  grele  pentru  biserica  creştină, 
căci  eră  ameninţată  să  fie  întunecată,  să  fie  biruită  de  învăţăturile  greşite 
ale  ereticilor. 

Şi  prietinii  acestui  mare  om  cari  erau  şi  în  fruntea  bisericii  au  crezut 
că  ar  fi  păcat  să  nu  pună  pe  acest  vrednic  bărbat  în  slujba  bisericii;  au 
voit  deci  să-i  sfinţească  preot. 

Sfântul  loan  Gură  de  aur  a  părăsit  atunci  cetatea,  căci  nu  se  socotea 
pe  sine  încă  vrednic  de  a  primi  marea  taină  a  preoţiei  şi  a  mers  în  pustie 
şi  a  petrecut  acolo  4  ani  de  ziie  in  rugăciuni  şi  gânduri  asupra  datorinţei 
preoţilor. 

Şi  dacă  acest  mare  dascăl,  podoaba  bisericei,  dăruit  dela  Dumnezeu 
cu  daruri  îngereşti  şi  îmbogăţit  cu  atâta  învăţătură  s’a  temut  de  taina  preo¬ 
ţiei,  cum  să  nu  mă  tem  eu,  ale  cărui  puteri  sufleteşti  sunt  mici  şi  învă¬ 
ţătură  puţină. 

Ci  dacă  totuş  am  îndrăznit  să  îmbrac  această  haină  şi  să  iau  asupra 
mea  jugul  preoţiei,  nu  o  fac  aceasta  întemeiat  pe  puterile  mele,  ci  pe 
alte  2  puteri,  dela  care  aştept  sprijinul:  1)  credinţa  în  Dumnezeu  şi  2) 
credinţa  în  popor. 

Am  credinţa  tare  şi  nestrămutată  în  Dumnezeu,  caic  vede  toate  şi 
ştie  toate.  Căci  el  a  zis  că  nici  un  fir  de  pâr  din  capul  nostru  nu  se 
mişcă  fără  de  ştirea  sa.  De  aceea  sunt  convins  că  nu  numai  votul 
D- voastră  m’a  adus  in  acest  loc,  ci  mai  ales  voinţa  Lui,  care  stăpâneşte  şi 
conduce  toate. 


402 


Şi  fiindcă  m’a  pus  slujitor  la  acest  altar  al  său  pentru  luminarea  şi 
mângâierea  poporului  şi  pentru  preamărirea  numelui  său  celui  preaînalt, 
am  credinţa  că  îmi  va  da  şi  tăria  şi  puterea  de  a  fi  păstor  vrednic  după 
vrednicia  mea. 

Căci  El  a  zis  ucenicilor  săi:  Iar  când  vă  vor  duce  pe  voi  să  nu  vă 

îngrijiţi  cum  şi  ce  să  vorbiţi,  căci  vi-se  va  spune  vouă  în  acel  ceas,  ce 

veţi  vorbi  (Mat.  10,  19). 

Şi  sunt  încredinţat  că  El  nu  mă  va  părăsi  nici  pe  mine  mai  micul 
ucenic  al  său.  Ci  îmi  va  lumină  mintea  şi-mi  va  întări  inima  pentru  a 

putea  fi  păstorul  cel  vrednic  ce-şi  pune  sufletul  său  pentru  oile  sale. 

Cred  tare,  că  el  mă  va  povăţuî  să  pot  fi  învăţătorul  cel  bun  al  po¬ 
porului,  preotul  cel  blând  ce  prin  rugăciunile  sale  uşurează  durerile  celor 
întristaţi,  părintele  cel  adevărat  care  deopotrivă  se  interesează  şi  cerce¬ 
tează  pe  toţi  fiii  săi.  Nădăjduiesc  că  el  mă  va  ajută  să  pot  risipi  dintre 
popor  trufia,  mândria,  vorbirea  îndeşert  şi  toată  sămânţa  păcatelor  şi  a 
sădi  în  sufletul  turmei  cuvântătoare  sămânţa  dragostei,  a  doririi  de  bine 
şi  a  luminării  minţii. 

Nu  mă  voiu  osteni  deci  a-l  rugă  să-mi  dea  toată  tăria  sufletească 
întru  a  alungă  dintre  noi  toată  ispita  diavolească  şi  a  sălăşlui  pacea  şi 
duhul  înţelepciunii. 

Alături  de  această  credinţă  in  Dumnezeu  mă  întemeiez  şi  pe  cre¬ 
dinţa  în  popor. 

Poporul  nostru  românesc  este  din  fire  credincios,  harnic  şi  înţelept. 
Nu  este  pe  lume  nici  un  neam  care  să  fi  dus  mai  mult  ca  noi  crucea 
suferinţelor.  Şi  dacă  din  focul  atâtor  ispite,  din  viforul  atâtor  furtuni  cari 
s’au  deslănţuit  asupra  noastră,  ne  vedem  astăzi  scăpaţi  teferi,  eşiţi  din 
umbră  la  lumină,  avem  de  a  tnulţămî  mântuirea  noastră  numai  frumoa¬ 
selor  însuşiri  cu  cari  ne-a  împodobit  Dumnezeu:  Credinţa  neclintită,  înţelep¬ 
ciunea  vieţii  şi  hărnicia  braţelor  noastre. 

Acilenii  nu  pot  face  abatere  dela  firea  poporului  nostru  românesc 
de  pretutindenea.  Şi  trecutul  acestei  comune  ne  arată  toate  aceste  vir¬ 
tuţi  strălucind  în  sufletele  fiilor  ei,  ca  o  garanţă  pentru  un  Frumos  viitor. 

Venit-au  asupra  strămoşilor  D-voastră  pe  vremea  iobăgiei  năimiţi  pentru 
a  înstrăina  poporul  dela  legea  strămoşească.  Calvinii  şi-au  fost  întemeiat 
aici  biserică,  papistaşii  de  asemenea.  Dar  strămoşii  D-voasfră  au  fost  tari  în 
credinţă  şi  tăria  credinţi!  lor  a  alungat  legea  streină,  Ca  o  întrupare  luminoasă  a 
stăruinţii  in  legea  străbună,  de  care  a  dat  dovadă  poporul  din  Aciliu, 
răsare  din  negura  trecutului  figura  luminoasă  de  mucenic  neînfricat  a 
popii  fon  din  Aciiiu,  înaintaş  al  meu  la  acest  altar,  pe  care  mai  ales  se 
cuvine  să-l  pomenim  cu  acest  prilej. 

Poporul  de  aici  a  dat  în  trecutul  său  dovezi  de  mare  înţelepciune 
şi  hărnicie.  Din  sinul  său  s'au  ridicat  nu  de  mult  bărbaţi  cari  au  ajuns  in 
fruntea  bisericii  noastre  şi  conducători  ai  vieţii  politice  naţionale  a  Ro¬ 
mânilor  din  ţara  asta. 

Aruncaţi  aici  între  dealuri  de  vitregitatea  timpurilor  şi  de  răutatea 
stăpânitorilor  lacomi  de  pământ  de  pe  vremuri,  Acilenii  au  ştiut  prin  is¬ 
teţimea  şi  hărnicia  lor  să  facă  din  aceste  coaste  prăpăstioase,  —  locuri 
mănoase,  izvoare  însemnate  de  traiu  şi  bunăstare. 

în  trecutul  apropiat  fiii  acestei  comune  şi-au  susţinut  cu  îndărătnicie 
până  când  au  putut  din  mijloace  proprii  aşezămintele  de  cultură  sufle¬ 
tească:  biserica  şi  şcoala,  iar  pentru  a  înlesni  înaintarea  economică  a  celor 
mai  lipsiţi  au  întemeiat,  cei  dintâi  în  aceste  părţi,  o  însoţire  de  credit 
Raiffeisen. 

Toate  aceste  lucruri  au  întărit  in  mine  credinţa  în  poporul  din  Aciliu 
şi  în  frumoasele  sale  însuşiri. 

Această  credinţă  în  popor  împreună  cu  credinţa  în  Dumnezeu  au 
risipit  din  mine  teama  şi  mi-au  dat  liniştea  sufletească  trebuincioasă  şi 
astăzi  când  viu  între  D-voastră,  viu  cu  încredere  şi  seninătate. 

Aduc  cu  mine  şi  cea  mai  curată  inimă  şi  cel  mai  stăruitor  gând  ca, 
pe  lângă  pânea  ce  mi-o  dă  această  slujbă,  să  pot  fi  şi  folositor  aici. 

Aceasta  numai  atunci  voiu  putea-o  face  dacă  voiu  găsi  şi  la  D-voastră 
aceeaşi  inimă  deschisă  şi  acelaşi  gând  curat.  Cu  acestea  să  pot  birui  şi 
cele  mai  mari  năcazuri  pe  cari  întâmplările  ni  le-ar  pune  în  calea  vieţii 
noastre. 

Dacă  în  legăturile  noastre  ne  vom  împodobi  şi  noi  cu  încrederea 
reciprocă,  cu  cureţenia  gândurilor  şi  a  inimilor,  atunci  sunt  încredinţat  că 
vom  putea  face  fapte  bune,  vom  putea  înaintâ  în  toate  privinţele  şi  ne 
vom  face  vieţuirea  plăcută.  Atunci  vieaţa  noastră  nu  va  fi  zadarnică  aici, 
ci  va  fi  spre  mulţumirea  sufletească  a  noastră,  spre  mulţămirea  poporului, 
spre  înaintarea  în  cele  bune  a  tuturor  şi  spre  mărirea  lui  Dumnezeu. 

Pentruca  să  se  poată  împlini  toate  acestea,  este  mai  întâi  de  lipsă 
darul  lui  Dumnezeu,  dela  care  vine  toată  darea  cea  bună.  Cătră  el  mă 
întorc  deci  acum,  când  îl  simt  mai  aproape,  şi-l  rog  ca  precum  a  revăr¬ 
sat  darul  său  asupra  apostolilor  săi  Petru  şi  Pavel,  a  căror  pomenire 
astăzi  o  săvârşim,  şi  i-a  înzestrat  cu  duhul  înţelepciunii  şi  al  îndrăznelii 
prin  care  au  biruit  lumea  şi  au  făcut  să  strălucească  numele  lui  Hristos, 
să  reverse  şi  asupra  mea,  mai  micului  slujitor  al  său,  din  prisosul  după 
vrednicia  sufletului  meu,  darul  său  cel  nepreţuit,  ca  şi  prin  cuvântul  şi  prin 
faptele  mele  să  se  preamărească  numele  său  cel  sfânt,  al  Tatălui,  ai 
Fiului  şi  al  sfântului  Duh,  Amin. 


Preotul  E.  Stoica ,  Aciliu. 


494 


ORGANIZAREA  CONFERENŢELOR  PREOŢEŞTI. 

«Vom  mai  reveni  asupra  acestei  chestiuni  şi  pentruca  să 
înlăturăm  anumite  nedumeriri,  ce  s’ar  putea  furişă  în  sufletul 
unora».  Astfel  îşi  încheie  prof.  Bălan  articolul  în  chestia  orga¬ 
nizării  conferenţelor,  unde  prezintă  o  propunere  înaintată  sino¬ 
dului  arhidiecezan  din  a.  c.  şi  deschide  o  anchetă  în  chestie. 

Din  această  făgăduinţă  de  revenire,  reiese,  că  ar  fi  unii,  cari 
primesc  cu  oarecare  rezervă  faptul  organizării  conferenţelor,  ceeace 
nu-i  de  reproşat,  considerând  pornirile  excentrice  ale  unei  părţi 
din  preoţimea  grupată  în  jurul  unui  organ. 

Se  ştie,  că  organizarea  conferenţelor  derivă  din  dorul  ge¬ 
neral  al  preoţimii  de  a  se  organiză  la  muncă.  Şi  acum  aceasta 
se  caută  în  conferenţele  preoţeşti  organizate,  ceeace  trebuia  să  se 
facă  la  începutul  alarmei.  O  organizare  cinstită  şi  pe  baze  te¬ 
meinice  şi  legale  a  cinului  preoţesc  e  de  dorit;  dar  năcazul  zace 
în  faptul,  că  unii  o  înţeleg  într’un  fel,  alţii  într’altul.  Chestia  dela 
început  nu  era  destul  de  limpezită.  Unii  erau  mai  vehemenţi  şi 
mai  puţin  precauţi,  alţii  mai  conservativi  şi  mai  precauţi.  Naivi¬ 
tatea  i-a  făcut  pe  unii  să  creadă,  că  în  2 — 3  săptămâni  se  poate 
efeptui  organizarea  mult  dorită  a  preoţimii.  Socoteau  că  în  2  zile 
vor  adună  toată  preoţimea  în  capitala  arhidiecezei,  respective  a 
ţării  într’un  mare  congres.  Nu-şi  dau  seamă  nici  unii  nici  alţii, 
că  e  vorba  de  organizarea  unei  tagme,  care  veacuri  de-arândul 
a  fost  resfirată  şi  fără  vreo  legătură  mai  strânsă,  decât  doar  cea 
spirituală.  Nu  ştiau,  că  oricărui  adevăr  decurând  aflat  i-se  opune 
rătăcirea  învechită ,  care  în  urma  obicinuinţii  a  luat  caracterul  au¬ 
torităţii,  şi  de  acest  păcat  nu-i  scutită  preoţimea  noastră.  —  O 
organizare  pripită,  cu  porniri  vehemente,  ar  fi  fost  un  dezastru. 
Motivarea  organizării  preoţimii  fie  chiar  şi  în  conferenţele  preo¬ 
ţeşti  cu  întărirea  noastră  faţă  de  elementul  mirean  este  o  greşală 
capitală,  mai  ales  pentru  faptul,  că  am  desbinâ  biserica  vie  în 
2  părţi  duşmănoase,  din  a  căror  hărţueli  condamnabile,  ar  trage 
folos  ceice  caută  slăbirea  noastră. 

Scopul  organizării  noastre  în  conferenţele  preoţeşti  este  foarte 
bine  limpezit  de  prof.  Bălan  în  motivarea  propunerii  menţionate. 
Fără  îndoială  nizuinţa  preoţimii  de  a-şi  ridica  cu  demnitate  vaza 
sa  prin  cultivarea  inimei  şi  a  minţii,  nimenea  n’o  poate  primi  cu 
rezervă.  Lupta  preoţimii  de  a-şi  clarifică  idealul  activităţii  sale 

pastorale,  care  nu  poate  fi  altul  decât  cel  al  ştiinţelor,  fericirea 
neamurilor,  nime  nu  o  va  contrabalansa. 

Preoţii  rurali,  cari  sunt  resfiraţi  ca  nişte  simpli  pioneri  şi 
prin  cele  mai  labirintice  văi  ale  munţilor  carpatini,  unde  n’au 
tovarăşi,  cărora  să-şi  descopere  toate  tainele  inimii  pline  de  înalte 
idealuri,  decât  poate  vre-o  carte  nouă  cu  lucruri  vechi  sau  vreun 
ziar  care  ti  soseşte  dupăce  toate  noutăţile  cuprinse  în  el  au  luat 
acum  caracterul  lucrurilor  istorice,  simţesc  dorul  de  întruniri  cât 
mai  dese  şi  abia  aşteaptă  să  se  întrunească  în  conferenţe,  cari 
cu  cursul  lor  galopant  îi  desiluzionează  şi-i  ştirbesc  entuziasmul. 
Din  rapoartele  tuturor  conferenţelor  se  vede  neîndestulirea  preo- 
ţimii  cu  starea  de  azi  a  lucrurilor,  doreşte  şi  râvneşte  să  se  ridice 
din  noianul  formalităţilor  seci  la  o  muncă  reală,  prin  care  să  se 
perfecţioneze  făcând  cunoştinţă  mai  de  aproape  cu  adevărata  sa 
chiemare,  pe  care  mulţi  încă  nu  o  înţeleg  în  plină  măsură,  deşi 
s’a  scris  atâta  despre  ea. 

In  urmare,  dupăce  prin  conferenţele  organizate  s’ar  satisface 
aşteptărilor  juste  ale  preoţimii  de  a  se  aduna  într’un  mănunchiu 
bine  închiegat,  e  de  dorit  ca  organizarea  lor  să  se  efectuiască, 
cât  mai  curând,  ţinându-se  cont  însă  de  întărirea  bisericii  noastre 
naţionale,  al  cărei  viitor  e  pendent  de  tăria  morală ,  culturală  şi 
materială  a  preoţilor. 

Şi  eu  ca  unul  care  dela  începutul  preoţiei  mele  am  fost  pentru 
o  regulare  a  conferenţelor  preoţeşti,  vin  să-mi  expun  modestele 
mele  păreri  în  chestia  organizării  conferenţelor,  mai  ales  şi  pentru 
faptul  că  dupăcum  văd  nime  nu  şi-a  dat  cuvântul  în  chestie,  deşi 
avem  atâţia  preoţi  de  vederi  şi  cu  năzuinţe  nobile.  Am  spus  şi 
de  altădată  în  coloanele  acestei  reviste  cum  ar  trebui  să  se  re¬ 
guleze  conferenţele  preoţeşti,  cari  aşa  cum  curg,  nu  satisfac. 

Dupăce  organizarea  conferenţelor  e  un  progres  în  evoluţia 
morală  a  bisericii  şi  preoţimii  noastre,  trebuie  să  ne  cugetăm  că 
în  efeptuirea  ei  să  nu  facem  salturi  nepermise,  cari  vor  avea  ur¬ 
mări  decepţioniste.  Eu  socot  că,  deocamdată,  ar  fi  potrivită  o 
organizare  cum  o  prezint  în  conturi  generale  aci  mai  la  vale. 

Conferenţele  să  fie  traduale,  cercuale  şi  centrale. 

î.  Conferenţe  traduale  să  se  ţină  2  pe  an:  una  primăvara 
prin  Maiu  sau  Iunie  şi  alta  toamna  prin  Sept.  ori  Oct.,  convocate 
de  protopresbiterul  concernent  pe  zi  de  lucru  şi  să  se  înceapă 
la  8  ore  a.  m.  şi  să  dureze  şi  2  zile,  dacă  e  lipsă. 

La  aceste  să  participe  din  oficiu  şi  exmişii  tractelor  înve¬ 
cinate,  ce  aparţin  aceluiaşi  cerc  de  conferenţe.  Aceştia  se  trimit 
nu  pentru  control,  ci  pentru  completarea  experienţelor  pastorale. 
Prin  aceasta  ar  fi  o  mai  cimentată  legătură  între  preoţii  unui 
ţinut  mai  extins,  dar  o  şi  mai  mare  seriozitate  s’ar  observă  în 
tratarea  punctelor  din  program. 

2.  Conferenţele  cercuale,  după  analogia  celor  învăţătoreşti,  să 
se  ţină  în  fiecare  an,  convocate  de  prezidentul  ales  de  membrii 
conferenţei  şi  conduse  sub  prezidiul  său,  în  faţa  unui  comisar 
consistorial,  care  are  dreptul  controlului  şi  alte  drepturi  cu  cari 
e  investit  prin  regulamentul  afacerilor  interne  pentru  conferenţele 
preoţeşti.  Locul  de  întrunire  vor  fi  centrele  tractuale. 

3.  Conferenţele  centrale  se  vor  ţinea  în  capitala  arhidiecezei 
sub  prezidiul  arhiereului  respective  exmisului  aceluia.  Acestea  se 
vor  convocă  din  3  în  3  ani.  Membrii  acestor  conferenţe  vor  fi 
câte  3  delegaţi  din  fiecare  traci  Pot  luă  parte  la  aceste  confe¬ 
renţe  ca  ascultători  şi  alţi  preoţi. 

Fiecărui  fel  de  conferenţe  să  i  se  dee  câte  un  comitet  ca 
organ  executiv.  Aceste  comitete  vor  stă  în  raport  de  subordi- 
nare.  Membrii  acestor  comitete  vor  fi  reprezentanţii  conferenţelor 
tractuale. 

Toate  comitetele  vor  avea  câte  un  secretar,  care  va  repre¬ 
zenta  conferenţele  şi  care  va  fi  duhul  înpintenător  al  conferenţelor. 

Mijloacele  materiale  necesare  la  susţinerea  şi  bunul  mers  al 
conferenţelor  vor  rezulta  din  rezultatele  năzuinţelor  preoţimii  cătră 
scopurile  indicate  de  prof.  Bălan  în  cousiderantele  menţionatei 
propuneri.  Afacerile  interne  ale  conferenţelor  se  vor  regulă  prin 
deosebite  regulamente  şi  ordinaţiuni  consistoriale. 

Prin  conferenţele  astfel  organizate  eu  cred,  că  se  vor  mai  adună 
rândurile  resfirate  ale  preoţimii  noastre;  se  va  da  mai  multora  prilej 
de  muncă  intelectuală,  prin  ce  multe  talente,  ce  între  împrejură¬ 
rile  de  azi  se  îngroapă  în  pulverea  ocupaţiunilor  provocate  de 
împrejurările  între  cari  le-a  aruncat  soartea,  se  vor  purifică,  des- 
voltându-se  spre  binele  neamului  şi  bisericii. 

Doresc  ca  organizarea  conferenţelor  preoţeşti  să  se  întâmple 
cât  mai  curând,  dar  numai  pe  baze  sigure  şi  convenabile. 

Pr.  Zaharie  Mânu. 

IN  CHESTIA  „MICEI  BIBLII“. 

De  un  timp  încoace  tulburările  în  biserica  ortodoxă  a  Ro¬ 
mâniei  se  ţin  lanţ.  Noi  am  luat  cunoştinţă  despre  ele  cu  multă 
durere  de  inimă,  fiindcă  vedeam  cât  de  mult  fac  să  scadă  pre¬ 
stigiul  bisericii,  al  preoţimei  şi  al  conducătorilor  ei  în  faţa  obştei 
credincioşilor. 

Cu  această  durere  am  urmărit  şi  tulburările  iscate  pe  urma 
sentinţei  ce  a  rostit-o  sf.  Sinod  asupra  scrierii  «Mica  Biblie». 

Sub  pretext  de  a  apără  puritatea  principiilor  ortodoxiei,  cu 
acea  ocaziune  am  văzut  deslănţuindu-se  duşmănii  şi  patimi  per¬ 
sonale  împotriva  unor  bărbaţi,  pe  cari  îi  ştim  ortodocşi  în  cre¬ 
dinţele,  în  activitatea  şi  vieaţa  lor  întreagă.  Tocmai  aceasta  ne-a 
determinat  şi  pe  noi,  cei  cari  am  iscălit  articolul  reprodus  (după 
«Românul»  Nr.  244)  în  fruntea  acestui  fascicol  al  «Rev.  Teol.», 
să  luăm  cuvântul  şi  să  arătăm,  că  prin  motive  teologice  mai 
puţin  se  pot  justifică  asemenea  porniri. 

Acum  când  cunoaştem  în  text  autentic  (Vezi  «Biserica  or¬ 
todoxă  română»  Nr.  7.  pag.  446 — 474)  darea  de  seamă  pe  baza 
căreia  s’a  pronunţat  sf.  Sinod  asupra  «Micei  Biblii»,  mă  simt 
dator  să  o  supun  unei  analize  critice  şi  să  arăt  întrucât  a  fost 
motivată  sentinţa  sf.  Sinod  şi  întrucât  am  fost  în  drept  să  luăm 
în  apărare  «Mica  Biblie». 

Ţin  însă  să  declar  dela  început,  că  eu  voiu  trată  chestiunea 
din  punct  de  vedere  teologic-ştiinţific,  deci  expunerile  ce  vor 
urmă  nu  vor  fi  influenţate  de  sentinţa  sf.  Sinod.  Mărturisesc  că 
m’a  surprins  declaraţia  ce  a  făcut-o  «Telegraful  Român»  (Nr.  121), 
că  «pentru  cercurile  conducătoare  bisericeşti  din  arhidieceza  noa¬ 
stră...  sunt  hotărîtoare  concluzele  sf.  Sinod  al  României,  ca  organ 
competent .»  Pe  câtă  vreme  noi  nu  stăm  sub  jurisdicţia  sf.  Sinod 
al  României,  ci  facem  parte  dintr’o  biserică  tot  pe  atât  de  au¬ 
tonomă  ca  şi  biserica  ortodoxă  a  României,  e  lucru  evident  că 
pentru  noi  nu  sunt  hotărîtoare  concluzele  acelui  sf.  Sinod.  Din 
cauza  aceasta,  declaraţia  «Telegrafului  Român»,  rău  precizată  în 
termini,  nu  poate  avea  alt  înţeles,  decât  acela,  că  cercurile  con¬ 
ducătoare  bisericeşti  din  arhidieceza  noastră  au  încredere  în  com¬ 
petenţa  teologică  ştiinţifică  a  membrilor  sf.  Sinod  şi  astfel,  pre¬ 
supun,  că  ceeace  se  hotăreşte  în  acel  înalt  for,  e  bine  motivat. 

35 

Această  competenţă  a  sî.  Sinod,  faţă  de  care  avem  respectul  cu¬ 
venit  ca  faţă  de  o  înaltă  instituţiune  bisericească,  o  recunoaştem 
şi  noi  —  se  înţelege  —  întrucât  ni-se  dau  dovezi  despre  ea,  iar 
când  e  vorba  de  competenţă  ştiinţifică,  dovezile  tantum  valent, 
quantum  probant. 

Premerse  acestea,  pot  să  trec  la  darea  de  seamă  pe  care  P. 
S.  Sa  arhiereul  Evghenie  Piteşteana  a  prezentat-o  în  calitate  de 
raportor  al  comisiei  biblice  a  sf.  Sinod. 

I. 

Cea  mai  gravă  acuză  ce  se  poate  ridică  în  genere  în  contra 
vreunei  scrieri  bisericeşti,  e  acuza  de  erezie.  P.  S.  Sa  arhiereul 
Evghenie  Piteşteanu  afirmă  în  repeţite  rânduri  că  «Mica  Biblie» 
cuprinde  erezii  şi  cearcă  să  dovedească  această  afirmaţie. 

Înainte  de  a  examina  dovezile  ce  le  aduce  P.  S.  Sa,  ţin  să 
lămuresc  pe  scurt  ce  se  înţelege  sub  erezie. 

Dr.  Nicodim  Milaş,  fost  episcop  de  Zara  şi  unul  dintre  cei 
mai  buni  canonişti  ai  bisericii  ortodoxe,  ne  dă  următoarea  de¬ 
finiţie:  «Erezia  (al or- o  ic)  este  respingerea  intenţionată  şi  îndărăt¬ 
nică  a  unei  dogme  definite  din  partea  bisericei  ori  acceptarea 
unei  păreri  dogmatice  greşite,  pe  care  biserica  a  osândit-o.  Pe¬ 
deapsa  bisericească  pentru  aceasta  e  anatema.  ;' 

Prin  urmare  erezia  se  refereşte  la  substanţa  doctrinei  reve¬ 
late;  ea  constă  în  negarea  unui  adevăr  pe  care  biserica  l-a  de¬ 
finit  şi  îl  propune  ca  dogmă  necesară  pentru  mântuirea  oamenilor , 
ori  în  susţinerea  unei  teze,  a  unei  păreri,  care  nu  se  împacă  cu 
dogmele  bisericei.  De  aici  rezultă  că  celce  a  redat  inexact  vre-un 
fapt  istoric,  ori  a  tradus  inexact  vre-un  text  biblic,  fără  ca  prin 
aceasta  să  fi  alterat  vre-o  dogmă,  nu  săvârşeşte  erezie. 

Se  poate  întâmplă  ca  cineva  să  susţie  o  învăţătură  contrară 
adevărului  cuprins  în  dogme,  fără  să  aibă  cunoştinţă  despre  aceasta. 
In  acest  caz  avem  de  a  face  cu  o  erezie  materială,  care  poate 
să  fie  nevinovată.  Dacă  unuia  ca  acestuia  biserica  i-a  arătat  ră¬ 
tăcirea  în  care  se  găseşte  şi  el  s’a  lăpădat  de  ea,  atunci  rămâne 
fiiu  credincios  al  bisericei.  Dar  dacă  celce  se  găseşte  în  erezie 
materială,  continuă  să  perziste  în  ea  în  mod  intenţionat  şi  cu 
îndărătnicie,  nesocotind  învăţăturile  şi  poveţele  ce  i  le-a  dat  bi- 

1  Das  Kirchenrecht  der  morgenlăndischen  Kirche,  ed.  li,  Mostar  1905,  pag.  490. 

serica  de  a  se  întoarce  la  adevăr,  atunci  unul  ca  acesta  se  face 
vinovat  de  erezie  formală,  care  e  considerată  ca  unul  dintre  cele 
mai  grele  păcate  şi  se  pedepseşte  cu  exchidere  totală  din  sânul 
bisericii.  Istoria  ne  arată  însă,  că  şi  faţă  de  ereticii  formali  bise¬ 
rica  a  procedat  cu  blândeţă,  s’a  apropiat  de  ei  cu  învăţături  şi 
cu  îndemnuri  de  a  părăsi  calea  pierzării  pe  care  au  apucat,  şi 
numai  dupăce  toate  mijloacele  de  acest  fel  n’au  folosit  nimic, 
i-a  scos  din  sânul  ei.  Biserica  nu  vrea  moartea  păcătosului,  ci  să 
se  întoarcă  şi  să  fie  viu. 

Să  vedem  acum  se  pot  aplică  aceste  criterii  ale  ereziei  la 
«ereziile»  pe  cari  P.  S.  Sa  arhiereul  Evghenie  Piteşteanu  pre¬ 
tinde  a  le  fi  găsit  în  «Mica  Biblie».  Trei  este  numărul  lor.  Să 
le  luăm  pe  rând. 

1.  In  cartea  Numerii  c.  14  v.  21  Dumnezeu  întăreşte  cu 
jurământ  că,  deşi  poporul  iudeu  a  cârtit  contra  conducerii 
dumnezeeşti  şi  va  fi  pedepsit  pentru  aceasta,  totuş  scopul  ultim 
şi  universal  ce  l-a  avut  în  vedere  prin  conducerea  specială  a  po¬ 
porului  iudeu,  se  va  realiză:  «mărirea  Domnului  va  umplea  tot 
pământul». 

Formula  de  jurământ,  întrebuinţată  de  Dumnezeu  pentru 
întărirea  acestei  promisiuni,  în  textul  ebraic  e:  hai-ani,1  ceeace 
în  Septuaginta  s’a  tradus  cu  iyâ,  în  Vulgata  cu  vivo  e%o,  în 
multele  traduceri  germane  ce  le-am  consultat  (Luther,  Keil,  Schuster 
etc.)  cu  so  wahr  als  ich  lebe  sau  simplu  so  wahr  ich  lebe,  în 
traducerile  româneşti  cu  viu  sunt  eu.  «Mica  Biblie»  traduce  cu 
pe  vieaţa  mea  (pag.  83). 

P.  S.  Sa  arhiereul  Evghenie  Piteşteanu  scoate  de  aici  con¬ 
cluzia  că:  «A  pune  în  graiul  lui  Dumnezeu  cel  vecinie,  că  se 
jură  ca  oamenii  «pe  vieaţa  mea»,  este  o  adevărată  erezie  şi  o 
falşificare  a  textului  biblic.  Să  (îse)  nesocoteşte  inspiraţia  Sf. 
Duh  şi  constitue  erezie  la  doctrina  despre  eternitatea  Iui  Dum¬ 
nezeu  cel  viu  în  veci...»2  Mă  mir  cum  a  putut  ajunge  P.  S.  Sa 
la  această  concluzie,  care  n’are  absolut  nici  un  razim  în  pre¬ 
misă  ! 


1  \V.  Gesenius,  în  Hebrăisches  u.  aramăisches  Handworterbuch  iiber  das  alte 
Testament,  ed.  12  Leipzig,  1895,  pag.  234  zice  cn  privire  la  această  formulă  de  jură¬ 
mânt  (Schwurformel) :  wenn  Gott  selbst  sehwort  hai-ani  (lipsind  tipografiei  caractere 
evraice  sunt  silit  să  întrebuinţez  latine  şi  pentru  cuvintele  evreeşti)  =  so  wahr  ich  lebe. 
z  Cf.  Biserica  ori.  rom.  Nr.  7  din  1913,  pag.  455. 

La  ce  se  provoacă  Dumnezeu  în  formula  de  jurământ  hai- 
ani?  La  aceea  că  El  este  vin ,  deci  la  vieaţa  Sa,  care,  se  înţelege, 
este  vecinică;  prin  urmare  a  zice  că  Dumnezeu  se  jură  pe  vieata 
Sa  nu  este  altceva  decât  o  redare  mai  pe  româneşte  a  formulei 
evraizante  «viu  sunt  eu»,  dar  nici  decurn  na  este  o  negare  a  eter¬ 
nităţii  lai  Dumnezeu  ori  o  nesocotire  a  inspiraţiei  Sf.  Duh.  Dar 
P.  S.  Sa  afirmă  că  e  o  erezie  a  pune  în  graiul  lui  Dumnezeu, 
că  se  jură  ca  oamenii.  Se  vede  că  P.  S.  Sa  nu  e  tare  în  Scrip¬ 
turi,  căci  atunci  ştia,  că  chiar  formula  de  jurământ  cu  provo¬ 
care  la  vieaţă,  se  întrebuinţează  şi  de  oameni  şi  cu  referire  la 
oameni.  D.  ex.  la  11.  Impar.  c.  15  st.  21  se  zice:  hai- 1 ahv e  v ehei 
adotiai  hamelech  ~  viu  este  Domnul  (lehova)  şi  viu  este  domnul 
meu  împăratul ;  la  Facere  c.  42  st.  15  se  zice  hai  Pharao,  ceeace 
Qesenius  traduce  cu:  lebend  (ist)  Pharao,  d.  i.  beitn  Leben  des 
Pharao 1  =  viu  (este)  Faraon,  adecă  pe  vieaţa  lui  Faraon;  Impar, 
c.  1  st.  2o  se  provoacă  la  sufletul  lui  Dumnezeu,  zicând:  hei 
naphşecha  adoni  =  viu  este  sufletul  Tău,  Domnul  meu  (Gesenius 
1.  c.  beim  Leben  deiner  Seele,  mein  Herr).  Ce  rezultă  de  aici? 
Dacă  «a  pune  în  graiul  lui  Dumnezeu  cel  vecinie,  că  se  jură 
ca  oamenii  pe  vieaţa  mea ,  e  erezie»  =  atunci,  după  logica  cu 
care  P.  S.  Sa  apreciază  Mica  Biblie  ,  rezultă,  că  chiar  sf.  Scrip¬ 
tură  cuprinde  erezii,  fiindcă,  cum  am  arătat,  şi  sf.  Scriptură  pune 
în  graiul  lui  Dumnezeu  formule  de  jurăminte  omeneşti,  cu  pro¬ 
vocare  la  vieaţă.  lată  unde  am  ajunge  forţând  înţelesul  cuvin¬ 
telor  sf.  Scripturi ! 

Cineva  poate  să  facă  obiecţiunea,  că  alcătuitorii  «Micei 
Bibiii»  puteau  lăsa  traducerea  veche  şi  literală  viu  sunt  eu,  dar 
nici  un  om  nepreocupat  nu  va  găsi  în  formula  pe  vieaţa  mea, 
o  erezie.  Eu  cred  că  această  formulă  a  fost  acceptată  fiindcă  e 
mai  pe  româneşte  şi  deci  se  potrivea  mai  bine  într’o  scriere  pentru 
popor  cum  este  «Mica  Biblie». 

2.  «In  «Mica  Biblie»  la  pag.  258  r.  5  cetim:  «lisus  se  în¬ 
dreptăţeşte.»  Noi  însă  ştim  şi  credem,  că  Mântuitorul  lisus  Hri- 
stos  este  Fiul  lui  Dumnezeu  cel  fără  de  păcat.  Deci  cum  s’ar 
putea  să  zicem  că  Fiiul  lui  Dumnezeu,  fiind  fără  de  păcat,  se 
îndreptăţeşte?  Numai  cine  păcătuieşte  are  nevoe  de  îndreptare». 


Op.  cit.,  loc.  cit. 

Aceasta  e  a  doua  «erezie»  pe  care  o  găseşte  P.  S.  Sa  în 
«Mica  Biblie». 

E  destul  însă  să  observăm  legătura  vorbei,  în  care  stau  cu¬ 
vintele  «/ isus  se  îndreptăţeşte »,  puse  ca  un  subtitlu,  iar  nu  ca 
text  biblic,  ca  să  găsim  înţelesul  lor.  La  ev.  Luca  c.  15  cetim 
că  fariseii  şi  cărturarii  cârteau  împotriva  Mântuitorului,  zicând: 
«acesta  pe  păcătoşi  primeşte  şi  mănâncă  cu  ei».  Mântuitorul  se 
justifică  spunând  pilda  despre  păstorul  care  lasă  pe  cele  nouă- 
zecişinouă  de  oi,  ca  să  caute  pe  cea  de-a  suta,  care  s’a  pierdut; 
apoi,  a  doua  pildă,  despre  femeea  care  mătură  toată  casa,  ca  să 
găsească  drahma  pierdută. 

In  loc  de  se  justifică ,  ori,  mai  poporal,  se  apără ,  «Mica 
Biblie»  zice  se  îndreptăţeşte.  P.  S.  Sa  arhiereul  Evghenie  Pite- 
şteanu  a  luat  acest  cuvânt  prin  o  interpretare  silită  în  sensul 
că  Mântuitorul  se  corege,  se  îndreptează  Mântuitorul  însă  cu 
acea  ocazie  nu  s’a  cores  pe  sine,  nu  a  recunoscut  o  greşală  sau 
un  păcat  în  aceea,  că  a  primit  pe  păcătoşi,  ci  dimpotrivă:  tocmai 
şi  a  justificat  apropierea  Sa  de  păcătoşi,  pentru  cari  a  venit  ca 
un  doftor  ca  să-i  vindece. 

Deci  nicidecum  nu  e  « erezie»  a  zice  că  Mântuitorul  se  în¬ 
dreptăţeşte,  se  justifică,  se  apără,  adecă  se  arată  nevinovat  de 
acuza  ce  i-se  aduce. 

3.  A  treia  «erezie»,  pe  care  a  inventat-o  P.  S.  Sa  în  «Mica 
Biblie»,  zice  că  se  refereşte  la  dogma  despre  învierea  Domnului. 

Nu  cunosc  ce-a  scris  P.  S.  Sa  arhiereul  Evghenie  Piteşteanu 
despre  învierea  Domnului.  Poate  vreo  predică.  Ştiu  însă,  ca 
dintre  alcătuitorii  «Micei  Biblii»,  P.  S.  Sa  episcopul  Nicodem  al 
Muşilor  a  tratat  această  însemnată  chestiune  în  numeroasele  scrieri 
ale  P.  S.  Sale,  iar  P.  C.  Sa  arhim.  I.  Scriban  a  scris  un  foarte 
frumos  şi  temeinic  studiu  despre  învierea  Domnului,  în  revista 
«Păstorul  Ortodox»  Nrii  13 — 20  din  a.  1905,  sub  titlul  «Cetatea 
apologeticei  creştine». 

Acum  însă  sunt  prezentaţi  ca  «eretici».  Şi  pe  ce  motiv? 
Fiindcă  la  pag.  311  din  «Mica  Biblie»,  povestind  pe  scurt  cum 
s’a  întâmplat  strălucita  înviere  din  morţi  a  Domnului,  zic  (în  şirul 
2  şi  3)  că  «Isus  a  înviat  a  treia  zi  în  revărsatul  zorilor ». 

Ce  ne  spun  sf.  evanghelişti  despre  timpul  învierii  Domnului? 

Matei  (cap.  28,  v.  1)  zice:  «Iară  Sâmbăta  târziu,  când  se 
lumină  de  ziua  întâia  a  săptămânii »  (adecă  de  Duminecă)  etc.; 

Marca  (16,  2)  zice:  «Şi  foarte  de  dimineaţă  într’una  a  Sâmbetelor 
(adecă:  ziua  întâia  a  săptămânii  —  Duminecă)  au  venit  la  mormânt 
(mironosiţele),  dupâce  răsărise  soarele» ;  Luca  (24,  1)  zice:  «Iară 
într'una  din  Sâmbete  (adecă :  Duminecă)  foarte  de  dimineaţă  venit-au 
la  mormânt»...  Ioan  (20,  1)  zice:  «Iară  într’una  din  Sâmbete, 
Maria  Magdalena  venit-a  de  dimineaţă  la  mormânt,  încă  fiind 
întanerec,  şi  a  văzut  piatra  luată  de  pe  mormânt. 

De  aici  rezultă  că,  pe  când  sosise  mironosiţele  la  mormânt, 
în  dimineaţa  zilei  de  Duminecă,  Domnul  înviase.  La  ce  ceas 
anume  a  înviat  la  începutul  zilei  de  Duminecă,  aceasta  e  greu 
de  ştiut,  pe  cum  spune  şi  Pidalionul  pag.  380—82.  De  sigur  nu 
e  o  greşelă  a  spune,  că  Domnul  a  înviat  «în  revărsatul  zorilor», 
înainte  de  ce  sosise  mironosiţele  Ia  mormânt. 

P.  S.  Sa  arhiereul  Evghenie  Piteşteanu  zice  însă  că:  «se 
poate  privi  ca  erezie  «revărsatul  zorilor»  din  «Mica  Biblie»,  întru 
cât  este  o  abatere  dela  textul  adevărat  al  sf.  evanghelii». 

P.  S.  Sa  nu-şi  dă  bine  seama  de  ceeace  se  înţelege  sub 
erezie,  căci  o  abatere  dela  textul  Sf.  Scripturi  nu  constitue  erezie, 
dacă  prin  acea  abatere  nu  se  alterează  un  adevăr  dogmatic.  Dar 
în  cazul  de  faţă,  departe  de  a  se  altera  adevărul  dogmei  despre 
învierea  Domnului  a  treia  zi,  nu  avem  de  a  face  nici  măcar  cu 
o  abatere  dela  «textul  adevărat  al  sf.  evanghelii»,  deoarece  în 
sf.  evanghelie  nu  se  spune  textual  la  ce  ceas  a  înviat  Domnul. 
Că  ar  fi  înviat  la  miezul  nopţii,  aceasta  e  o  părere,  iar  nu  o 
dogmă  de  credinţă.  Dogmă  e  adevărul,  că  a  înviat  Domnul  şi  că 
prin  aceasta  a  dovedit  dumnezeirea  Sa  şi  ne-a  dat  chezăşia  mân¬ 
tuirii  şi  a  învierii  noastre,  în  nădejdea  căreia  trebuie  să  trăim 
aici  pe  pământ,  lucrând  cele  bune  şi  ferindu-ne  de  rele  şi  de  a 
face  nedreptăţi  semenilor  noştri. 

La  acestea  se  reduc  «eresiile»  pe  cari  P.  S.  Sa  arhiereul 
Evghenie  Piteşteanu  Ie-a  descoperit  în  «Mica  Biblie».  Nici  vorbă 
nu  poate  fi  nici  de  erezie  materială,  cu  atât  mai  puţin  de  erezie 
formală.  Eu  cred  că  însuşi  acuzatorul  a  fost  convins  despre 
aceasta,  căci  altfel  ar  trebui  să  desperăm  de  pregătirea  teologică 
a  unui  arhiereu  român.  Sf.  Sinod  n’a  luat  în  serios  acuza  de 
erezie  şi  n’a  osândit  «Mica  Biblie»  şi  pe  alcătuitorii  ei  pentru 
erezie.  Adecă  totuş,  într’o  şedinţă  Sf.  Sinod  a  decis  că  «Mica 
Biblie»  e  eretică,  dar  acelaş  Sf.  Sinod,  în  şedinţa  din  ziua  urmă- 

toare,  la  propunerea  ministrului  cultelor  s’a  explicat,  zicând  că 
acea  scriere  conţine  numai  erori  de  tipar  şi  redări  neexacte  de 
fapte  biblice,  iar  nu  erezii. 

Despre  uşurinţa  cu  care  se  joacă  un  arhiereu  ori  mai  mulţi 
de-a  erezia,  cum  şi  despre  raporturile  ce  ne  putem  închipui  că  există 
între  membrii  Sf.  Sinod,  cari  se  acuză  atât  de  uşor  de  erezie 
—  eu  nu  zic  nimic. 

(Va  urma).  _  Dr.  Nicolae  Bălan. 


DIN  DURERILE  NOASTRE. 

Vuetul  a  trecut.  In  sufletele  răscolite  însă,  au  rămas  unele 
accente  înăbuşite,  din  cari  Ia  orice  suflare  —  fie  din  orice  parte 
—  se  închiagă  sunetul  unui  «glas  de  durere ». 

Cauze  de  ordin  naţional  şi  politic  au  aruncat  la  suprafaţă 
iarăşi  discuţii  despre  chiernarea  şi  necesitatea  preoţilor  ca  con¬ 
ducători  ai  poporului,  şi  pe  urma  ultimelor  alegeri  municipale 
preoţimea  din  nou  s’a  văzut  acuzată  de  neîmplinirea  datorinţei. 

Multele  nemulţămiri,  de  multă  vreme  tălmăcite  şi  răspân¬ 
dite  tendenţios,  au  produs  în  suflete  nobile  şi  la  bărbaţi  de  cea 
mai  înaltă  valoare  naţională  şi  poziţie  socială  nedumeriri,  au  pro¬ 
vocat  păreri  şi  judecăţi  foarte  puţin  măgulitoare  pentru  statul 
nostru  preoţesc. 

Nu  cred  că  s’a  uitat,  —  şi  nici  nu  e  permis  ca  să  se  uite, 
ci  mai  vârtos  să  servească  ca  un  fel  de  «memento»,  —  pastorala 
bunului  nostru  arhiereu,  a  Ex.  Sale  I.  P.  S.  Domn  arhiepiscop  şi 
mitropolit  loan  Meţianu,  dată  sub  Nr.  7027/913  Prez.,  în  care, 
cu  adâncă  durere  părintească,  ni-se  comunică  unele  învinuiri  grave, 
ce  ilustrul  bărbat  al  neamului  dl  V.  Stroescu,  aruncă  asupra  preo- 
ţimei  noastre  în  un  răspuns  trimis  unui  preot,  ce  avuse  «impru¬ 
denţa»  de  a  se  prea  încrede  în  comorile  marelui  mecenat, 
cerând  un  ajutor  pentru  casa  parohială. 

Ain  tot  aşteptat,  crezând  că  o  peană  mai  măiastră  sau  o 
autoritate  mai  competentă  va  sări  în  apărarea  preoţimei  rănită 
tocmai  în  autoritatea  şi  demnitatea  ei,  şi  va  căută  să  arăte  nobi¬ 
lului  binefăcător,  că  învinuirea  d-sale  nu  va  fi  tocmai  exactă,  ba¬ 
zată  fiind  pe  informaţiuni  şi  insinuări  tendenţioase,  iar  acelor 
binevoitori»  cari  pentru  preoţimea  noastră  nu  află  decât  învi- 

nuiri  şi  fel  de  fel  de  imputări  şi  denunţări,  să  le  arete  că  ser¬ 
viciul  lor  în  felul  acesta  mai  mult  strică  decât  ajută  cauzei. 

E  un  semn  îngrijitor  nemulţămirea  câtă  se  manifestă  faţă 
de  tagma  preoţească. 

îndeosebi  intelectualii  şi  elita  oraşelor  sunt  cei  dintâi  cari 
ne  condamnă,  păstrând  o  ţinută  rezervată,  mândră,  aristocrată 
cu  toate  ocaziunile,  când  tocmai  o  apropiere,  un  contact  mai 
intim  ar  trebui  să  unească  clasele  menite  a  lucră  în  interesul  şi 
pentru  binele  unui  popor. 

La  noi,  din  contră,  nici  să  aibă  preoţii  soartea  zeilor  din  Olimp, 
nu  ar  putea  fi  mai  invidiaţi,  şi  munca  lor  mai  puţin  preţuită. 
Te  prinde  mirarea  când  vezi  cu  câtă  uşurătate  şi  reavoinţă  se 
porneşte  Ia  discreditarea  intenţionată  a  tagmei  bisericeşti.  Şi  zău, 
dacă  s’ar  porni  o  cercetare  mai  amănunţită  a  unor  lucruri,  ar  eşi 
la  iveală,  că  mulţi  îşi  ascund  păcatele  în  dosul  umilinţei  şi  răb¬ 
dării  evanghelice  a  preotului  năcăjit,  care  dela  înaintaşi  a  moştenit 
se  vede  —  suferinţa  şi  supunerea  faţă  de  toţi  chemaţii  şi  neche¬ 
maţii.  Unii  par  a  avea  o  predilecţie  vădită  pentru  răspândirea 
de  svonuri  şi  lucruri  necuviincioase  menite  a  săpa  vaza  şi  auto¬ 
ritatea  preotului,  care  e  bun  numai  pentru  liferarea  clienţilor  de 
tot  soiul. 1 

Pentru  unii  ca  aceia  nu  avem  decât  răspunsul  blândului  Isus: 
«Făţarnice,  care  vezi  paiul  în  ochiul  altuia,  iar  bârna  din  ochiul 
tău  nu  o  vezi?» 

Durerea  noastră  însă  e  nespus  de  mare,  când  vedem  că  fai- 
mele  răspândite  de  oameni  răutăcioşi  şi  fără  nici  o  răspundere 
morală,  află  răsunet  şi  în  concepţiunile  marilor  noştri  bărbaţi,  cum 
e  şi  ilustrul  binefăcător  al  neamului  dl  V.  Stroescu. 

Suntem  siguri,  că  datele  referitoare  la  gravele  învinuiri  ce 
dl  Stroescu  aruncă  preoţimei,  nu  şi  le-a  putut  câştigă  nici  din 
experienţă  proprie,  nici  la  faţa  locului,  ci  dl  Stroescu,  cunoscând 
preoţimea  rea  a  altor  biserici,  şi-a  generalizat  judecata  şi  asupra 
noastră,  sau  a  avut  nenorocirea  de  a  primi  informaţiuni  tenden¬ 
ţioase  menite  a  săpa  Ia  temelia  autorităţii  preoţeşti. 

O  deviare  atât  de  gravă  dela  chemarea  preoţească,  ar  duce 
hotârît  toată  cauza  bisericească  în  prăpastia  perzării. 


’  Preoţii  de  ce  se  angajează  la  rolnl  de  tiferanţi  de  «clienţi»  ?  N  B. 

Dar  cum  spune  însuşi  Ex.  Sa  în  numita  pastorală:  «nu  se 
poate  nici  presupune  că  noi  am  avea  asemenea  preoţi,  (cari  nu 
s’ar  interesă  de  biserică  şi  şcoală;  ar  fi  şi  foarte  lacomi,  exploatând 
pe  poporenii  lor  fără  mila  şi  frică  de  D-zeu;  că  ar  fi  slăbit  în 
credinţa  în  D-zeu  şi  oamenii  ar  dori  să  scape  de  ei..!'  etc.  etc.) 
căci  aceia  n’ar  fi  păstori  adevăraţi,  ci  nişte  năimiţi,  cari  nici  nu¬ 
mele  de  preoţi  n’ar  merita»... 

Şi  nu  cred  să  fie,  iar  dacă  totuşi  ar  fi,  atunci  autoritatea 
bisericească  ar  avea  cea  mai  mare  răspundere,  când  ar  trece  cu 
vederea  astfel  de  stări  anormale  şi  odioase.  Astorfel  de  persoane 
n’ar  trebui  să  li-se  îngădue  nici  în  tinda  bisericei  a  intră,  decum 
în  sfântul  altar,  ca  să  slujească  la  cele  sfinte. 

Iar  acum  dacă  am  atins  coarda  aceasta,  voiu  să  arăt,  că  su¬ 
netul  ei  strident  are  cauze  mai  adânci:  Preotul  pare  ca  un 
spin  în  ochii  multora. 

Deschideţi  coloanele  ziarelor  noastre  politice  de  pe  timpul 
alegerilor,  şi  vă  îngroziţi  de  mulţimea  şi  felurimea  acuzelor.  Re¬ 
gimul  ca  regimul,  dar  parecă  tot  dezastrul  nostru  politic  e  aruncat 
în  sarcina  preoţimei. 

Ba  că  cutare  a  fost  trădător,  ba  că  unul  nu  a  făcut  destul, 
ba  că  altul  nu  a  lucrat  cum  trebuia...  şi  se  provocă  poporul 
direct,  ca  să  închidă  uşile  bisericii  pentru  acei  preoţi.  Ba 
nici  capii  bisericii  n’au  fost  cruţaţi.  Nu  voiu  scuză  pre  cei  vinovaţi; 
întrucât  n’au  fost  la  locul  lor,  şi-au  meritat  osânda.  Să  nu  se 
treacă  însă  cu  vederea,  ca  şi  bărbaţi  mari,  conducătorii  politici, 
au  comis  greşeli  şi  păcate  poate  şi  mai  grave,  cari  însă  iute  s’au 
îngropat,  şi  ca  să  nu  iasă  la  iveală  s’au  pornit  acuze  şi  învinuiri 
în  toate  părţile. 

Lucru  curios!  —  Când  e  vorba  de  vreo  cauză  mare  totdeauna 
dintâi  e  preoţimea  provocată  prin  scrisori  şi  apeluri,  ca  să  alar¬ 
meze  şi  pregătească  poporul,  să-l  însufleţească  şi  să-l  pornească 
la  luptă.  Aceasta  e  menirea,  datorinţa  sfântă  a  preoţimei,  cum 
se  accentuează  totdeauna:  «preoţi  cu  crucea  ’n  frunte!»... 

După  izbândă  totul  s’a  uitat.  Meritul  e  al  altora. 

Şi  ca  să  vedeţi  că  am  dreptate,  poftim  şi  căutaţi  în  coloanele 
aceloraşi  ziare  la  «învingerile  naţionale»,  şi  nu  veţi  află  numin- 
du-se  şi  vrednicia  vre-unui  preot. 

Di  Dr.  X.,  dl  advocat  J,,  distinsul  fruntaş  din  cutare  şi  cutare 
Ioc,  a  iuptat  cu  desperare,  a  însufleţit  poporul,  a  alergat  fără  con¬ 
tenire,  s’a  jertfit  şi  s’a  expus  în  fel  şi  chip...  şi  dăi  apoi  pe  coarda 
laudelor  şi  a  osanalelor  fără  sfârşit.  Bietul  preot  care  numai  el 
ştie  cât  le-a  tocat  la  ţăranii  lui  puţin  încrezători,  până  abia  i-a 
adus  la  înţelegerea  marilor  cauze  şi  i  a  pornit  la  luptă,  acum  stă 
umilit  la  o  parte  şi  oftează  resignat,  văzând  cum  culeg  alţii  din 
rodurile  ostenelelor  sale  de  ani. 

Câţi  dintre  preoţi  nu  s’au  expus  şi  ei,  ajungând  la  lu¬ 
cruri  mari;  fiind  târîţi  pe  la  pretură,  pe  la  tribunale  în  cercetări, 
violarea  domiciliului  şi  perderea  subsistenţei  etc.  Despre  aceia 
cronica  tace.  Cel  mult  o  notiţă  prizărită,  cu  o  izbucnire  de  in¬ 
dignare  prefăcută,  şi  totul  îşi  reia  iar  mersul  de  mai  nainte.  Bietul 
slujitor  poate  bate  acum  pe  la  cele  uşi,  milogindu-se  şi  compli- 
mentându-se  pe  la  toţi  domnii,  cari  —  acum  ne  mai  având  tre¬ 
buinţă  de  serviciul  lui  —  îi  grăesc  de  peste  umăr,  ba  mai  să  nu 
stea  nici  de  vorbă  cu  el.  Lui  nu  i-se  cuvine  nici  laudă  —  la 
care  de  altcum  nici  nu  râvneşte  —  nici  îmbărbătare,  nici  măcar 
apărarea  nu  are  Ioc;  din  contră  îşi  mai  aude  şi  mustrări:  «noi 
nu-ţi  putem  ajută...  cine  te-o  pus  să  te  vâri  în  astfel  de  treburi... 
vei  vedea  ce-i  face»... 

Şi  aşâ  umblă  cu  amarul  în  suflet  deîa  Ana  la  Caiafa.  Ase¬ 
menea  cazuri  concrete  sunt  destule. 

Cu  alte  lucruri  nu  ne  umblă  mai  bine.  In  cutare  sat  e  slabă 
şcoala,  preotul  e  vina,  că  nu  se  interesează  de  ea;  dincolo  ame¬ 
ninţă  inspectorul  cu  sistarea  dotaţiunei  de  stat  şi  şcoală  de  stat : 
popa  e  om  slab  că  nu  face  nimic;  în  alt  loc  altă  calamitate... 
cine-i  cauza?  S’ar  putea  altul  decât  popa?  El  e  vina  tuturor 
neajunsurilor;  doar  poporul  e  bun  şi  darnic  şi  face  tot  ce-i  zici. 

Doamne,  câtă  rătăcire! 

Va  fi  fost  vre-odată  şi  aşa...  dar  astăzi,  când  curentele  so¬ 
cialiste,  anticlericaie  şi  indiferentismul  religios  îşi  fac  apariţia  şi 
pe  la  sate,  numai  noi  ştim  câte  mizerii  şi  neajunsuri  întâmpină 
un  preot  şi  câte  are  să  sufere,  căci  după  vorba  apostolului,  el 
trebuie  să  fie:  «tuturor  toate». 

E  uşor  a  formă  sentinţe  la  masa  verde  sau  în  jurul  mesii 
de  biliard,  sorbind  în  tihnă  din  cafeaua  aromaiă,  pe  când  bietul 
preot  înghite  fumul  de  tămâe  ca  să  înăbuşe  alte  mirosuri  de  prin 

chiliile  scunde,  umblă  prin  frig  ori  năduşală,  bătut  de  vânt,  de 
ploaie  şi  zăpadă,  luptând  din  greu  cu  lipsurile  satelor. 

Pe  lângă  acestea  pretensiunile  din  ce  în  ce  tot  mai  mari  şi 
mai  multe  pe  el  îl  ating  întâi.  Şi  dupăcum  zicea  şi  un  distins 
fruntaş  al  bisericii,  lui  i-se  cere  să  organizeze  la  sat  tot  soiul  de 
societăţi  şi  reuniuni,  să  ţină  prelegeri  şi  cursuri  de  tot  felul,  să 
formeze  biblioteci  şi  coruri,  să  aranjeze  şedinţe  şi  producţiuni, 
să  creeze  şi  contribue  Ia  fonduri,  să  se  înscrie  la  una,  să  dea  la 
ceealaltă,  să  aboneze  foi,  reviste,  cărţi  şi  încă  o  mulţime  de  alte 
lucruri,  cari  toate  trebuie  să  le  îndeplinească  şi  pentru  cari  se 
cere  să  jertfească.  Că  ce  face,  cum  face,  poate-le  îndeplini  singur 
toate  —  Ia  sprijinul  învăţătorilor  azi  prea  puţin  poate  contă,  — 
are  de  unde  dâ?  nu-1  întreabă  nime!  Are  să  facă  şi  să  dea, 
doar  de  aceea-i  popă!  Aşa  ştiu  mulţi,  şi  cu  asta  cauza  e  împăcată. 

Şi  nici  nu  ne  subtragem  noi  dela  aceste  îndatoriri,  în  aceiaşi 
măsură  obligatoare  şi  pentru  alţii,  numai  cât  pentru  îndeplinirea 
lor  se  cer  anumite  condiţiuni  de  traiu  şi  existenţă  fără  prea  multe 
griji  şi  mizerii  de  tot  felul.  Ce  uşor  e  a  face  pretensiuni  şi  a 
dă  îndrumări  formate  cu  multă  bunăvoinţă  în  saloanele  elegante, 
bineaerizate  şi  bineîncâlzite,  pe  când  mulţi  dintre  preoţi,  în  lipsa 
unei  case  parohiale  corăspunzătoare,  sunt  osândiţi  a-şi  trece  anii 
tinereţelor  —  dacă  nu  chiar  toată  vieaţa  —  în  vreo  casă  veche, 
derăpănată,  pe  care  doamna  preoteasă  nu  va  şti  cum  şi  pe  unde 
să  o  mai  lipească,  ca  vântul  obraznic  să  nu-şi  vâre  nasul. 

Toate  sunt  bune,  un  lucru  însă  trebuie  bine  notat:  o  seamă 
şi  încă  partea  cea  mai  mare  din  preoţimea  de  acum,  întră  încă 
tinără  în  lupta  vieţii,  lasă  din  băncile  şcoalei  cu  bogate  şi  fru¬ 
moase  cunoştinţe  teologice,  plină  de  entuziasm  şi  măreţe  idealuri 
în  chemarea  de  apostoli  ai  neamului,  dar  cu  prea  puţine  expe¬ 
rienţe  pentru  viaţa  reală,  anevoioasă  dela  sate.  Ce  decepţie 
amară  îi  aşteaptă  acoio  dintr’odată? 

Poporul,  nu-i  vorbă,  e  blând  şi  bun,  dar  astăzi  cam  puţin  ascul¬ 
tător.  Iar  de  se  va  întâmplă  să  să  găsească  în  sat  şi  semidocţi, 
sau  oameni  cari  au  petrecut  un  anumit  timp  pe  la  oraşe,  în 
străinătate  sau  America,  —  şi  de  aceştia  sunt  astăzi  în  tot  locul, 
—  apoi  tristele  experienţe  degrabă  îi  scad  entuziasmul  şi  cruda 
realitate  îl  coboară  din  lumea  idealelor.  De  nicăiri  o  povaţă,  un 
sfat,  o  îndrumare.  Fă  singur  cum  te  va  lumină  D-zeu.  De  ai 

norocul  să  o  brodeşti,  e  bine;  totul  doarme  liniştit;  de  ai  greşit 
vre-un  pas:  toată  lumea  îţi  sare  ’n  cap.  Şi  nu  e  mirare  dacă  mai 
dă  şi  greş  în  vre-o  direcţiune  din  cele  multe,  în  cari  preotul  e 
chemat  să-şi  desvoalte  activitatea,  doar’  <om  e  şi  el!» 

De  câteori,  o  îndrumare,  o  îmbărbătare  venită  la  timp,  iar 
pentru  popor  cuvinte  de  însufleţire  şi  îndemn  de  a  urmă  sfaturile 
conducătorilor  săi  naturali,  cari  sunt  preoţii,  din  partea  cutărui 
fruntaş  al  neamului,  om  cu  stare  şi  vază,  de  câteori  zic,  un  cu¬ 
vânt  bun  spus  la  vreme,  ar  fi  ca  un  dar  ceresc,  şi  ar  cruţă  multe 
sbuciumări  zadarnice  ale  preotului,  contribuind  la  cimentarea  legă¬ 
turilor  sufleteşti  ale  diferitelor  clase.  Preotul  ar  avea  mângăere 
în  sprijinul  nizuinţelor  sale,  iar  poporul  s’ar  apropia  cu  toată  în¬ 
crederea  de  conducătorii  săi  văzându-i  uniţi :  în  cugete  şi  în  simţiri. 

(Sfârşitul  va  urmă).  Pr.  Rotttul  PldtoŞ. 


PREDICĂ 

rostită  la  parastasul  celebrat  în  Hunedoara,  la  40  zile  dela  moartea 

Iui  Aurel  Vlaîcu. 

« Fiţi  desăvârşiţi,  precum  şi  Tatăl  vostru 
din  ceruri  desăvârşit  este». 

Duioasele  cântări  de  un  adânc  doliu  şi  numărul  atât  de  considerabil 
de  credincioşi  din  localitate  şi  chiar  din  jur,  întruniţi  în  ziua  de  astăzi  în 
acest  lăcaş  dumnezeiesc,  ne  spun,  că  o  profundă  jale  a  atins  în  timpul  din 
urmă  nu  numai  o  parte  a  poporului  nostru  din  acest  comitat,  din  aceste 
părţi,  dar  întreg  neamul  nostru  românesc.  Şi  în  adevăr,  iubiţi  fraţi,  o  mai 
dureroasă  şi  mai  sguduitoare  întâmplare  nici  că  ne  puteam  închipui,  ca 
şi  aceia  care,  ca  un  fulger  desprins  din  senin,  a  lovit  înainte  de  aceasta 
cu  40  de  zile  poporul  românesc. 

Ziua  a  13-a  a  lunei  trecute,  zi  nefericită!  Ziua  a  13  alunei  Septem¬ 
vrie  zic,  ne-a  răpit  nouă  pe  una  dintre  cele  mai  strălucitoare  şi  mai  pre¬ 
ţioase  mărgăritare  din  salba  de  sărbătoare  a  neamului  nostru.  Mândrul 
Vlăstar  din  codrul  românismului  —  Aurel  Vlaicu,  în  înălţarea  sa  uimitoare 
asupra  tuturor  celorlalţi  arbori  şi  vlăsiări  ai  acestui  codru,  s’a  rupt  şi  ro¬ 
stogolit  Ia  pământ  in  acea  zi  fără  de  noroc,  tocmai  in  sublimele  momente, 
când  el,  prin  sborul  său  peste  Carpaţi,  voia  să  simbolizeze  unitatea  cul¬ 
turală  a  fraţilor  săi.  In  dorul  său  de  a  trece  bătrânele  creştete^  ale  Car- 
paţilor  prin  văzduhul  fără  văi  şi  coaste,  prin  văzduhul  fără  de;  ho  tară  — 
el,  năzdravănu!  «făt  frumos»  al  poporului  român,  într’atâta  s’a  lăsat  răpit 
de  acest  ideal,  de  acest  dor  al  său...,  într’atâta  şi-a  încordat  puterile  de  a 
se  repezi  în  sferele  spaţiului  suprapământesc,  încât,  absorbit  de  puterile 

atractive  ale  altor  lumi,  nici  nu  s’a  întors  mai  mult  la  noi...  Că  el,  adevă¬ 
ratul  Vlaicu,  s’a  dus  îără  a  se  mai  întoarce,  ni-o  spune  în  chip  fatal  «lăcaşul» 
Iui  vremelnic,  care  s'a  întors  fără  de  el  la  noi,  tot  sdrobit  şi  fărâmat..., 
ne-o  spune  vasul  de  lut  —  trupul  stricăcios  —  în  care  s’a  fost  sălăşluit 
idealistul  suflet  a  lui  Aurel  Vlaicu.  Dar  vai,  la  sosirea  acestui  sălaş  pă¬ 
mântean  —  fără  locuitorul  său,  —  noi,  amăsurat  ideilor  noastre  pămân¬ 
teşti,  suntem  constrânşi  a  exclamă  cu  durere,  că  Vlaicu  al  nostru  nu  mai 
este!  De  aici  suspinul  şi  nespusa  durere,  ce-a  cuprins  un  întreg  neam,  de 
aici  marea  de  lacrimi  a  unui  întreg  popor,  care  în  faţa  acestei  pierderi  e 
constrâns  a  recită  desnădăjduit  cuvintele  sftei  Scripturi:  «căzut-a  cununa 
de  pe  capul  nostru»... 

Aceste  sentimente  de  durere  ne  stăpânesc  însă,  Iubiţi  creştini,  numai 
cât  timp  vom  privi  la  ceeace  ne-a  rămas  —  la  trupul  sdrobit,  —  şi  numai 
cât  timp  vom  fi  robiţi  dc  prejudecăţile  înguste  ale  acestei  vieţi  pămân¬ 
teşti.  Insă  îndată  ce  ne  vom  întoarce  privirile  sufletului  spre  vecinicie  şi 
vom  privi  acest  caz  dureros  în  lumina  doctrinelor  evanghelice,  vom  auzi 
cum  un  glas  dulce  nc  şopteşte  din  pragul  veciniciei  cuvintele:  «ce  căutaţi 
voi  pe  cel  viu  între  cei  morţi?»  Şi  oare  nu  e  adevărat,  Iubiţi  fraţi?  Putem 
noi  numi  mort  pe  Aurel  Vlaicu?  Poate  fi  mort  acela,  despre  care  vorbeşte 
o  lume??  Prin  trecerea  lui  catastroFală  din  imperiul  acestei  lumi,  el,  nu 
numai  că  n’a  murit,  dar  din  contră  chiar  acum  a  înviat..  Dovadă  că  astăzi, 
dela  cel  mai  de  seamă  fiu  al  neamului  şi  până  la  cel  din  urmă,  toţi  re- 
citează  numele  eroului  naţiunei  noastre,  toţi  pomenesc  pe  martirul  unui 
sublim  ideal.  Da,  Iubiţi  creştini !  în  adevăr,  acest  mult  iubit  fiu  al  neamului 
nu  a  murit...,  nu-1  putem  «căută  între  cei  morţi».  El,  prin  spiritul  său  isco¬ 
ditor,  prin  idealul  său,  s’a  făcut  nemuritor,  nu  numai  cu  sufletul  său  la 
Dumnezeu,  ci  şi  cu  amintirea  sa  aici  la  noi.  Şi,  după  pilda  personalităţilor 
strălucite  din  trecut,  cari  pentru  a-şi  ajunge  înaltele  ţinte  ş’au  pecetluit  cu 
sângele  lor  credinţele  profesate,  fiind  slăviţi  ca  mucenici,  astfel  şi  iubitul 
nostru  Vlaicu,  şi-a  înscris  numele  în  catastihul  acestor  aleşi,  cu  însuşi 
sângele  său.  El  este  cel  mai  nou  martir  românesc  al  unui  vis  frumos.  Da, 
Vlaicu  al  nostru  nemmitor  s’a  făcut,  nemuritor  pentru  poporul  românesc 
şi  chiar  pentru  întreaga  omenime,  şi  nemuritor  pentru  cer  şi  vieaţa  spiri¬ 
telor  alese,  fiindcă  el  a  întrunit  toate  acele  calităţi,  cari  garantează  nemu¬ 
rirea  atât  înaintea  oamenilor  cât  şi  înaintea  lui  Dumnezeu. 

In  faţa  oamenilor  şi  cu  deosebire  in  faţa  poporului  românesc,  va 
trece  de  nemuritor  prin  faptul,  că  el,  fiul  unui  simplu  plugar,  a  demonshat 
in  chip  cât  se  poate  de  strălucit  productivitatea  sâmburelui  acestui  neam 
ţinut  sute  de  ani  în  cătuşele  întunerecului.  Avut-am  noi,  din  darul  lui 
Dumnezeu,  capete  luminate,  inimi  mari  şi  luceferi  conducători,  cari  doriau 
ridicarea  acestui  popor  alăturea  cu  alte  popoare.  Avut-am  mulţi  bărbaţi, 
cari  pe  diferite  căi  şi  prin  diferite  mijloace  căutau  a  îndreptă  spre  noi 
privirile  popoarelor  luminate  şi  ţinteau  deci  a  dovedi  îndreptăţirea  popo¬ 
rului  românesc  la  o  soarte  mai  bună,  la  un  viitor  mai  strălucit.  Aurel  Vlaicu 

însă  —  în  felul  său  —  putem  zice  că  s’a  ridicat  asupra  tuturor.  Sufletul 
lui  iscoditor  l-a  adus  în  posibilitatea  de  a  se  ridică  sus-sus  chiar  cu  trupul, 
ca  prin  el,  lumea  cultă  a  Apusului  să  vadă  faptice  —  vrednicia  întreg 
neamului  românesc. 

In  faţa  lui  Dumnezeu  s’a  făcut  nemuritor  prin  faptul,  că  a  fost  un 
om  cu  credinţă  curată  şi  cu  o  vieaţă  bună. 

Porunca  Învăţătorului  ceresc:  «Fiţi  desăvârşiţi,  precum  şi  Tatăl  vostru 
din  ceruri  desăvârşit  este»,  puţini  vor  fi  înţeles’o  şi  urmat  o,  în  măsura 
înţeleasă  şi  urmată  de  dânsul...  Ţintind  spre  perfecţiune,  el  a  descoperit 
lumei  muritoare  una  din  marile  şi  minunatele  puteri  naturale,  pe  care 
«Tatăl  cel  desăvârşit»  cu  înţelepciune  le-a  întocmit  «după  a  sa  rânduială». 
Iată  fraţilor,  cine  a  fost  A.  Vlaicu.  Şi  acum  după  cele  constatate,  să  ne  în¬ 
toarcem  între  noi  şi  să  cercetăm  că  oare  au  vre-o  bază  accentele  de  cârtire 
în  contra  Provedinţei,  izvorîte  din  marea  noastră  durere  pentru  moartea 
lui,  că  adecă  prin  această  fatală  pierdere,  bunul  Dumnezeu  ne-a  bătut  şi 
că  şi-a  întors  faţa  sa  de  cătră  noi?!..  Nu  spre  cârtire,  ci  din  contră,  spre 
laudă  şi  preamărire  trebuie  să  se  deschidă  buzele  noastre,  Iubiţi  creştini! 
Au  nu  ştiţi  ce  ne  spune  Scriptura:  «Pe  celce  iubeşte  Dumnezeu,  pe  acela 
îl  şi  ceartă»...  Auzi  frate!  Pe  cine  ceartă  Dumnezeu  mai  înainte  îl  iubeşte. 
Şi  pe  noi  ne-a  certat,  prin  faptul  că  ne-a  luat  pe  cel  drag  şi  scump,  dar 
mai  înainte  ne-a  iubit,  căci  ni  l-a  fost  dăruit.  Dacă  nu  ne  iubea  Dumnezeu, 
nu  ni  l-ar  fi  dat  şi  prin  urmare  nici  certarea  lui  nu  ne-ar  fi  ajuns.  Dar 
ne-a  iubit,  ne-a  iubit  mai  îniâiu  şi  ne-a  iubit  mult,  pentrucă  cu  toate  că 
ni  l-a  răpit  şi  nu  mai  avem  între  noi  pe  Vlaicu  —  omul  dar  ne-a  rămas 
mândria  naţională,  pentru  care  «ne  vor  ferici  toate  neamurile»...  şi  «care 
nu  se  va  mai  luă  dela  noi»...  Lăudând  deci  pe  celce  ne-a  iubit,  să  exclamăm 
cu  dreptul  Iov:  «Domnul  ni  l-a  dat,  Domnul  ni  l-a  luat  —  fie  numele 
Domnului  binecuvântat!»  Amin.  Pr.  George  Rain. 


DĂM  LĂMURIRI! 

In  articoiul  In  faţa  noilor  tulburări  bisericeşti  din  România », 
publicat  în  Nr.  244  al  ziarului  «Românul»  şi  reprodus  şi  în  acest 
fascicol  al  «Revistei  Teologice»,  ceice  l-am  iscălit,  am  spus,  că 
turburarea  produsă  în  jurul  « Micei  Biblii »  a  fost  iniţiată  de  «doi 
agenţi  ai  catolicismului  dd.  C.  Cernăianu  şi  preotul  caterisit 
St  C.  Păunescu». 

Pentru  afirmaţia,  că  aceşti  doi  domni  sunt  «agenţi  ai  cato¬ 
licismului»,  ne-a  tras  la  răspundere  mai  întâi  « Unirea »  (Nr.  119), 
care  declară  categoric,  că  acei  domni  «nu  au  absolut  nici  o  le¬ 
gătură  cu  biserica  catolică  din  ţară»;  apoi  « Cultura  Creştină » 

din  Blaj  (Nr.  19)  —  cari,  aşa  se  vede,  se  cred  bine  informate  asupra 
agenţilor  catolicismului  din  ţară. 

In  Nr.  265  al  «Românului»,  susnumiţii  domni  ne  provoacă, 
cu  un  tupeu  ce  i  caracterizează,  să  facem  dovada  acuzaţiunei  că 
ar  fi  «agenţi  ai  catolicismului». 

Din  cele  ce  urmează  se  vor  convinge  cetitorii  că  cu  acei 
domni,  noi  nu  putem  stă  de  vorbă;  dar,  pentru  lămurirea  pu¬ 
blicului  cetitor  dela  noi,  producem  dovada. 

In  decursul  regretabilelor  tulburări  bisericeşti  din  anii  trecuţi 
din  România,  acei  domni,  cari  ş’au  luat  partea  de  scandal  în  acele 
tulburări,  au  umblat  prin  Bucovina  şi  prin  apucături  viclene  au 
reuşit  pe  un  momen*  să  se  prezinte  înaintea  unor  membrii  ai  clerului 
de  acolo  ca  nişte  luptători  desinteresaţi  pentru  îndreptarea  relelor 
bisericeşti  din  ţară.  Venei  abilul  arhimandrit  Teofil  Pătraş  dela  mănă¬ 
stirea  Putna,  indus  în  eroare  de  C.  Cernăianu,  a  cerut  dlui  N. 
lorga  explicaţii  asupra  stării  lucrurilor.  Din  răspunsul  dlui  N.  lorga 
cităm  următoarele: 

« E  absolut  evident  că  propagandistul  Cernăianu,  trecut  la  catolicism, 
cum  o  dovedeşte  cartea  prin  care  atacă  tot  trecutul  bisericii  noastre  — 
ceteşte-o,  părinte  Pătraş!  —  şi  însuş  mi-a  declarat  când  am  refuzat  a-l 
primi  la  Văleni,  se  amestecă  în  lucrurile  bisericii  ortodoxe,  care  nu-1  mai 
privesc  odată  ce  a  părăsit-o. 

«£■  absolut  evident  că  el  urmează  linia  de  purtare  trasă  de  advocatul 
Mariu  Theodorian  din  Bucureşti,  care  e  catolic  şi  a  smomit  dela  legea 
lor  două  călugăriţe. 

«E  absolut  evident  că  foaia  «România  Creştină»  se  serveşte  de  cele 
mai  josnice  arme,  scrisori  furate  şi  asigurări  inventate,  pentru  a  batjocori 
personal  pe  oricine  supără  propaganda  în  serviciul  căreia  stă. 

«£'  absolut  evident  că  şi  preotul  Păunescu,  asociat  cu  Cernăianu,  are 
o  atitudine  necuviincioasă  faţă  de  acela  pe  care  l-a  recunoscut  de  şeful 
său  politic  şi  faţă  de  cea  mai  însemnată  figură  din  Biserica  noastră  de 
azi,  părintele  Scriban. 

«E  absolut  evident  că  oamenii  cari  înscenează  afaceri  scandaloase 
când  unui  episcop,  când  altuia,  atunci  când  ei  nu  pot  chiemâ  la  juraţi  ca 
lumea  aceastălaltă  şi  nu  pot  polemiza  prin  presă,  lucrează  la  compromi¬ 
terea  bisericii  ortodoxe  şi  deci  la  înaintarea  catolicismului,  ori  a  grosola¬ 
nului  ateism  al  presei  jidoveşti». 

Aceste  constatări  le  face  dl  lorga  în  «Neamul  Românesc» 
Nr.  125  dela  4  Noemvrie  1911. 

C.  Cernăianu  a  publicat  «un  studiu  istoric»  Biserica  şi  Ro¬ 
mânismul ,  Bucureşti,  Tipografia  profesională  Dimitrie  C.  lonescu 

1909,  pe  o  extensiune  de  168  pag.  In  acest  pretins  «studiu  istoric» 
—  cum  zice  dl  N.  lorga  —  caută  să  arate  că  biserica  ortodoxă 
a  fost  o  pacoste  pentru  Români.  Pentru  a- mi  complectă  dovada 
dau  recensiunea  pe  care  dl  N.  lorga  a  făcut-o  acestei  scrieri  ten¬ 
denţioase,  drept  răspuns  dat  unor  teologi  bucovineni  induşi  în 
eroare  de  Cernăianu.  E  următoarea: 

«Iată  cum  judecă  dela  început  autorul.  «După  terminologia  slavonă, 
care  ne-a  rămas,  după  sila  cu  care  ni-a  prigonit  limba  şi  cultul  latin,  ne 
este  deajims  ca  să  ne  dăm  sama  ce  rost  deosebit  începe  a  avea,  pentru 
românism,  biserica  de  acum  înainte  din  punct  de  vedere  naţional».  Lăsând 
Ia  o  parte  grija  culturii  şi  a  literaturii,  deia  o  vreme  in  formă  naţională, 
lăsând  la  o  parte  paza  bunelor  moravuri,  lăsând  la  o  parte  pe  mucenici 
şi  sfinţi,  lăsând  la  o  parte  tot  ce  e  bun  in  biserica  ortodoxă,  el  insistă 
asupra  părţilor  de  umbră  şi  face  răspunzători  pentru  dânsa,  nu  oameni, 
produşi  de  un  anume  mediu  sau  purtând  anume  infirmităţi  morale  indi¬ 
viduale,  ci  Biserica  ea  însaş,  care  in  ortodoxia  ei  ar  îi  avut  germenul  tu¬ 
turor  relelor,  care  ea  însaş  ar  fi  pornit  duşmăneşte,  aceasta  cerându-i-o 
esenţa  ei  chiar,  pentru  a  distruge  un  neam  pe  care  catolicismul  latin  eră 
gata  să-!  salveze.  «Vremi  vrednice  de  fapte  şi  compătimire»  (p.  47)  sunt 
acelea  in  care  Biserica  ni-a  dat  o  artă.  Nîcodim,  trezitorul  culturii  bise¬ 
riceşti  în  singura  limbă  firească  pentru  timp  şi  împrejurări,  Sfântul  Nicodim 
«rămâne  pentru  poporul  sârb  şi  pentru  sfavonism».  Toţi  cei  de  pe  lângă 
el  sunt  «ceata  de  ucenici  sârbi».  Desvoltarea  limbii  noastre  ei  a  împie¬ 
decat-o  cu  voinţă,  bietul  om  sfânt  care  trăia  în  vremuri  când  dogma  lim¬ 
bilor  sacre  nu  sc  putea  înlătură  de  nimeni... 

Ardealul  începe  literatură  religioasă  în  româneşte  numai  fiindcă  eră 
«mai  aproape  de  Apus».  Ce  se  lucrează  în  această  limbă  a  noastră  din¬ 
coace  de  munţi  e  numai  un  ecou,  o  «reacţiune»  a  infiuinţii  «apusene» 
(pg.  4).  Mişcarea  lui  Varlaam  «n’a  avut  pentru  limba  română  vreun  rezultat 
mai  mare»,  Aceşli  oamen;  providenţiali  «stăruiau  în  menţinerea  slavismului 
şi  culturii  slavone»;  când  ei  făcuseră  tot  ce  se  putea  face  omeneşte,  în 
marginile  unor  prejudecăţi  fatale  pe  care  ei  nu  le  creaseră!  Dosofteiu, 
marele  Mitropolit,  e  lăsat  aproape  cu  totul  la  o  parte  • —  cinci  rânduri  şi 
o  citaţie!  (pg.  68),  —  căci  nu-i  convine  propagandistului  mascat,  care  nu 
uită  însă  că  Tirolesii  făceau  «bivo!»  pe  Mitropolitul  Gheorghe  Movilă. 
Şi  astfel  se  ajunge  ia  concluzia:  «Pe  cât  însă  Românii  au  apărat  oxto- 
doxismul,  pe  atâta  acesta  i-a  năbuşit  ca  Români,  le-a  umilit  graiul,  le-a 
oprit  orice  cultură  a  sufletului  românesc,  făcând  din  acest  popor,  înde¬ 
părtat  între  popoare  vrăjmaşe  dela  sânul  mumei  latine,  un  popor  în  adevăr 
nefericit  şi  oropsit»  (pg.  71),  Şi  în  notă  un  citat  din  dl  Viadimir  Ghica, 
precum  se  ştie  trecut  la  catolicism,  dar  în  chip  onest  fără  a-şi  mai  per¬ 
mite  amestecul  în  rosturile  Bisericii  noastre. 

Ceeace  e  bun  în  cultura  noastră  vine  dela  «şcoala  catolică  din  Po¬ 
lonia  şi  Ungaria»  (pg.  74),  pe  când  nu  dela  caracterul  catolic,  ci  dela  cei 

husit,  luteran,  calvin,  al  vecinilor  ne  vine  această  înrâurire.  Dar  ce-i  pasă 
falsificatorului  î  Pentru  el,  mai  departe,  e  numai  cărturărie  şi  demoralizare 
grecească.  Tot  ce  poate  înjosi  Biserica  noastră  în  trecut  e  strâns  cu  în¬ 
grijire.  Fie  O.  M.  lonescu,  fie  Oion,  oricine-i  iese  in  cale  cu  o  anecdotă, 
e  bine  primit,  numai  ortodoxia  să  fie  batjocorită.  Tot  răul  dela  Greci  Bi¬ 
serica  trebuie  să-l  plătiască  (pg.  91),  bine  înţeles  nu  şi  cea  catolică  din 
acele  timpuri,  despre  turpitudinile  căreia,  adesea  superioare  celor  ce  se 
pot  găsi  în  Biserica  răsăriteană,  sunt  pline  paginile  volumului  de  Studii 
şi  documente ,  [—11.  şi  ale  lui  Bandini,  pe  cari  vicleanul  nostru  se  fereşte 
a  le  atinge  cu  un  singur  cuvânt!  Metropoliţii  buni  sunt  doar  «stâlpi  cari 
se  înalţă  luminoşi  peste  câmpuri  de  neagră  ruină»  (pg.  107).  Şi,  cu  o  per¬ 
fectă  viclenie  iezuită,  omul  se  plânge  dureros:  «E  mare  durerea  noastră 
dar  aşa  este  adevărul  şi  datori  suntem  să-l  spunem  aşa  cum  este»  (p.  111). 
Şi  adevărul  e,  de  fapt,  altul:  anume  că  şi  o  Biserică  şi  alta  valorează  în 
ce  priveşte  cultura  şi  morala  cât  valorează  vremile  şi  rasele  în  care  se 
coboară,  şi  deci  a  împovăra  numai  pe  una  pentru  a  lovi  pe  cealaltă  e  o 
strigătoare  nedreptate.  Dar,  două  rânduri  mai  departe,  cade  şi  masca : 
«Ortodoxia  deci  din  punct  de  vedere  naţional  ne-a  vătămat  extraordinar 
de  mult,  aşa  cum  vatămă  azi  fraţilor  noştri  din  Basarabia  şi  Serbia,  a 
căror  limbă  aproape  se  pierde»  —  vezi,  numai  de  aceea!  —  *şi  aşa  cum 
e  prilej  nenorocit  şi  pentru  Românii  din  Bucovina,  din  fondurile  româneşti 
ale  căreia  se  ridică  cotropitor  rutenismuh  (când  atâţia  Ruteni  sânt  uniţi  şi 
se  fac  ortodocşi  din  interes!)  Vă  plac  poate  aceste  rânduri,  domnilor  lu¬ 
minători  ai  Bisericii  ortodoxe  din  Bucovina? 

în  alt  capitol  Cernăianu  citează  pe  toţi  Vlădicii  noştri  uniţi  cu  Roma 
şi  caută  a  dovedi  că  ţara  întreagă  îi  urmase  (p.  118).  Duşmanii  Unirii  re¬ 
ligioase  sunt  «partidul  sârbesc»  (p.  119).  Dacă  Biblia  s’a  tradus  la  1688 
(şi  se  traduce  şi  înainte),  nu  o  ceată  întreagă  de  clerici  lucrează  la  ea,  ci 
numai  Stolnicul  Cantacuzino,  care  frece  ca  unit  pentru  câteva  scrisori  de 
complesenţă  (p.  187).  Turcii  şi  Ungurii  au  susţinut  ortodoxia  la  noi  (p. 
121).  Unirea  cu  Roma  în  Ardeal  înseamnă  «scăparea  de  calvinism»,  deci 
de  ungurime  (când  calvinismul  recomandă  întrebuinţarea  limbii  fiecării 
naţii!)  «Unirea  a  pus  Ia  dispoziţia  Românilor  toate  binefacerile  culturii 
apusene».  Nimic  din  tristele  urmări  de  desbinare,  din  scandalurile  preo- 
ţimii  unite,  care  era  la  fel  ca  cealaltă.  De  aici  înainte  cartea  mea 
«Istoria  Bisericii»  e  părăsită,  şi  autorul  aleargă  aiurea  după  certificate  fa¬ 
vorabile  Unirii,  in  care  vede  numai  catolicismul  roman.  «Cel  mai  fericit 
rost  naţional  şi  cultural  e  atins»  (p.  134).  Şi,  pentru  a  se  ascunde  tot  binele 
din  ortodoxia  ardeleană  şi  de  dincoace  de  munţi,  scriitorul  nu  pomeneşte 
nimic  de  sfinţenia  lui  Paisie,  de  îngereasca  vieaţă  a  lui  Iacov  l-iu,  de 
marele,  bunul  şi  binefăcătorul  Veniamin,  de  tipografii,  de  şcoli,  de  imensa 
operă  literară  îndeplinită  de  biserica  «grecească»  de  aici  !  Dacă  Ilarion  a 
ajutat  pe  Tudor,  e  pentru  a  servi  pe  Ruşi:  nimic  curat  nu  poate  fi  găsit 
doar  la  Răsăriteni!  Iar  la  sfârşit  se  doreşte  «Biserica  lui  Hristos»,  «alta» 
Nu  e  nevoie  să-l  întrebăm  care. 

Şi  ăsta  vă  e  icoana,  domnilor  teologi  ortodocşi  ? 

Eu  am  judecat  această  carte,  deşi  nu-s  teolog,  nici  n’am  misiune  în 
Biserică,  drept  un  atac  împotriva  ortodocsiei,  şi  mi-am  arătat  limpede  pă¬ 
rerea,  că  de  astea,  de  propagande  streine,  de  trecere  la  Unire,  de  dispute 
asupra  lui  filioque  n’avem  vreme.  Am  spus  cândva1  că  Biserica  latină 
dacă  am  fi  primit-o  cu  toţii  la  început,  ni-ar  fi  adus  servicii.  Dar  ti' am 
primit-o.  Acum  ortodocsia  e  întreţesută  cu  tot  trecutul  nostru.  Şi  Dum¬ 
nezeu  ştie  dacă  n’am  avea  astăzi,  cu  catolicismul,  soartea  Polonilor  şi 
Ungurilor,  în  cari  nc-am  fi  pierdut  poate!  Vorba  e:  ortodocsie  a  fost,  or- 
todocsie  este,  ortodocsie  rămâne.  Iar,  când  l-am  văzut  pe  Cernăianu  la 
congresul  nostru  de  constituire,  i-am  spus-o  în  faţă,  privindu-1  in  ochi. 
Şi,  când  a  venit  la  Văleni  să  mă  întrebe  după  sistemul  d-sale,  i-am  pus 
neted  întrebarea:  eşti  ori  ba  ortodox,  şi  mi-a  declarat,  că  e  unit.  Atunci 
l-am  lăsat:  afară.  Că  a  mers  apoi  pe  la  preoţi  ortodocşi,  după  certificate 
de  spovedanie,  —  e  capabil! 

Să  ne  înţelegem,  domnilor.  Eu  admit  credinţa  oricui.  Am  prietini 
uniţi,  catolici  şi  protestanţi  şi  calvini.  Fiecare  e  om  foarte  onorabil  din 
punctul  lui  şi  din  punctul  meu  de  vedere.  Dar  să  nu  mintă!  Să  nu-şi  ieâ 
de  o  parte  certificatul  ortodox,  iar  de  alta  să  scrie  cu  patimă  împotriva 
ortodocsiei!  Fiindcă  altfel  aceeaş  perfidie  il  va  face  să  puie  portretul  pă¬ 
rintelui  Scriban  pe  foaia  primă  a  pamfletului  său  şi  să  însinuieze  împo¬ 
triva  sa  mai  departe,  ori  să  înceapă  cu  laude  la  adresa  mea  pentru  a  fi 
ceva  mai  încolo  un  insultător  ordinar,  prin  condeiul  său  ori  al  lui  Pâu- 
nescu!»  (Vezi:  «Neamul  Rom.»  Nr.  128 — 29  de!a  11  Nov.  1911). 

Pe  urma  acestor  lămuriri,  cred  că  nu  se  va  află  la  noi  ce¬ 
titori,  cari  să  nu  fie  clarificaţi  asupra  rolului  trist  ce  şi  l-au  luat 
dd.  C.  Cernăianu  şi  St.  C.  Păunescu.  Noi  nu  ne-am  putut  în 
destul  mira  că  s’au  găsit  astfel  de  membrii  ai  Sf.  Sinod,  cari  să 
deă  ascultare  şi  să  primească  acuze  dela  astfel  de  oameni,  cari 
şi  astăzi  scot  foaia  lor  de  scandaluri  «România  creştină».  Un 
om  care  a  săvârşit  astfel  de  acte  de  impietate  faţă  de  biserica 
ortodoxă  româna,  nu  merită  să  fie  ascultat. 

E  adevărat  că  dl  M.  Theodorian,  advocatul  trecut  ia  cato¬ 
licism,  spune  în  Nr.  254  al  «Românului»  că  a  dimis  pe  C.  Cer- 
nâianu  din  calitatea  de  «secretar»  al  d-sale.  Noi  nu  ştim  dacă 
C.  Cernăianu  şi-a  schimbat  ori  ba  «convingerile  religioase»  pe 
urma  acelei  dimisii,  şi  nici  nu  ne  interesează  să  ştim  aceasta. 
Pentru  noi  e  suficient  ceeace  ne  spune  dl  N.  Iorga,  că  însuşi 
Cernăianu  i-a  declarat  că  e  unit,  şi  cartea  acestui  din  urmă,  în 
care  defaimâ  tot  trecutul  bisericii  ortodoxe  române.  Că  de  atunci 

1  Studii  şi  documente,  1 — II. 

Cernăianu  şi-a  mai  schimbat  «convingerile»,  cum  îşi  schimbă  omul 
hainele  după  anotimpuri  —  îl  priveşte  şi  caracterizează. 

In  fine  pentru  liniştea  «Unirii»,  îi  promitem,  că  de  altădată 
vom  fi  mai  precauţi  şi  o  vom  întrebă  înainte  dacă  cutare  nume 
se  găseşte  ori  ba  în  lista  «agenţilor  catolicismului». 

Mai  notez  că  «Foaia  Diecezană»  dela  Caransebeş  nu  s’a 
pronunţat  în  chestia  «Micei  Biblii»  «de  partea  Sf.  Sinod  şi  deci 
de  partea  noastră»,  adecă  a  dlor  Cernăianu  şi  Păunescu  (vedeţi:  , 
întâi  Cernăianu  şi  Păunescu,  apoi,  de  partea  dlor,  Sf.  Sinod!) 
—  cum  afirmă  greşit  aceşti  doi  domni,  luându-se  după  o  notiţă 
din  «Cultura  Creştină»  dela  Blaj,  care,  probabil,  a  confundat 
«Foaia  Diecezană»  cu  «Biserica  şi  Şcoala»  dela  Arad.  «Biserica  şi 
Şcoala»  însă  a  reprodus  articolul  nostru  şi  din  partea  sa  a  adăogat 
numai  observaţia,  că  răul  bisericei  din  ţară  are  cauze  mai  adânci 
decât  acelea  pe  cari  le  indicasem  noi.  Cunoaştem  şi  noi  acele 
cauze  şi  le-am  zugrăvit  în  broşura  «Chestiunea  bis.  din  România 
şi  autonomia  bisericei  noastre»  Sibiiu  1910. 

N.  B. 

CRONICĂ  BISERICEASCĂ-CULTURALĂ. 

Articolul  prim  din  acest  fascico!  ai  «Rev.  Teol.»  înfăţişează  păre¬ 
rile  personale  aie  celor  ce  i-au  iscălit  şi,  ceeace  e  de  sine  înţeles,  nu 
angajază  pe  nimeni  altul  pentru  acele  păreri.  In  chestia  «Micei  Biblii», 
la  care  se  refereşte  acel  articol,  dăm  lămuriri  la  alt  Ioc  al  revistei. 

* 

O  rugăciune  a  unui  mare  învăţat.  Vi/helrn  Roscher  (născut  în  a. 
1817  în  Hanovra),  întemeietorul  economiei  naţionale  de  astăzi,  care  a  fost 
profesor  la  universitatea  din  Lipsea  între  anii  1 848  — 1894.  ţinând  cursuri 
în  decursul  alor  90  de  semestre  şi  având  în  total  35.000  elevi,  între  cari 
şi  pe  prinţul  Biilow  —  a  scris  odată  cuvintele:  «Eu  mă  rog  lui  Dumnezeu 
să  fie  în  veci  educatorul  meu»,  ideile  morale,  cari  l-au  călăuzit  în  de¬ 
cursul  activităţii  sale  îndelungate,  şi-le-a  cuprins  în  scrierea:  «Ideile  spi¬ 
rituale  ale  unui  economist  naţional»,  pe  care,  conform  dorinţei  sale,  a  pu¬ 
blicat-o  fiul  său,  directorul  ministerial  Roscher,  după  moartea  tatălui  său. 
In  această  scriere  se  găseşte  şi  o  rugăciune,  pe  care  savantul  profesor  o 
rostea  în  taină  scurt  înainte  de-aşi  deschide  cursurile  în  fiecare  semestru. 
Rugăciunea  e  următoarea:  «Iubite  Părinte  ceresc,  nu  ştiu  de-mi  vei  da 
mulţi  ori  puţini  ascultători.  Mă  rog  însă  ca,  dacă  astăzi  voiu  găsi  puţini 

36’ 

ascultători,  să-mi  dai  ajutorul  Tău  ca  să  nu  mă  descurajez  şi  ca  şi  pentru 
puţini  să  fiu  tot  aiât  de  mulţumitor,  ca  şi  pentru  mulţi.  De  voiu  avea 
însă  mulţi  ascultători,  nu  mă  lăsă  ca  aceasta  să  mă  seducă  la  trufie.  Fă, 
ca  lucrurile  adevărate  şi  bune  ce  Ie  voiu  spune  în  lecţiile  mele,  să  prindă 
rădăcini  în  suflete  şi  să  aducă  roade,  iară  cele  neadevărate  să  provoace 
obiecţiuni  şi  astfel,  între  toate  împrejurările,  împărăţia  Ta,  a  binelui  şi  a 
adevărului,  să  crească  In  mine  însumi  şi  în  elevii  mei».  Toată  activitatea 
sa  ş’a  considerat-o  Roscher  ca  o  slujbă  alui  Dumnezeu.  Un  teolog  s’a 
exprimat  că,  despre  cuvintele  Domnului:  «Nu  numai  cu  pane  va  trăi 
omul»,  el  n’a  auzit  pe  nimenea  vorbind  cu  atâta  putere  şi  pătrundere, 
cum  a  vorbit  Roscher. 

* 

Cuvinte  înţelepte.  Roosevelt,  fostul  prezident  al  Statelor  Unite,  cu 
ocazia  unei  călătorii  ce  o  făcuse  în  Egipet  a  ţinut  la  universitatea  din 
Cairo,  înaintea  unui  public  ales,  o  vorbire,  în  care  s’a  pronunţat  şi  despre 
tendinţele  tinerilor  Egipteni  cari  studiază  în  Europa  şi  cari  întorcându-se 
în  patria  lor,  aduc  obiceiurile  şi  păcatele  la  cari  s’au  dedat  în  Apus.  El  a 
spus:  «Caracterul  e  un  lucru  cu  mult  mai  preţios  decât  intelectul.  Vieaţa 
curată,  bărbăţia,  stăpânirea  de  sine  însuş,  demnitatea  şi  curajul  moral  sunt 
cu  mult  mai  valoroase  decât  superioritatea  intelectuală».  Apoi  Ie-a  dat 
sfatul,  să  urască  răul,  ori  în  ce  formă  s’ar  manifestă  el,  şi  cu  stăruinţă  şi 
energie  să  se  întrepună  pentru  principiile  eterne  ale  dreptăţii,  iar  între 
olaltă  să  trăiască  în  dragoste  —  căci  fără  de  acestea  nu  se  poate  da  pro¬ 
gres  pe  calea  spre  o  civilizaţie  înaltă  şi  sănătoasă. 

* 

Organizarea  bisericească  a  teritorului  câştigat  de  România.  Cu 

privire  la  organizarea  noului  teritor  câştigat  de  România,  Sf.  Sinod  a  primit 
următoarea  propunere: 

«Având  in  vedere  dobândirea  teritorului  celui  nou; 

Având  in  vedere  comunicarea  şi  cuvântarea  dlui  ministru  al  cultelor 
şi  instrucţiunei  publice  în  Sf.  Sinod,  în  ziua  de  15  Octomvrie,  1913,  pro¬ 
punem  ca  Sf.  Sinod,  ca  autoritatea  centrală  bisericească  a  regatului  român, 
pentru  afacerile  bisericeşti  din  noul  cadrilatei'  dobrogean,  să  delege  un 
preasfinţit  arhiereu,  membru  al  Sf.  Sinod,  care  cu  arhieresc  dar,  va  orândui 
cele  pentru  hirotonii  de  preoţi  şi  diaconi,  după  nevoile  bisericeşti  din  Ca- 
drilater,  în  înţelegere  cu  guvernul  ţărei.  El  va  face  administraţia  biseri¬ 
cească  potrivit  canoanelor  bisericeşti,  a  legilor  şi  regulamentelor  ţărei  noastre. 

Poziţia  sa  va  fi  asemenea  ierarhului  cu  scaun  administrativ  biseri¬ 
cesc  în  ţara  şi  biserica  noastră.  In  slujbele  bisericeşti  va  pomeni  în  Sf. 
rugăciuni  pe  Sf.  Sinod,  apoi  familia  regală  după  formularul  admis  de  sf. 
Sinod,  iar  el  va  fi  pomenit  ca  arhiereu  de  preoţii  din  Cadrilater. 

Sf.  Marele  mir  pentru  bisericile  ortodoxe  din  Cadrilater  va  fi  luat 
dela  prezidenţia  Sf.  Sinod,  adecă  Sf.  Mitropolie  a  Ungro-Vlahiei. 


617 


Dupăce  se  va  orândui  de  cătră  Sf.  Sinod  şi  guvern,  delegatul  va 
tipări  antimise  în  numele  său  ca  delegat  al  Sf.  Sinod,  şi  dupăce  le  va 
sfinţi,  le  va  împărţi  fără  plată  la  toate  bisericile  ortodoxe  din  Cadrilatei'. 
Aceste  antimise  vor  fi  întrebuinţate  până  la  regularea  definitivă  a  organi¬ 
zării  bisericii  din  Cadrilater. 

Delegatul  Sf.  Sinod  va  avea  un  vicar  de  care  se  va  ajută  în  condu¬ 
cerea  afacerilor  bisericeşti  din  Cadrilater,  iar  pentru  afacerile  judecătoreşti 
va  avea  un  consistoriu  la  fel  cu  cel  de  pe  lângă  scaunele  chiriarhale  ale 
tarei,  precum  şi  personalul  necesar  pentru  administraţie  ca:  protopopi, 
revizor  eclesiastic  şi  cel  al  cancelariei. 

La  timp  se  va  face  împărţirea  teritorială  bisericească  potrivit  tre¬ 
buinţelor. 

Toate  aceste  dispoziţii  sunt  provizorii  până  la  regularea  definitivă 
a  afacerilor  bisericeşti  în  Cadrilaterul  dobrogean  şi  se  vor  execută  prin 
mijlocirea  ministerului  cultelor». 

Ca  administrator  provizoriu  a  fost  numit  P.  Sî.  Sa  arhiereul  Varto- 
lomeu,  care  este  şi  director  al  Casei  bisericii  şi  un  bărbat  cu  studii  fru¬ 
moase. 

Dl  N.  Dobrescu ,  profesor  la  facultatea  teologică  din  Bucureşti,  dis¬ 
cutând  chestiunea  organizării  bisericeşti  a  nouei  provincii,  prezintă  (în 
« Revista  ortodoxă »  Nr.  pe  Oct.  a.  c.)  două  soluţii;  1)  să  se  înfiin¬ 
ţeze  o  episcopie  nouă  în  Dobrogea,  «dacă  cu  această  ocaziune  s’ar 
căută  şi  s’ar  găsi,  spre  a  fi  pus  în  fruntea  acelei  episcopii,  un  cleric  şi 
energic,  dar  călăuzit  şi  de-o  mare  dragoste  creştinească,  un  cleric  care 
să  judece  temeinic  lucrurile  şi  să  priceapă  profund  oamenii,  un  cleric, 
care  să  aibă  întinsă  ştiinţă  bisericească  şi  profană,  plus  ceva  sloveneşte, 
în  fine  un  cleric,  care  in  privinţa  moralităţii  să  fie  mai  presus  de  orice 
bănuială.  Pentru  o  situaţiune  excepţională  cum  e  cea  de  peste  Dunăre, 
ne  trebuie  un  om  excepţional».  2)  Dacă  însă  «e  vorba  să  se  ocupe  şi 
scaunul  nouei  episcopii  cu  clerici  susţinuţi  de  cluburi  sau  de  cine  ştie 
ce  combinaţii  şi  interese  lăturalnice,  atunci  e  bine  să  nu  se  mai  înfiin¬ 
ţeze  episcopie  nouă,  ci  să  se  transforme  în  episcopia  Dobrogei  una  din 
episcopiile  existente.  Dl  Dobrescu  spune,  că  ar  fi  bine,  în  cazul  din  urmă, 
să  se  transforme  actuala  episcopie  a  Dunării  de  jos  în  episcopia  Do¬ 
brogei,  având  cele  4  judeţe  de  peste  Dunăre,  iar  celelalte  două  judeţe 
de  dincoace  de  Dunăre,  să  treacă  unul  la  episcopia  Huşilor,  alini  Ia  a 
Buzăului,  cari  şi  aşa  au  un  teritor  mai  mic.  Reşedinţa  nouei  episcopii  să 
fie  Silistra. 

* 

Al  treilea  congres  anual  al  societăţii  ortodoxe  naţionale  a  fe¬ 
meilor  române  din  regatul  României  s’a  ţinut  de  data  aceasta  la  Iaşi,  în 
zilele  de  23  şi  24  Noemvrie  st.  v.  cu  o  deosebită  solemnitate  şi  însufleţire. 

Societatea  aceasta,  care  stă  în  serviciul  culturii  naţionale  şi  religioase, 
în  cei  trei  ani  dela  înfiinţare  a  dat  roade  foarte  frumoase.  A  înfiinţat  şi 

susţine  10  grădini  de  copii,  a  întemeiat  18  biblioteci  poporale,  a  ţinut 
conferenţe  urmate  de  serbări  şcolare,  a  întemeiat  două  şcoale  secundare 
de  fete,  una  la  Bucureşti,  alta,  deschisă  acum  cu  ocazia  congresului,  la 
laşi,  a  sărit  într’ajutor  văduvelor  şi  orfanilor  rămaşi  pe  urma  ostaşilor 
morţi  în  Bulgaria.  Acesta  e,  într’adevăr,  un  rezultat  mare  realizat  într’un 
timp  scurt. 

în  îruntea  societăţii,  ca  prezidenţi  de  onoare  stau  mitropoliţii  ţării  şi 
mitropolitul  nostru,  din  comitet  fac  parte  distinse  persoane  bisericeşti  şi 
mireni,  apoi  dame  din  societatea  înaltă,  cari  au  înţeles  să  se  pună  la  lucru 
în  ogorul  vieţii  româneşti  şi  creştineşti  cu  toată  căldura  inimei  lor. 

Congresul  din  acest  an  a  fost  o  apoteoză  a  muncii  desfăşurate  în 
cadrele  societăţii.  S’a  inaugurat  un  nou  institut  de  fete,  s’au  ţinut  cuvântări 
şi  conferinţe  de  bărbaţi  ai  ştiinţei  româneşti,  s’au  dat  producţii  artistice, 
cu  concursul  d-nei  Veturia  Triteanu  dela  noi  şi  s’au  luat  hotărîri  pentru 
viitoarea  activitate  a  societăţii. 

Noi  am  fost  reprezentaţi  de  păr.  prot.  A.  Gbidiu  dela  Caransebeş, 
ca  delegat  al  P.  S.  Sale  ep.  Dr.  Miron  Cristea,  apoi  de  păr.  prot.  1.  Te- 
culescu  dela  Alba-Iulia,  care  cu  ocazia  banchetului  a  ţinut  o  vorbire  în- 
sufleţitoare  şi  mult  aplaudată;  au  mai  luat  parte  păr.  prot.  N.  Borzea  dela 
Făgăraş,  preoţii  loan  Comanescu,  Ioan  Popiţa  şi  Ioan  Nan. 

Dorim  acestei  harnice  societăţi  cele  mai  strălucite  succese  şi  pentru 
viitor. 

* 

Nu-ţi  fie  ruşine  a  te  rugâ !  Un  bun  prieten,  care  a  plecat  într’o 
călătorie  mai  lungă,  îmi  comunică  între  alte  impresii  şi  următoarea:  «în 
cupeu!  în  care  călătoream  patru  persoane  se  află  între  noi  şi  un  ovreu. 
Când  s’a  luminat  de  ziuă,  eu  m’am  dus  în  odaia  de  toaletă  şi  m’am  spălat, 
iar  după  mine  îndată  s’a  dus  şi  ovreul.  Dupăce  s’a  întors  în  cupeu,  ni-s’a 
adresat  cu  rugarea,  în  nemţeşte,  să-i  dăm  voie  ca  să-şi  facă  rugăciunea 
de  dimineaţă.  Ş’a  luat  apoi  lucrurile  ce  le  au  ei  la  rugăciune  şi  întors 
spre  fereastră,  stând  în  picioare,  a  început  să  rostească  in  şoaptă  rugă¬ 
ciunile  prescrise  de  ritul  religiunii  sale.  în  momentul  acela,  simţindu-mă 
umilit  în  faţa  acelui  ovreu  evlavios,  care  eră  pătruns  de  emoţiile  adânci 
ale  rugăciunii,  m’am  întrebat:  Doamne,  când  se  va  ridică  în  sufletele 
noastre,  ale  creştinilor,  puterea  morală  la  acel  nivel,  ca  ori  unde  şi  intre 
ori  şi  ce  împrejurări  ne-am  află,  să  ne  împlinim  cu  evlavie  datorinţele 
noastre  creştineşti,  plecându-ne  genunchii  şi  înălţându-ne  dimpreună  cu 
mânile  inima  şi  sufletul  spre  Tatăl  ccl  ceresc,  pe  cum  au  curajul  moral 
să  o  facă  aceasta  ovreii?!» 

* 

Dă  cât  poţi!  «Ce  ai  in  mâna  ta,  Moise»?  —  «Doamne,  ti’am  decât 
un  toiag  cu  care  mân  turmele  la  păşune».  —  «Ia-1  şi-l  foloseşte  pentru 
Mine» !  —  Moise  a  ascultat  şi  a  săvârşit  fapte  decât  care  mai  minunate 
Egiptenii  şi  împăraţii  lor  n’au  văzut. 

«Ce  ai  în  mâna  ta,  Mărie»?  —  «Doamne,  n’am  decât  un  vas  cu 
oleu  de  nard  preţios,  pe  care  vreau  să-l  folosesc  pentru  Tine».  —  Ea  a 
făcut  aşa,  şi  mirosul  a  umplut  nu  numai  casa  întreagă,  ci  amintirea  faptei 
sale  pline  de  iubire  trăieşte  şi  astăzi  în  toată  creştinătatea. 

«Văduvă  săracă,  ce  ai  tu  în  mâna  ta»?  —  «Doamne,  n’am  decât  doi 
bani;  ce  e  drept  e  puţin,  dar  atât  e  tot  ce  am  şi  ce  pot  să  jertfesc  pentru 
creşterea  împărăţiei  Taie».  —  Ea  a  făcut  cât  a  putut  şi  fapta  ei  plină  de 
iubire  e  până  astăzi  o  pildă  strălucită  pentru  cei  cu  inima  deschisă  şi  o 
piatră  de  poticnire  pentru  cei  cu  inima  închisă  ca  o  pungă. 

«Tavifta,  ce  ai  în  mâna  ta»?  —  «Doamne,  am  numai  un  ac».  — 
«Foloseşte-l  şi  pe  acela  pentru  slujba  mea  între  oameni».  —  Ea  a  făcut 
astfel  şi  văduvele  şi  săracii  din  Ioppe  au  căpătat  vestminte  pe  urma  iu- 
birei  ei.  (Fap.  Ap.  9,  36 — 43).  Şi  astăzi  serveşte  de  pildă  vrednică  să  o 
urmeze  femeile  creştine. 

* 

A  trăi  Înseamnă  a  munci.  «De  ce  te  uiţi  la  soare?»  zise  un  ţăran 
cătrâ  un  tînăr  lucrător  al  său.  «El  va  spune  când  trebuie  să  apună,  nici 
mai  curând,  nici  mai  târziu.  Mai  bine  te  uită  la  lucrul  tău,  ca  să-l  faci 
bine.»  Acest  sfat  se  potriveşte  şi  pentru  lucrătorii  pe  ogorul  larg  al  îm¬ 
părăţiei  lui  Dumnezeu  între  oameni,  cari,  când  vieaţa  lor  începe  a  se 
apropia  de  apus,  se  ocupă  prea  mult  cu  apusul  soarelui.  Dar  ei  nu  trebuie 
să  uite  lucrul  lor.  în  decursul  anilor  ei  au  adunat  înţelepciune,  experienţe 
bogate  şi  puterea  de  multeori  pusă  la  încercare  de-a  face  binele.  Corpul 
lor  a  pierdut  poate  mult  din  puterea  tinereţii,  dar  el  a  învăţat  totodată 
cum  cruţându-şi  energia  şi  cu  o  mai  mică  încordare  poate  îndeplini  lu¬ 
cruri  mari.  Mintea  lor  poate  nu  are  flexibilitatea  de  mai  înainte,  dar  ideile 
acum  sunt  mai  ordonate,  mai  clare  şi  mai  adânci.  De  aceea,  n’avem  motiv 
să  ne  temem  de  apusul  vieţii  noastre  şi,  îndeosebi,  să  nu-i  înlesnim  apro¬ 
pierea  prin  aceea,  că  ne  ferim  de  lucru  şi  nu  preţuim  lucrurile  cari  izvo- 
resc  din  ocupaţia  cu  interesele  şi  necesităţile  vieţii.  Această  ocupaţie,  cu 
cât  e  mai  bine  ordonată  prin  experienţele  anilor,  cu  atât  te  leagă  mai 
mult  de  vieaţâ  şi  îţi  întăreşte  puterile.  «Nu  lăsă  lucrul  din  mână,  până 
ce-1  mai  poţi  ţinea»  —  e  sfatul  pe  care  I  dă  un  medic  oamenilor  cari  au 
trecut  pragul  jumătăţii  a  doua  a  vieţii  lor. 


Alfred  cel  Mare,  regele  Angliei  (T  901),  ş’a  formulat  programul  ac¬ 
tivităţii  sale  astfel:  «în  numele  lui  Hristos,  vreau  să  dau  poporului  meu 
creştin  trei  lucruri:  biserica  lui  Dumnezeu  şi  tot  poporul  creştinesc  vreau 
să  aibă  parte  de  o  adevărată  pace  in  timpul  domniei  mele;  apoi,  tot  felul 
de  furt  şi  nedreptate  am  să  o  înlătur;  al  treilea,  vreau  să  poruncesc  ca 
toate  judecăţile  să  fie  făcute  cu  dreptate  şi  milă,  ca  şi  bunul  Dumnezeu 
să  fie  milostiv  cu  mine  şi  cu  voi.» 

Tipicul  cultului  religios. 

Cazuri  liturgice ,  date  ţi  indigitdri  tipiconale  pe  luna  Decemvrie  1913. 

Duminecă  în  22  Decemvrie.  Dumineca  înainte  de  naşterea  lui  Hristos  glas  4 
voscr.  7,  la  utrenie:  Binecuvântare  —  cetirea  psalmilor  —  ectenia  de  începere.  La 
«Dumnezeu  este  Domnul»  troparele  dela  încheierea  vecerniei  cu  deosebirea,  că  al  în¬ 
vierii  se  cântă  de  2  ori,  ectenia  -  ambele  grupe  de  sedelne  din  Octoih  cu  ectenia 
între  ele,  polileu!  —  troparele  învierii  «soborul  îngeresc»  —  eetenie  —  ipacoiul  gla¬ 
sului  —  sedealna  părinţilor  cu  «mărire  —  şi  acum»,  antifoanele  glasului  cu  prohi- 
menul  lor  —  evanghelia  utreniei  a  7-a  —  învierea  Ini  Hristos  —  psalm  50  catavasiile 
«Naşterii». 

La  peasna  a  3-a  ectenia  şi  ipacoiul,  la  peasna  a  6-a  eetenie  şi  condacul  şi  icosul 
părinţilor.  După  peasna  a  0-a  ectenia,  sfetilna  învierii,  «mărire»  —  sietilna  părinţilor, 
«şi  acum»  a  Înainte  prăznuirii.  La  hvalite  4  stihiri  ale  glasului  de  rând  şi  4  ale  părin¬ 
ţilor.  «Mărire  —  Adunarea  învăţăturilor  legii»,  «şi  acum  —  Prea  binecuvântată  eşti»  şi 
doxologia  cea  mare,  ambele  pe  troparul  glasului  4. 

La  liturghie:  Apostolul  şi  evanghelia  Duminecii  înainte  de  Naşterea  Domnului  şi 
nu  a  rândului. 

Marţi  în  24  Decemvrie  ta  vecernie:  începutul  cel  obicinuit  cu  binecuvântare  — 
Împărate  ceresc  —  Sfinte  Dumnezeule  —  Preasfântă  Treime  —  Tatăl  nostru  —  Doamne 
milueşte-ne  —  Veniţi  să  ne  închinăm  şi  psalmul  de  sara  —  «Binecuvintează  suflete  al 
meu»  şi  după  acestea  ectenia  cea  mare  da  începere.  După  ectenia  mare  se  cântă  pe 
melodia  glasului  2.  «Doamne  strigat-am»  cu  8  stihiri  ale  tnineiului  şi  «mărire  -  şi  acum 
—  August  singur  stăpânind  pe  pământ,  mulţimea  stăpâniei  oamenilor  a  încetat»  pe  acelaş 
glas.  Vohodnl  se  face  cu  evanghelia.  Urmează  după  aceasta  imnul  de  sară  «Lumină 
lină»  şi  prohimenu!  zilei.  Paremiile  se  cetesc  după  indigitârile  cuprinse  în  tnineiu  cu 
stihurile  şi  cântările  «şi  pe  magi  i-au  adus  ţie,»  «şi  pe  magi  i-au  îndreptat  spre  închi¬ 
narea  ta>.  Ectenia  mică  apoi  sfinte  Dumnezeule  şi  apostolul  şi  evanghelia  şi  după  acestea 
urmează  neschimbată  liturghia  Sf.  Vasile  cel  mare. 

Mercur!  în  25  Decemvrie.  Naşterea  cea  după  trup  a  Domnului  şi  Dumne¬ 
zeului  nostru  Isns  Hristos.  La  utrenie:  La  «Dumnezeu  este  Domnul»  troparul  praz¬ 
nicului  de  3  ori.  După  caftisma  prescrisă  se  cântă  cele  două  serii  de  sedelne  a  mine- 
iului  cu  ectenia  mică  între  ele.  După  a  2-a  grupă  de  sedelne  urmează  polileul  cu  pri- 
pelele.  Ectenia  mică,  sedealna  Polileului  «Cel  neîncăput  nîcăirea.»  Antifoanele  glasului 
4  dela  praznice  cu  prohimenul:  «Din  pântece  mai  nainte  de  Luceafăr  te-am  născut  şi 
stihul  lui».  După  toată  suflarea  evanghelia  dela  Mateiu:  «Naşterea  lui  Hristos  aşa  a  fost». 
«Mărire  —  Astăzi  toate  se  umplu  de  bucurie,  Hristos  născându-se  din  Fecioară»  «şi 
acum  —  Astăzi  toate  se  umplu  de  bucurie,  Hristos  născându-se  în  Vifleem*.  Milu- 

eşte-mă  Dumnezeule _  Mărire  întru  cei  de  sus  lui  Dumnezeu  şi  pe  pământ  pace»  pe 

glas  6.  Catavasiile  naşterii  'Hristos  se  naşte  mâriţi-1».  La  peasna  a  treia  ipacoiul  şi  se¬ 
dealna  tnineiului,  la  peasna  a  6-a  condacul  şi  icosul  praznicului.  După  peasna  a  8-a 
pripelele  mineitilui  şi  nu  «ceeace  eşti  mai  cinstită».  Ectenia  mică  -  sfetilna  praznicului 
de  3  ori  şi  hvalitde  tnineiului  cu  «mărire  —  Când  în  vremea  venirei  tale  pe  pământ», 
«şi  acum  —  Astăzi  Hristos  în  Vifleem  se  naşte»  şi  pe  melodia  antifonului  dela  glas  2 
doxologia  cea  mare. 

La  liturghie:  In  loc  de  «Binecuvintează»,  «Unule  născut»  şi  în  loc  de  fericiri  se 
cântă  cele  trei  antiîoane  ale  mineiului.  Apostolul  dela  Gâlăteni:  «Fraţilor!  când  a  venit 
plinirea  vremii»,  evanghelia  dela  Mateiu :  «Dacă  s’a  născut  în  Vifleemu!  ludeei».  Irmosul 
Naşterii:  «Măreşte  suflete  al  meu»  şi  priceasna  «Izbăvire  a  trimis  Domnul  poporului  său.» 

Cantor. 


